തെള്ളിയൂരിനിനി രണ്ടാഴ്ചത്തേക്ക് ഉണക്കസ്രാവിന്റെ മണം\nBy: KJ Staff Published on: 18 November, 2019 2:50 PM IST\nവഴി നീളെ നിരന്നു കിടക്കുന്ന ഉണക്കസ്രാവിന്റെ സ്റ്റാളുകൾ. ഒപ്പം നാഴി,പറ,ചങ്ങഴി, ആട്ടുകല്ല്, അരകല്ല്, ഗഞ്ചിറ, മൺപാത്രങ്ങൾ,മുറം,കുട്ട,വട്ടി തുടങ്ങി പാരമ്പര്യത്തിന്റെ ഓർമ്മകൾ പേറുന്ന പഴയകാല വീട്ടുപകരണങ്ങൾ. വസ്ത്രങ്ങൾക്കും കാർഷിക ഉത്പന്നങ്ങൾക്കും കരകൌശല വസ്തുക്കൾക്കും മറ്റുമായി വേറെയുമുണ്ട് സ്റ്റാളുകൾ. നൂറ്റാണ്ടുകൾ പഴക്കമുള്ള തെള്ളിയൂർ വൃശ്ചികവാണിഭത്തെക്കുറിച്ചാണ് പറഞ്ഞു വരുന്നത്.\nവൃശ്ചികമാസത്തിന്റെ തുടക്കത്തിലാണ് എല്ലാ വർഷവും ഇത് ആരംഭിക്കുന്നത്. പത്തനംതിട്ട ജില്ലയിലെ മല്ലപ്പള്ളി താലൂക്കിൽ പെടുന്ന ഹരിതമനോഹരമായ ഒരു ചെറുഗ്രാമമാണ് തെള്ളിയൂർ. പച്ചപ്പും വെള്ളച്ചാട്ടങ്ങളും കൊണ്ട് സുന്ദരമായ ഈ സ്ഥലത്ത് ഏറെ പ്രശസ്തമായ ഒരു കാളീക്ഷേത്രമുണ്ട്, തെള്ളിയൂർക്കാവ് എന്നാണ് ഈ ക്ഷേത്രത്തിന്റെ പേര്. ഇവിടത്തെ ദേവിയെ പ്രസാദിപ്പിക്കാനായി മധ്യകേരളത്തിൽ നിന്നും മത്സ്യബന്ധനം ഉപജീവനമാക്കിയ ആളുകൾ ഉണക്കിയെടുത്ത സ്രാവിൻ കഷ്ണങ്ങളുമായി ജാതിമത ഭേദമന്യേ ഇവിടെയെത്തുന്നു. സാധാരണയായി ക്ഷേത്രങ്ങളിൽ മത്സ്യം കയറ്റുന്ന പതിവില്ല എന്നതും ഈ ആഘോഷത്തെ വേറിട്ടു നിർത്തുന്നു.\nതലമുറകളായി ഈ ആഘോഷത്തിനു ചുക്കാൻ പിടിക്കുന്നത് പരവനോലിൽ ഭഗവതി പറമ്പിൽ കുടുംബമാണ്. ബാർട്ടർ സമ്പ്രദായം നിലനിന്നിരുന്ന കാലത്ത് സാധനങ്ങൾ കൈമാറ്റം ചെയ്യാനായി രൂപപ്പെടുത്തിയ ഒരു മേളകളിലൊന്നായിരുന്നു ഇത്. പിന്നീട് കാലക്രമേണ മാറി മാറി വന്ന്, ഇന്ന് ഇലക്ട്രോണിക് ഉത്പന്നങ്ങൾ വരെ മേളയിൽ പ്രത്യക്ഷപ്പെട്ടു തുടങ്ങി.\nഈ വർഷത്തെ കാർഷിക മേളക്ക് ഞായറാഴ്ച തിരി തെളിഞ്ഞു. ഇനി പതിനഞ്ചു ദിവസത്തേക്ക് തെള്ളിയൂരിന് ആഘോഷത്തിന്റെ ദിനങ്ങൾ. മേളയോടനുബന്ധിച്ച് സാഹിത്യ, സാംസ്കാരിക,പരിസ്ഥിതി, കർഷക,സമ്മേളനങ്ങൾ നടക്കും. മേളയിൽ പങ്കെടുക്കുന്ന മുഴുവൻ വ്യാപാരികൾക്കും സൗജന്യ ഇൻഷുറൻസ് ഏർപ്പെടുത്തിയിട്ടുണ്ട് എന്നതും ഈ വർഷത്തെ മേളയുടെ പ്രത്യേകതയാണ്.\nEnglish Summary: Thelliyoor Vrischika Vaanibham starts in Pathanamthitta


ഷൂട്ടിങ്ങിനിടെ മംമ്തയ്ക്ക് സാരമായി പരുക്കേറ്റു | Mamta, Accident, Injured, Sea, Beach, Vizhinjam, മംമ്ത, അപകടം, നിറകാഴ്ച, വിഴിഞ്ഞം, തിര, കടല്, കടല്‍ത്തീരം\t- Malayalam Filmibeat\nഷൂട്ടിങ്ങിനിടെ മംമ്തയ്ക്ക് സാരമായി പരുക്കേറ്റു\n| Published: Monday, March 15, 2010, 9:29 [IST]\nവിഴിഞ്ഞം: കടല്‍ത്തീരത്തെ പാട്ടു ചിത്രീകരണത്തിനിടെ ശക്തമായ തിരയില്‍പ്പെട്ട് നടി മംമ്ത മോഹന്‍ദാസിന് പരുക്കേറ്റു. തലനാരിഴയ്ക്കാണത്രേ മംമ്ത രക്ഷപ്പെട്ടത്. തിരയില്‍പ്പെട്ടു തെറിച്ചു വീണതിനെത്തുടര്‍ന്ന് മംമ്തയുടെ കാലിനാണ് സാരമായ പരുക്കേറ്റിരിക്കുന്നത്.\nനിറക്കാഴ്ചയെന്ന സിനിമയുടെ ചിത്രീകരണത്തിനിടെ ഞായറാവ്ച രാവിലെ 11.30നാണു സംഭവം. വിഴിഞ്ഞത്തിനടുത്തു മുല്ലൂര് കരിക്കാത്തി ബീച്ച് റിസോര്‍ട്ടിലെ തീരത്തുവച്ചായിരുന്നു ചിത്രീകരണം.\nകോറിയോഗ്രഫര് മനോജ് തീരത്തുവച്ച് മംമ്തയ്ക്ക് ചുവടുകള് പറഞ്ഞുകൊടുക്കുകയായിരുന്നു. ഈ സമയത്ത് അപ്രതീക്ഷിതമായാണു വന്‍തിര വന്നടിച്ചത്.\nമംമ്തയെ തിരയെടുത്തെറിഞ്ഞതിനെത്തുടര്‍ന്നു റിഫ്‌ളക്ടര് ബോര്‍ഡില് ചെന്നിടിച്ചു വീഴുകയായിരുന്നുവെന്നു യൂണിറ്റിലെ ജീവനക്കാര് പറഞ്ഞു. ആദ്യം സ്തംഭിച്ചെങ്കിലും പിന്നീട് പെട്ടെന്നുതന്നെ യൂണിറ്റംഗങ്ങള് നടിയെ രക്ഷപ്പെടുത്തുകയായിരുന്നു.\nഇടിയില് മംമ്തയുടെ വലതുകാലിനാണു പരുക്കേറ്റത്. തുടര്‍ന്നു വൈദ്യസഹായം ലഭ്യമാക്കി. റിഫ്‌ളക്ടര് ബോര്‍ഡില്ലായിരുന്നുവെങ്കില് തൊട്ടടുത്ത പാറയില് ഇടിക്കുമായിരുന്നുവെന്നു യൂണിറ്റിലുണ്ടായിരുന്നവര് പറഞ്ഞു.\nഅനീഷ് ജെ. കരിനാട് സംവിധാനം നിര്‍വഹിക്കുന്ന നിറക്കാഴ്ചയില് ഇറ്റാലിയന് നടനാണ് നായകനാകുന്നത്. ഇതിഹാസ ചിത്രകാരന് രാജാരവിവര്‍മയെ സ്‌നേഹിക്കുന്ന ഇറ്റാലിയന് ചിത്രകാരനും മോഡലായ മലയാളി പെണ്‍കുട്ടിയും തമ്മിലുള്ള പ്രണയവും തുടര്‍ന്നുണ്ടാകുന്ന സംഭവവികാസങ്ങളുമാണ് നിറക്കാഴ്ചയുടെ ഇതിവൃത്തം.\nRead more about: accident അപകടം കടല് കടല്‍ത്തീരം തിര നിറകാഴ്ച മംമ്ത വിഴിഞ്ഞം beach injured Mamta sea vizhinjam\nStory first published: Monday, March 15, 2010, 9:29 [IST]


പവിത്ര മാസങ്ങളും മുഹര്‍റത്തിലെ ദുരാചാരങ്ങളും\nമുസ്‌ലിം സമുദായത്തില് കണ്ടുവരുന്ന ഒട്ടേറെ ആചാരങ്ങളും സമ്പ്രദായങ്ങളും ഇസ്‌ലാമുമായി ബന്ധമുള്ളതല്ല. പല കാലങ്ങളിലായി മറ്റു പല സമൂഹങ്ങളില് നിന്നും പകര്‍ന്ന ആചാരങ്ങള് അവയിലുണ്ട്. ഒരു സമൂഹം ഒന്നടങ്കം ഇസ്‌ലാമിലേക്കു വരികയും എന്നാല് ഇസ്‌ലാം എന്തെന്ന് കൂടുതല് പഠിക്കാതിരിക്കുകയും ചെയ്യുമ്പോള് അവരില് അവശേഷിക്കുന്ന ആചാരങ്ങള് മുസ്‌ലിംകളായ ശേഷവും കൊണ്ടുനടക്കാറുണ്ട്. യഥാര്‍ഥത്തിലുള്ള വിശ്വാസാചാരങ്ങളെ വികലമായി പ്രവൃത്തിപഥത്തില് കൊണ്ടുവരുന്നവരുമുണ്ട്. ഇവയില് പലതും മതാചാരങ്ങളാണെന്ന ധാരണയില് അറിവില്ലാത്ത ജനത അനുഷ്ഠിക്കുകയാണ്. മുഹര്‍റം മാസത്തില് ഇത്തരം നിരവധി അനാചാരങ്ങള് ആചരിച്ചുവരുന്നുണ്ട്.\nഹിജ്‌റ വര്‍ഷത്തിലെ ഒന്നാമത്തെ മാസമായ മുഹര്‍റം ആദരണീയമായി അല്ലാഹു നിശ്ചയിച്ചതാണ്. ആകാശഭൂമികള് സംവിധാനിച്ചതു മുതല് മാസങ്ങള് പന്ത്രണ്ടായി അല്ലാഹു നിശ്ചയിച്ചത് പ്രകൃതിയിലെ ഒരു അന്യൂന വ്യവസ്ഥയാണ്. അവയില് നാലെണ്ണം ആദരണീയ മാസങ്ങളാണ് എന്ന് അല്ലാഹു നമ്മെ അറിയിക്കുന്നു (വി.ഖു. 36). അല്ലാഹുവിന്റെ മാസം (ശഹ്‌റുല്ലാഹ്) എന്നാണ് മുഹര്‍റത്തിന് നബി(സ) നല്കിയ വിശേഷണം (ബുഖാരി). ആദരണീയമാസത്തില് അതിക്രമങ്ങളോ യുദ്ധമോ ചെയ്യുന്നത് നിഷിദ്ധമാണ്.\nനാലു മാസങ്ങള് ഏതൊക്കെയെന്ന് നബി(സ) വിശദീകരിച്ചുതന്നു. ഹജ്ജും അതിനു വേണ്ടിയുള്ള യാത്രകളും മറ്റുമായി ബന്ധപ്പെട്ട ദുല്‍ഖഅ്ദ, ദുല്‍ഹിജ്ജ, മുഹര്‍റം എന്നീ തുടര്‍ച്ചയായ മൂന്നു മാസങ്ങളും റജബ് എന്ന മറ്റൊരു മാസവുമാണ് ഈ പവിത്രമാസങ്ങള്. ഈ മാസങ്ങളുടെ ആദരണീയത നിലനിര്‍ത്തുന്നവരായിരുന്നു പ്രവാചകന് മുമ്പുണ്ടായിരുന്ന, ജാഹിലിയ്യ കാലത്തെ അറബികളും. അല്ലാഹു ആദരിച്ച ചിഹ്നങ്ങളെ ആദരിക്കുന്നത് ഭക്തിയുടെ ഭാഗമാണ് എന്ന് (22:32) ഖുര്‍ആന് വ്യക്തമാക്കുന്നു.\nമുഹര്‍റം മാസത്തിന് മറ്റൊരു പ്രത്യേകത കൂടിയുണ്ട്. ഈ മാസം പത്താംദിനം ആശൂറാഅ് എന്നറിയപ്പെടുന്നു. ആ ദിനത്തില് വ്രതമെടുക്കല് പ്രവാചകചര്യയില് പെട്ടതാണ്. ഇമാം ബുഖാരി ഉദ്ധരിച്ച ഹദീസില് ഇക്കാര്യം വ്യക്തമാക്കിയിട്ടുണ്ട്. ജാഹിലിയ്യ കാലത്ത് ഖുറൈശികള് ആശൂറാഅ് വ്രതമെടുത്തിരുന്നു. മുഹമ്മദ് നബിയും (പ്രവാചകത്വത്തിനു മുമ്പ്) ഈ നോമ്പ് അനുഷ്ഠിച്ചിരുന്നു. മദീനയിലെ യഹൂദികളും ഈ നോമ്പെടുത്തിരുന്നു. മുഹമ്മദ് നബി(സ) ഇസ്‌ലാം പ്രബോധനം ചെയ്യാന് തുടങ്ങിയപ്പോള് അദ്ദേഹം ആശൂറാഅ് വ്രതം അനുഷ്ഠിക്കുകയും അനുയായികള്‍ക്ക് വ്രതം നിഷ്‌കര്‍ഷിക്കുകയും ചെയ്തു. ഇസ്‌ലാമിന്റെ അടിസ്ഥാന അനുഷ്ഠാനമായ റമദ്വാന് വ്രതം നിര്‍ബന്ധമാക്കിയപ്പോള് ആശൂറാഅ് ഐച്ഛികമായി പരിഗണിച്ചു. (ബുഖാരി)\nഫറോവയുടെ മര്‍ദനത്തില് നിന്നും പീഡനത്തില് നിന്നും എന്നെന്നേക്കുമായി മൂസാ(അ) യെയും വിശ്വാസികളെയും അല്ലാഹു രക്ഷപ്പെടുത്തിയത് മുഹര്‍റം പത്തിനായിരുന്നു എന്ന് ഹദീസില് കാണാം. അടുത്ത വര്‍ഷം ജീവിച്ചിരിക്കുകില് മുഹര്‍റം ഒന്‍പതിനും താന് നോമ്പ് അനുഷ്ഠിക്കുമെന്ന് നബി(സ) അവസാന കാലത്ത് വ്യക്തമാക്കിയിട്ടുണ്ട്. മുസ്‌ലിം സമുദായത്തില് മുഹര്‍റം സംബന്ധിച്ച ധാരണകളും ആചാരങ്ങളും ഇതില് നിന്നും തികച്ചും വ്യത്യസ്തവും പ്രമാണവിരുദ്ധവുമാണ്. അല്ലാഹു ആദരിച്ച വര്‍ഷാദ്യമാസത്തെ വരവേല്‍ക്കുന്നതിനു പകരം മ്ലാനവദനരായി ഒരു ദുശ്ശകുനത്തെ ജനങ്ങള് അഭിമുഖീകരിക്കുന്ന വൈരുധ്യമാണ് കാണുന്നത്. മുഹര്‍റത്തിലെ ആദ്യ പത്തു ദിവസം നഹ്‌സ് അഥവാ ദുശ്ശകുനമായി ചില മുസ്‌ലിംകള് കണക്കാക്കുന്നു! ജീവിതത്തിലെ പ്രധാനപ്പെട്ട ഏതെങ്കിലും നല്ല കാര്യങ്ങളിലേക്കു കാല്‍വെയ്പ് ഈ ദിവസത്തില് നടത്താതിരിക്കാന് പ്രത്യേകം ശ്രദ്ധിക്കുന്നു! വിവാഹം, തൊഴില്, കച്ചവടം, വീടുവെക്കല്, വീട്ടില് താമസംതുടങ്ങല് തുടങ്ങിയ ഒരു കാര്യവും ചെയ്യാന് പറ്റാത്ത അശുഭ മുഹൂര്‍ത്തമായി മുസ്‌ലിം സമുദായം ഈ പത്തുദിവസങ്ങളെ കണക്കാക്കുന്നു! ഇസ്‌ലാമിക പ്രമാണങ്ങളുമായി ബന്ധമില്ലാത്ത ഒരു വിശ്വാസമാണിത്. അല്ലാഹു ആദരിച്ച ദിവസങ്ങള് നമ്മള് ദുശ്ശകുനമായി കണക്കാക്കുകയോ? അത് പാടില്ല.\nമുഹമ്മദ് നബിയുടെ പ്രവാചകത്വത്തിനു മുമ്പ് ആ സമൂഹത്തില് നടന്നിരുന്ന ചില കാര്യങ്ങള് ഇസ്‌ലാമില് അംഗീകരിക്കപ്പെട്ടു. ചില കര്‍മങ്ങള് കുറ്റമറ്റതാക്കി. ഉദാഹരണത്തിന് ആശൂറാഅ് നോമ്പുതന്നെ മതിയല്ലോ. ഹജ്ജ് കര്‍മം ഖുറൈശികള് ചെയ്തിരുന്നു. അതിലുള്ള ബഹുദൈവാരാധനാപരമായ തല്‍ബിയത്തും നഗ്നത്വവാഹ് പോലുള്ള തോന്നിവാസങ്ങളും ത്വവാഫുല് ഇഫാദയിലെ വി ഐ പി പരിഗണന പോലുള്ള ആഢ്യത്വവും ഒഴിവാക്കുകയുണ്ടായി.\nജാഹിലിയ്യാകാലത്തുണ്ടായിരുന്ന അനേകം ആചാരങ്ങള് നബി(സ) നിരാകരിക്കുകയും നിഷിദ്ധമാക്കുകയും ചെയ്തു. ശകുനം നോക്കലും ലക്ഷണം നോക്കലും സ്വഫര് മാസത്തിന് നഹ്‌സ് കല്പിക്കലും മറ്റും അതില്‍പെട്ടതാണ്. നബി(സ) അക്കാര്യം അര്‍ഥശങ്കയ്ക്കിടമില്ലാത്തവിധം പ്രഖ്യാപിച്ചു: ''ലക്ഷണംനോക്കലോ സ്വഫര് നഹ്‌സോ സാംക്രമികരോഗം ഭയന്നോടലോ പാടില്ല.'' ഇവ്വിഷയകമായി നിരവധി ഹദീസുകള് കാണാം.\nദൗര്‍ഭാഗ്യകരമെന്നു പറയട്ടെ, നബി(സ) നിഷിദ്ധമാക്കിയതും മുസ്‌ലിംകള്‍ക്കിടയില് ആചാരമായി മാറി! എന്നാല് ഇത് സ്വഹാബികള് മുഖേനയോ താബിഉകള് മുഖേനയോ വന്നുകിട്ടിയതല്ല. പില്ക്കാലത്ത് മറ്റു പലരില് നിന്നും കടന്നുകൂടുകയും അക്കാലത്തെ പണ്ഡിതന്മാര് അതു വിലക്കാതിരിക്കുകയും ചെയ്തു. പ്രമാണനിബദ്ധമായ വിവേചനത്തിനു കഴിയാത്ത സാധാരണക്കാര് വേണ്ടതും വേണ്ടാത്തതും ആചാരമാക്കി. ഇരുട്ടില് വിറകുകെട്ടിയവന് പാമ്പിനെയും കൂട്ടിക്കെട്ടി തലയിലെടുത്തുവെച്ചതുപോലെ!\nപ്രവാചകനു ശേഷം മുസ്‌ലിം സമുദായത്തിലുണ്ടായ ചില അന്തഛിദ്രങ്ങള് അന്ധവിശ്വാസങ്ങള് കടന്നുകൂടുന്നതില് പങ്കുവഹിച്ചു. അലി(റ)യുടെ പേരില് വ്യാജമായി സംഘടിക്കപ്പെട്ട ശീഅ വിഭാഗത്തിന് ഇതില് വലിയ പങ്കുണ്ട്. ശീഅകള് ഉടലെടുക്കാന് കാരണക്കാരായ അമവികളില് ചിലര്‍ക്കും ഉത്തരവാദിത്വത്തില് നിന്നു മാറാന് കഴിയില്ല. മുഹര്‍റത്തിലെ ദുശ്ശകുനചിന്തയുമായി ഇതിനെന്തു ബന്ധം എന്നുകൂടി ഓര്‍ക്കേണ്ടതുണ്ട്.\nമൂന്നാം ഖലീഫ ഉസ്മാനി(റ)ന്റെ ഭരണകാലത്ത് മുസ്‌ലിംകള്‍ക്കിടയിലുണ്ടായ രാഷ്ട്രീയധ്രുവീകരണം, ഖലീഫവധം, അലി(റ), മുആവിയ(റ) എന്നിവരുടെ ഇരട്ട ഖിലാഫത്ത്, മുസ്‌ലിംകള് തമ്മിലുള്ള സംഘട്ടനങ്ങള്, മധ്യസ്ഥത, വഞ്ചനയിലൂടെ അധികാരമുറപ്പിക്കല്, നാലാം ഖലീഫയുടെ വധം തുടങ്ങി ഒരുപാട് അരുതായ്മകള് ഒന്നാം നൂറ്റാണ്ടില് തന്നെ മുസ്‌ലിംകള്‍ക്കിടയിലുണ്ടായി. അമവീ ഖലീഫമാര് തങ്ങളുടെ ആസ്ഥാനം കൂഫയില് നിന്ന് ദമസ്‌കസിലേക്കു മാറ്റി. മുആവിയയ്ക്ക് ശേഷം മകന് യസീദ് അധികാരമേറ്റു. കുടുംബാധിപത്യത്തില് എതിര്‍പ്പുണ്ടായി. അലി(റ)യുടെ മകന് ഹുസൈന്(റ) പോലുള്ള ചില പ്രമുഖര് ഖിലാഫത്തിലെ ദുഷ്പ്രവണതകളെ എതിര്‍ത്തു. കൂഫക്കാര് ഹുസൈനെ(റ) അങ്ങോട്ടു ക്ഷണിച്ചു. മുതിര്‍ന്ന സ്വഹാബികളുടെ വിലക്കുകള് പരിഗണിക്കാതെ അദ്ദേഹം കൂഫയിലേക്കു പുറപ്പെട്ടു. യസീദിന്റെ കൂഫയിലെ ഗവര്‍ണര് ഉബൈദുല്ലാഹിബ്‌നു സിയാദിന്റെ പട്ടാളം കര്‍ബലയില് വെച്ച് ഹുസൈനെ(റ) തടഞ്ഞു. ന്യായമായ ആവശ്യങ്ങളോ സന്ധിവ്യവസ്ഥകളോ അംഗീകരിക്കാതെ പ്രവാചകന്റെ പേരമകന് ക്രൂരമായി കൊലചെയ്യപ്പെട്ടു. അത് ഒരു മുഹര്‍റം പത്തിനായിരുന്നു; ഹിജ്‌റ വര്‍ഷം 61ല്. അഥവാ പ്രവാചകന്റെ മരണത്തിനു ശേഷം അരനൂറ്റാണ്ടുകഴിഞ്ഞിട്ട്.\nഇത് ചരിത്രം. ചരിത്രത്തിലെ അപ്രിയസത്യം. ഈ സംഭവത്തോടെയാണ് യഥാര്‍ഥത്തില് ശീഅ ഒരു കക്ഷിയായി രംഗത്തുവരുന്നത്. ഹുസൈന് (റ) വധിക്കപ്പെട്ട ദിവസം അവര് കരിദിനമായി കണക്കാക്കിയെങ്കില് അത് സ്വാഭാവികം. എന്നാല് മതത്തില് അത് ആചാരമായിക്കൂടാ. ശീഅകള് ഇന്നും മുഹര്‍റം ആചരിക്കുന്നത് രക്തപങ്കിലമായിട്ടാണ്. സ്വയംപീഡനം നടത്തി ദേഹത്തുനിന്ന് ചോരയൊലിപ്പിക്കുന്നത് ഇസ്‌ലാമികമല്ല. ആ ദുഃഖാചരണമായിരിക്കാം പ്രസ്തുത പത്തുദിവസം ശീഅകള് ദുശ്ശകുനമായി കണക്കാക്കാന് കാരണം. നിര്‍ഭാഗ്യമെന്നു പറയട്ടെ മറ്റു മുസ്‌ലിംകളും ഇക്കാര്യം സ്വന്തം ആചാരമായി കാണുന്നു! കതിരേത്, പതിരേത് എന്നു തിരിച്ചറിയാത്ത കുഞ്ഞാടുകളും അവരെ സ്വന്തം താല്പര്യത്തിനനുസരിച്ച് മേയ്ക്കുന്ന പൗരോഹിത്യവും മുസ്‌ലിംസമൂഹത്തിലും കടന്നുവരികയാണെന്നു തോന്നുന്നു!\nജാഹിലിയ്യത്തിലെ ശകുന- ദുശ്ശകുനവീക്ഷണം ശീഅ അടിത്തറയോടുകൂടി കടന്നുവന്നിട്ട് നൂറ്റാണ്ടുകള് പഴക്കം ചെന്നപ്പോള് ഒഴിവാക്കാനാവാത്ത ആചാരമായി മാറിയത് മുസ്‌ലിം സമുദായത്തില്! ഇതെത്ര മാത്രം വേദനാജനകമാണ്! കക്ഷി-സംഘടനാ വിഭാഗീയതകള്‍ക്കതീതമായി സമുദായത്തിലെ സാധാരണക്കാരെ ബോധ്യപ്പെടുത്തേണ്ട ഒരു സംഗതിയാണിത്. ''നബിയേ, പറയുക: കര്‍മങ്ങള് ഏറ്റവും നഷ്ടകരമായിത്തീര്‍ന്നവരെ സംബന്ധിച്ച് നാം നിങ്ങള്‍ക്കു പറഞ്ഞുതരട്ടെയോ? ഐഹികജീവിതത്തിലെ തങ്ങളുടെ പ്രയത്‌നം പിഴച്ചുപോയവരത്രെ അവര്. അവര് വിചാരിച്ചുകൊണ്ടിരിക്കുന്നതാകട്ടെ തങ്ങള് നല്ല പ്രവര്‍ത്തനം നടത്തിക്കൊണ്ടിരിക്കുന്നു എന്നാണ്'' (16:103,104)\nBy അബ്ദുൽ ജബ്ബാർ തൃപ്പനച്ചി\nLabels: അബ്‌ദുല്‍ജബ്ബാര് തൃപ്പനച്ചി മുഹറം


ഇലക്ട്രിക് സ്‌കൂട്ടറുകള് സ്വന്തമാക്കാം; എക്‌സ്‌ചേഞ്ച് പ്രോഗ്രാം അവതരിപ്പിച്ച് ഹീറോ - Malayalam DriveSpark\nഇലക്ട്രിക് സ്‌കൂട്ടറുകള് സ്വന്തമാക്കാം; എക്‌സ്‌ചേഞ്ച് പ്രോഗ്രാം അവതരിപ്പിച്ച് ഹീറോ\nPublished: Wednesday, November 11, 2020, 18:32 [IST]\nഹീറോ ഇലക്ട്രിക് ഇന്ത്യന് വിപണിയില് പുതിയ ഇലക്ട്രിക് സ്‌കൂട്ടര് എക്‌സ്‌ചേഞ്ച് പ്രോഗ്രാം അവതരിപ്പിച്ചു. പുതിയ എക്‌സ്‌ചേഞ്ച് സ്‌കീം നല്‍കുന്നതിന് ഇരുചക്ര വാഹന ഉപഭോക്തൃ ബ്രാന്‍ഡായ CredR-മായി കമ്പനി പങ്കാളിത്തം പ്രഖ്യാപിച്ചു.\nഎക്‌സ്‌ചേഞ്ച് പദ്ധതിയിലൂടെ കൂടുതല് ഇവി ഉപഭോക്താക്കളെ ചേര്‍ക്കാന് പങ്കാളിത്തം ലക്ഷ്യമിടുന്നു, ഇത് ഇലക്ട്രിക് സ്‌കൂട്ടറുകളുടെ ചില്ലറ വില്‍പ്പന ചെലവ് കുറയ്ക്കും. രാജ്യത്ത് ഇലക്ട്രിക് വാഹനങ്ങള് സ്വീകരിക്കുന്നത് വര്‍ദ്ധിപ്പിക്കാനും ഇത് സഹായിക്കും.\nപുതിയ ഹീറോ ഇലക്ട്രിക് സ്‌കൂട്ടറുകള്‍ക്ക് പകരമായി ഉപയോക്താക്കള്‍ക്ക് അവരുടെ ഉപയോഗിച്ച ഇരുചക്ര വാഹനങ്ങള്‍ക്ക് സൗകര്യപ്രദവും തടസ്സരഹിതവുമായ എക്‌സ്‌ചേഞ്ച് സ്‌കീം നല്‍കും. വാങ്ങുന്നവര്‍ക്ക് അവരുടെ പുതിയ വാഹനം ദിവസങ്ങള്‍ക്കുള്ളില് ലഭിക്കുകയും ചെയ്യും.\nസ്‌കീം പ്രയോജനപ്പെടുത്താന് ആഗ്രഹിക്കുന്ന ഉപഭോക്താക്കള്‍ക്ക് രാജ്യമെമ്പാടുമുള്ള തെരഞ്ഞെടുത്ത നഗരങ്ങളിലെ ഏതെങ്കിലും ഹീറോ ഇലക്ട്രിക് ഷോറൂമുകള് സന്ദര്‍ശിക്കാം. പരിശോധനയ്ക്കും മൂല്യനിര്‍ണ്ണയത്തിനുമായി അവര് പഴയ പെട്രോള് ഇരുചക്രവാഹനങ്ങള് കൊണ്ടുവരേണ്ടതുണ്ട്.\nഷോറൂമിലെ പ്രൊപ്രൈറ്ററി പ്രൈസിംഗ് ആപ്ലിക്കേഷന് വഴി CredR ഒരു തല്‍ക്ഷണ വില ഉദ്ധരണി / എസ്റ്റിമേറ്റ് നല്‍കും. അന്തിമ നടപടിക്രമമായി CredR പഴയ പെട്രോള് പതിപ്പിന്റെ രേഖകളും നിലവിലെ സ്ഥിതിയും പരിശോധിക്കും. പുതിയ ഹീറോ ഇലക്ട്രിക് സ്‌കൂട്ടറുകളുടെ അന്തിമ നിരക്കിനെ അപേക്ഷിച്ച് എക്‌സ്‌ചേഞ്ച് വില ക്രമീകരിക്കും.\nസ്‌കൂട്ടര് എക്‌സ്‌ചേഞ്ച് ചെയ്യുമ്പോള്, പഴയ പെട്രോള് സ്‌കൂട്ടറുകള്‍ക്കായി CredR തല്‍ക്ഷണ ഉദ്ധരണികള് വാഗ്ദാനം ചെയ്യും, ഇത് മുന്‍കൂര് വാങ്ങല് വില കുറയ്ക്കാന് സഹായിക്കും.\nരാജ്യത്തെ സാധ്യതയുള്ള ഇവി വാങ്ങുന്നവര്‍ക്ക് ഹരിത മൊബിലിറ്റിയിലേക്ക് മാറുന്നത് ഇത് എളുപ്പമാക്കും. നിലവില് ഡല്‍ഹി NCR, ഹൈദരാബാദ്, ജയ്പൂര്, ബെംഗളൂരു, പൂനെ എന്നിവിടങ്ങളില് എക്സ്ചേഞ്ച് പ്രോഗ്രാം വാഗ്ദാനം ചെയ്യുന്നു. ഇത് ഉടന് ഇന്ത്യയിലുടനീളമുള്ള മറ്റ് നഗരങ്ങളിലേക്കും വ്യാപിപ്പിക്കും.\nബ്രാന്‍ഡില് നിന്നുള്ള മറ്റ് വാര്‍ത്തകള് പരിശോധിക്കുകയാണെങ്കില്, ഈ ഉത്സവ സീസണില് പരമാവധി ഉപഭോക്താക്കളെ സ്വന്തമാക്കുന്നതിനായി, ഹീറോ ഇലക്ട്രിക് അതിന്റെ ശ്രേണിയിലുള്ള മോഡലുകള്‍ക്ക് ഓഫറുകള് പ്രഖ്യാപിച്ചു. പരിമിതമായ കാലയളവിലേക്ക് മാത്രം ഉള്ളതായിരിക്കും ഈ ഓഫറുകള്.\nലിഥിയം അയണ്, ലെഡ്-ആസിഡ് ഇലക്ട്രിക് സ്‌കൂട്ടറുകളില് ഈ ആനുകൂല്യങ്ങള് ലഭ്യമാണ്. ലെഡ്-ആസിഡ് മോഡലുകള് തെരഞ്ഞെടുക്കുന്നവര്‍ക്ക് ഇപ്പോള് രാജ്യത്തൊട്ടാകെയുള്ള ഹീറോ ഇലക്ട്രിക്കിന്റെ ഡീലര്‍ഷിപ്പുകള് വഴി 3,000 രൂപയുടെയും തെരഞ്ഞെടുത്ത മോഡലുകള്‍ക്ക് 5,000 രൂപയുടെയും കിഴിവ് ലഭിക്കും.\nHero Electric Scooter Exchange Programme Announced In India. Read in Malayalam.\nStory first published: Wednesday, November 11, 2020, 18:32 [IST]


വയര് കുറയാന് പ്രത്യേക പെരുഞ്ചീകവെള്ളം | Home Remedy To Reduce Belly Fat Using Fennel Seed Water - Malayalam BoldSky\n» വയര് കുറയാന് പ്രത്യേക പെരുഞ്ചീകവെള്ളം\nവയര് കുറയാന് പ്രത്യേക പെരുഞ്ചീകവെള്ളം\nUpdated: Wednesday, March 21, 2018, 10:46 [IST]\nവയര് ചാടുന്നത് പലരേയും അലട്ടുന്ന പ്രധാന പ്രശ്‌നമാണ്. വയറ്റില് അടിഞ്ഞുകൂടുന്ന കൊഴുപ്പാണ് ഇതിനുള്ള പ്രധാന കാരണം. കൊഴുപ്പിനാണെങ്കില് ഭക്ഷണം മുതല് വ്യായാമക്കുറവും സ്‌ട്രെസും വരെ കാരണങ്ങളായുണ്ട്.\nപുരുഷന്മാര്‍ക്കും സ്ത്രീകള്‍ക്കും ഒരുപോലെ വയര് ചാടുന്നതു പ്രശ്‌നം തന്നെയാണെങ്കിലും സ്ത്രീകള്‍ക്കാണ് ഈ പ്രശ്‌നം കൂടുതലും. ഇതിന് പ്രസവമടക്കമുള്ള കാരണങ്ങളുണ്ട്. മെനോപോസാണ് മറ്റൊരു കാരണം. മെനോപോസ് വരുത്തുന്ന ഹോര്‍മോണ് മാറ്റങ്ങള്.\nവയര് കുറയ്ക്കാന് ചില വീട്ടുവൈദ്യങ്ങളുണ്ട്. ഇവ പരീക്ഷിയ്ക്കുന്നതാണ് ഏറ്റവും ഗുണകരവും. പാര്‍ശ്വഫലങ്ങളൊന്നും വരുത്താത്ത ചില വഴികള്.\nഇതിനുള്ള ചേരുവകള് നമ്മുടെ അടുക്കളയില് നിന്നുതന്നെ ലഭിയ്ക്കുമെന്നതാണ് ഏറ്റവും വലിയ പ്രയോജനവും.\nഇവിടെ ഒരു പ്രത്യേക പാനീയത്തെക്കുറിച്ചാണ് പറയുന്നത്. ഇതുകുടിച്ചാല് വയര് ചാടുന്നത് തടയും, ചാടിയ വയര് കുറയുകയും ചെയ്യും. പെരുഞ്ചീരകമാണ് ഇതില് പ്രധാന ചേരുവ. ഇതിനൊപ്പം മറ്റു ചില ചേരുവകള് കൂടി ചേര്‍ക്കുന്നുമുണ്ട്.\nവയര് കുറയ്ക്കാനുള്ള ഈ പാനീയം തയ്യാറാക്കാനായി പെരുഞ്ചീരകപ്പൊടി, മഞ്ഞള്‍പ്പൊടി, ഇഞ്ചിപ്പൊടി, കറുവാപ്പട്ട പൊടിച്ചത്, നാരങ്ങാനീര്, തേന് എന്നിവയാണ് വേണ്ടത്.\nപെരുഞ്ചീരകം വെറുമൊരു മസാല മാത്രമല്ല, പലതരം ആരോഗ്യഗുണങ്ങള് ഒത്തിണങ്ങിയ ഒന്നുകൂടിയാണ്. ശരീരത്തിന്റെ അപചയപ്രക്രിയ ശക്തിപ്പെടുത്തിയാണ് പെരുഞ്ചീരകം വയര് കുറയ്ക്കാന് സഹായിക്കുന്നത്.\nമഞ്ഞളും ശരീരത്തിലെ കൊഴുപ്പു തള്ളിക്കളയുന്ന ഒന്നാണ്. ശരീരത്തിലെ ടോക്‌സിനുകള് നീക്കാനും ഇതു സഹായിക്കും. ഇതിലെ കുര്‍കുമിനാണ് ഈ ഗുണം നല്‍കുന്നത്.\nഇഞ്ചിയ്ക്കും കൊഴുപ്പു കുറയ്ക്കുകയെന്ന ഗുണമുണ്ട്. ഇത് ശരീരത്തിലെ ചൂടുവര്‍ദ്ധിപ്പിച്ച് ഇതുവഴി അപചയപ്രക്രിയ ശക്തിപ്പെടുത്തി വയര് കുറയ്ക്കാന് സഹായിക്കുന്നു.\nതേനും ചെറുനാരങ്ങയുമെല്ലാം പൊതുവെ തടി കുറയ്ക്കാന് സഹായിക്കുന്ന ഗണത്തില് പെടുന്നയാണ്. ഇതെല്ലാം ശരീരത്തിലെ കൊഴുപ്പു കത്തിച്ചു കളയാന് നല്ലതാണ്. വിഷാംശം നീക്കാനും ഏറെ ഗുണം ചെയ്യുന്നവയുമാണ്.\nഒരു കപ്പു ചൂടുവെള്ളത്തില്\nഒരു ടീസ്പൂണ് പെരുഞ്ചീരകം പൊടിച്ചത്, അര ടീസ്പൂണ് വീതം മഞ്ഞള്‍പ്പൊടി, ഇഞ്ചിപ്പൊടി, കാല് ടീസ്പൂണ് കറുവാപ്പട്ട പൊടിച്ചത് എന്നിവ ഒരു കപ്പു ചൂടുവെള്ളത്തില് കലര്‍ത്തുക.ഇതില് നാരങ്ങാനീരും തേനും ചേര്‍ക്കാം.\nഈ വെള്ളം വെറുംവയറ്റില് കുടിയ്ക്കാം. ഇത് അടുപ്പിച്ച് അല്‍പനാള് കുടിച്ചാല് ഗുണം ലഭിയ്ക്കും.\nഈ പൊടികള് ഈ ആനുപാതത്തില് പൊടിച്ച് ചേര്‍ത്തിളക്കി വച്ച് ഇതില് നിന്നും ആവശ്യത്തിനെടുത്ത് ദിവസവും വെള്ളത്തില് കലക്കി കുടിയ്ക്കുകയും ചെയ്യാം.\nവയര് മാത്രമല്ല, ശരീരത്തിന്റെ ഏതു ഭാഗത്തുള്ള കൊഴുപ്പാണെങ്കിലും നീക്കാന് ഇത് ഏറെ നല്ലതാണ്. ശരീരത്തിന്റെ ആകെയുള്ള തടി കുറയ്ക്കുമെന്നര്‍ത്ഥം.\nദഹനം ശക്തിപ്പെടുത്താനും ശരീരത്തിന് പ്രതിരോധശേഷി നല്‍കാനും അസുഖങ്ങള് അകറ്റാനുമെല്ലാം ഗുണകരമായ ഒരു പാനീയം കൂടിയാണിത്. യാതൊരു പാര്‍ശ്വഫലങ്ങളും വരുത്താത്ത ഒന്ന്.\nRead more about: belly fat weight loss health body വയര് ആരോഗ്യം ശരീരം കൊഴുപ്പ്\nHome Remedy To Reduce Belly Fat Using Fennel Seed Water\nHome Remedy To Reduce Belly Fat Using Fennel Seed Water, Read more to know about,


ഡ്യൂറന്റ് കപ്പ്, ഐ ലീഗ്... കേരളത്തിന്റെ അഭിമാനമാണ് ഗോകുലം | Gokulam FC Kerala wins both durant cup and I league\nMar 27, 2021, 07:43 PM IST\n22 വര്‍ഷത്തിനുശേഷമായിരുന്നു ഗോകുലം അന്ന് ഡ്യൂറന്റ് കപ്പ് കേരളത്തിലെത്തിച്ചത്.\nഐ ലീഗ് കിരീടത്തില് മുത്തമിട്ടതോടെ വലിയൊരു കാത്തിരിപ്പിനാണ് ഗോകുലം എഫ്.സി വിരാമമിട്ടിരിക്കുന്നത്. വര്‍ഷങ്ങളായി കേരളം കാത്തിരുന്ന ഐ.ലീഗ് കിരീടം ഒടുവില് ഗോകുലത്തിലൂടെ മലയാളമണ്ണില് താണിറങ്ങുമ്പോള് ചരിത്രം വഴിമാറുന്നു.\nകേരളത്തെ സംബന്ധിച്ചിടത്തോളം ഗോകുലം വെറുമൊരു ഫുട്‌ബോള് ക്ലബ്ബല്ല. ഇതുവരെ നേടാനാകാത്ത പല നേട്ടങ്ങളും കൈവരിച്ച ഗോകുലം മലയാളികളുടെ മനസ്സില് മായാതെ ഇടം നേടിയിരിക്കുന്നു. ഡ്യൂറന്റ് കപ്പും ഐ ലീഗും നേടുന്ന ആദ്യ കേരള ക്ലബ്ബാണ് ഗോകുലം. ഈ നേട്ടങ്ങള് മാത്രം മതി ഫുട്‌ബോള് ഉള്ളയിടത്തോളം കാലം ഗോകുലത്തെ മലയാളികള് ഓര്‍ക്കാന്.\nഡ്യൂറന്റ് കപ്പില് മുത്തമിട്ടതോടെയാണ് ഗോകുലത്തെ മലയാളികള് നെഞ്ചേറ്റാന് തുടങ്ങിയത്. കരുത്തരായ മോഹന് ബഗാനെ ഒന്നിനെതിരേ രണ്ടു ഗോളുകള്‍ക്ക് കീഴടക്കി ചരിത്രം കുറിച്ചാണ് ഗോകുലം 2019 ഓഗസ്റ്റ് 24 ന് ഡ്യൂറന്റ് കപ്പില് മുത്തമിടുന്നത്. 22 വര്‍ഷത്തിനുശേഷമായിരുന്നു ഗോകുലം അന്ന് ഡ്യൂറന്റ് കപ്പ് കേരളത്തിലെത്തിച്ചത്. 1997-ല് എഫ്.സി കൊച്ചിനായിരുന്നു അവസാനമായി ഡ്യൂറന്റ് കപ്പ് കേരളത്തിലേക്ക് കൊണ്ടുവന്നത്.\nമാര്‍ക്കസ് ജോസഫിന്റെ ഇരട്ട ഗോളുകളുടെ സഹായത്തോടെയാണ് ഗോകുലം ഫൈനലില് മോഹന് ബഗാനെ വീഴ്ത്തിയത്. സെമിയില് ഈസ്റ്റ് ബംഗാളിനെ മറികടന്നാണ് കേരളം ഫൈനലിലെത്തിയത് എന്നതും എടുത്തുപറയേണ്ട ഒന്നാണ്.\nഇത്തവണ ആദ്യമായാണ് കേരളത്തിലേക്ക് ഗോകുലം ഐ.ലീഗ് കിരീടം കൊണ്ടുവന്നത്. ഒരു ഗോളിന് പിന്നില് നിന്ന ശേഷം തകര്‍പ്പന് പ്രകടനം പുറത്തെടുത്ത ഗോകുലം നാലുഗോളുകള് എതിരാളികളായ ട്രാവുവിന്റെ പോസ്റ്റില് അടിച്ചുകയറ്റി. ഇതോടെ ഗോകുലം കേരള ഫുട്‌ബോളിന്റെ മുഖമായി മാറി. കേരള ബ്ലാസ്‌റ്റേഴ്‌സ് മാത്രമല്ല ഗോകുലത്തിനും മലയാള മണ്ണില് ആരാധകരുണ്ടെന്ന് ഈ മത്സരം തെളിയിച്ചു. പിന്നില് നിന്നും തിരിച്ചുവന്ന പോരാട്ടവീര്യം ഇനിയും ഗോകുലത്തിന് ഉയരങ്ങള് കീഴടക്കുന്നതിന് പ്രചോദനമാകും.\nവരാനിരിക്കുന്ന എ.എഫ്.സി കപ്പിലും ചിലപ്പോള് ഐ.എസ്.എല്ലിലും ഗോകുലം വലിയ നേട്ടങ്ങള് സ്വന്തമാക്കുമെന്ന് ഫുട്‌ബോള് ആരാധകര് വിശ്വസിക്കുന്നു.\nContent Highlights: Gokulam FC Kerala wins both durant cup and I league


കോവിഡ് പരിശോധനയിൽ കേരളം മുന്നിൽ - Janayugom Online\nOctober 31, 2020, 10:49 pm\nകോവിഡ് പരിശോധനയിൽ കേരളം മുന്നിൽ\nരാജ്യത്തെ കോവിഡ് പരിശോധനകളിൽ ഏറ്റവും മുന്നിൽ കേരളമെന്ന് കേന്ദ്ര ആരോഗ്യമന്ത്രാലയത്തിന്റെ കണക്കുകൾ. രാജ്യത്ത് പ്രതിദിനം ദശലക്ഷംപേർക്ക് 844 എന്ന ശരാശരി ഉള്ളപ്പോൾ കേരളത്തിൽ ദശലക്ഷം പേർക്ക് 3258 എന്ന അളവിലാണ് ടെസ്റ്റുകൾ നടക്കുന്നത്. ഡൽഹിയാണ് രണ്ടാംസ്ഥാനത്ത്.\nപ്രതിദിനം 3225 എന്ന അളവിലാണ് പരിശോധനകൾ നടക്കുന്നത്. മൂന്നാംസ്ഥാനത്തുള്ള കർണാടകയിൽ ദശലക്ഷത്തിന് 1550 ടെസ്റ്റുകളാണ് പ്രതിദിനം നടക്കുന്നത്. ലോകാരോഗ്യ സംഘടന ശുപാർശ ചെയ്തിട്ടുള്ളത് ദശലക്ഷം പേര്‍ക്ക് 140 ടെസ്റ്റ് എന്ന അളവിലെങ്കിലും പരിശോധന നടത്തണമെന്നാണ്.\nരാജ്യത്തെ മിക്ക സംസ്ഥാനങ്ങളും കേന്ദ്രഭരണ പ്രദേശങ്ങളും ഇതിനേക്കാൾ ഉയർന്ന ടെസ്റ്റിങ് ശരാശരി കാഴ്ചവയ്ക്കുന്നുണ്ട്. ആന്ധ്രാപ്രദേശ് 1418, ബിഹാർ 1093, ഒഡിഷ 1072, ഗോവ 1058 എന്നിവയാണ് പ്രതിദിനം ആയിരത്തിന് മുകളിൽ ശരാശരി ടെസ്റ്റുകൾ നടത്തുന്ന മറ്റ് സംസ്ഥാനങ്ങൾ.\nരാജ്യത്ത് ഇതുവരെ ആകെ 10.7 കോടി കോവിഡ് പരിശോധനകൾ പൂർത്തിയായിട്ടുണ്ട്. 81.36 ലക്ഷം പേരാണ് ഇതുവരെ പോസിറ്റീവ് സ്ഥിരീകരിച്ചിട്ടുള്ളത്. റാപിഡ് ആന്റിജൻ ടെസ്റ്റുകളിൽ ജൂൺ 14 മുതലാണ് വര്‍ധന വരുത്തിയത്. രാജ്യത്ത 2000 ലാബുകളിലായി ഒന്നരലക്ഷം പരിശോധനകൾ നടത്താനാണ് സൗകര്യം ഒരുക്കിയിട്ടുള്ളത്.\nEnglish summary; Kerala leads in covid test\nഅതിജീവനം കേരളീയം: ലക്ഷ്യം കടന്ന് തൊഴിൽ\nമലയാള ദിനാഘോഷം ഇന്ന്\nമദ്യശാലകള് തുറന്നു; സന്തോഷം അടക്കാനാവാതെ പടക്കം പൊട്ടിച്ച് നാട്ടുകാര്— വീഡിയോ\nരാജ്യത്ത് കോവിഡ് ബാധിതരുടെ എണ്ണം 3, 43091: ആകെ മരണം 9900


സംസ്ഥാനത്ത് ഇനി 64,318 പേർ കൂടി കൊവിഡ് ചികിത്സയിൽ; ഇന്ന് 5424 പേർ രോഗമുക്തി നേടി | Metro Journal Online\nസംസ്ഥാനത്ത് കൊവിഡ് രോഗം സ്ഥിരീകരിച്ച് ചികിത്സയിലായിരുന്ന 5424 പേരുടെ പരിശോധനാഫലം ഇന്ന് നെഗറ്റീവ് ആയി. തിരുവനന്തപുരം 352, കൊല്ലം 684, പത്തനംതിട്ട 294, ആലപ്പുഴ 302, കോട്ടയം 920, ഇടുക്കി 70, എറണാകുളം 761, തൃശൂർ 403, പാലക്കാട് 179, മലപ്പുറം 478, കോഴിക്കോട് 562, വയനാട് 139, കണ്ണൂർ 220, കാസർഗോഡ് 60 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 64,318 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 7,38,808 പേർ ഇതുവരെ കോവിഡിൽ നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 2,02,171 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 1,91,116 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 11,055 പേർ ആശുപത്രികളിലും നിരീക്ഷണത്തിലാണ്. 1268 പേരെയാണ് ഇന്ന് ആശുപത്രിയിൽ പ്രവേശിപ്പിച്ചത്.\nകഴിഞ്ഞ 24 മണിക്കൂറിനിടെ 61,239 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 9.03 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി. എൽ.എ.എം.പി., ആന്റിജൻ പരിശോധന എന്നിവ ഉൾപ്പെടെ ഇതുവരെ ആകെ 84,06,202 സാമ്പിളുകളാണ് പധനയ്ക്കായി അയച്ചത്.\n← സംസ്ഥാനത്ത് പുതുതായി മൂന്ന് ഹോട്ട് സ്‌പോട്ടുകൾ;5പ്രദേശങ്ങളെ ഒഴിവാക്കി\nപ്രേക്ഷകരില്ലാതെ ഷാർജ ലേബർ സ്പോർട്സ് ടൂർണമെന്റ് പുനരാരംഭിച്ചു →


Badminton: Pullela Gopichand ന്റെ മകൾ Gayatri യ്ക്ക് കിരീടം\nby Blive News November 20, 2017, 6:40 am 620 Views\nചണ്ഡീഗഡ്: ബാഡ്മിന്റണിൽ (Badminton) ഇന്ത്യയ്ക്ക് ഒരു അഭിമാന താരം കൂടി. മുൻ ഇന്ത്യൻ താരം പുല്ലേല ഗോപിചന്ദിന്റെ (Pullela Gopichand) മകൾ ഗായത്രി ഗോപിചന്ദ് പുല്ലേലയ്ക്ക് (Gayatri) വിജയകിരീടം.\nഓൾ ഇംഗ്ലണ്ട് ഓപ്പൺ ജേതാവ് കൂടിയായ ഗോപിചന്ദിന്റെ മകൾ ഗായത്രി ചണ്ഡീഗഡിൽ നടന്ന ഇരുപത്തി ആറാമത് കൃഷ്ണ ഖൈത്തൻ ആൾ ഇന്ത്യ ജൂനിയർ ബാഡ്മിന്റൺ ടൂർണമെന്റിലാണ് വിജയിച്ചത്.\nതന്റെ ജന്മനാടായ തെലങ്കാനയെ പ്രതിനിധീകരിച്ച ഈ പതിന്നാലുകാരി മഹാരാഷ്ട്രയുടെ പൂർവ ബർവെ എന്ന പതിനേഴുകാരനെ പരാജയപ്പെടുത്തി. ആവേശോജ്ജ്വലമായ മത്സരത്തിൽ 21-18, 23-21 എന്ന സ്കോർ നിലനിർത്തിയാണ് ഗായത്രി കിരീടം സ്വന്തമാക്കിയത്.\nചെന്നൈയിൽ നടത്തിയിരുന്ന ടൂർണമെന്റ് കഴിഞ്ഞ അഞ്ച് വർഷങ്ങളായി ചണ്ഡീഗഡിലേക്ക് മാറ്റിയിരുന്നു. ഇരുപത് വർഷങ്ങൾക്ക് മുൻപ് ഇതേ ടൂർണമെന്റിന്റെ ഉദ്ഘാടന സീസണിലാണ് ഗായത്രിയുടെ മാതാവും മുൻ ദേശീയ ചാമ്പ്യനുമായ പി വി വി ലക്ഷ്മി ജൂനിയർ കിരീടം സ്വന്തമാക്കിയത്.\nഅണ്ടർ 17 വിഭാഗത്തിൽ ഗായത്രി ഇതിനോടകം രണ്ട് ടൂർണമെന്റുകളിൽ വിജയിച്ചതായും അതിനു ശേഷമാണ് അണ്ടർ 19-ലേക്ക് മത്സരിപ്പിക്കാൻ തീരുമാനിച്ചതെന്നും മകളുടെ വിജയത്തിൽ ആഹ്ലാദിക്കുന്നുവെന്നും ലക്ഷ്മി അഭിപ്രായപ്പെട്ടു.\nസെമി ഫൈനലിൽ മാളവിക മൻസൂദിനെ ഒരു മണിക്കൂർ ദൈർഘ്യമേറിയ മാരത്തൺ മത്സരത്തിൽ പരാജയപ്പെടുത്തിയാണ് ഗായത്രി ഫൈനലിൽ പ്രവേശിച്ചത്. പിതാവിന്റെ ഗോപിചന്ദ് ബാഡ്മിന്റൺ അക്കാഡമിയിലാണ് ഗായത്രി പരിശീലനം നടത്തുന്നത്.\nഇന്ത്യയുടെ അഭിമാന താരവും പരിശീലകനുമായ ഗോപിചന്ദിന് 1999-ൽ അർജുന പുരസ്കാരവും 2009-ൽ ദ്രോണാചാര്യ പുരസ്കാരവും 2014-ൽ പദ്മഭൂഷണും ലഭിച്ചിരുന്നു. പിതാവിന്റെയും മാതാവിന്റെയും പാത പിന്തുടരുന്ന ഗായത്രിയുടെ വരുംകാല നേട്ടങ്ങളിലേക്കാണ് കായികലോകം ഇപ്പോൾ ഉറ്റുനോക്കുന്നത്.\nBadmintonChandigarhdaughterdefeatedFormer All England Open winnerformer national championGayatriGayatri Gopichand PullelaGayatri’s motherillustrious coachjuniors’ singles titleKrishna Khaitan All-India Junior Ranking Badminton TournamentMaharashtraPullela GopichandPullela Gopichand’s daughterPurva BarvePVV Lakshmitelanganatop seedunder-19 singleswon\nPrevious article വിജ്ഞാനത്തിലേക്ക് മിഴിതുറക്കാൻ ചൈനയിൽ അത്ഭുത ഗ്രന്ഥശാല\nNext article മലയാളി ഡോക്ടര്‍മാർക്ക് ആയുര്‍ദൈര്‍ഘ്യം കുറവ്: ഐഎംഎ പഠനം\nin Main Slider, News, Sports, Women\nകൊറിയ ഓപ്പണ് സൂപ്പര് സീരീസ്: പി.വി സിന്ധു ഫൈനലിൽ\nin Sports, Women\nഅമ്മയുടെ ഇരട്ടനീതി വിവാദത്തിൽ; തിലകൻ മോഹൻ ലാലിന് അയച്ച കത്ത് പുറത്തു വിട്ടു\nin Business, Eco-friendly News, Main Slider\nമലയാളി ഡോക്ടര്‍മാർക്ക് ആയുര്‍ദൈര്‍ഘ്യം കുറവ്: ഐഎംഎ പഠനം


4768 പട്ടികവർഗ കുടുംബം ഭൂമിയുടെ അവകാശികൾ ; വിതരണം ചെയ്‌തത് 3869.73 ഏക്കർ ഭൂമി – Nerariyan | News\n4768 പട്ടികവർഗ കുടുംബം ഭൂമിയുടെ അവകാശികൾ ; വിതരണം ചെയ്‌തത് 3869.73 ഏക്കർ ഭൂമി\n4768 കുടുംബങ്ങളെ ഭൂമിയുടെ അവകാശികളാക്കി\nഅഞ്ച് വർഷത്തിനുള്ളിൽ സംസ്ഥാന സർക്കാർ പട്ടികവർഗക്കാർക്ക് വിതരണം ചെയ്‌തത് 3869.73 ഏക്കർ ഭൂമി. 4768 കുടുംബങ്ങളെ ഭൂമിയുടെ അവകാശികളാക്കി.\nഇടുക്കിയിൽ 560 പേർക്കാണ് വനാവകാശ നിയമപ്രകാരം കൈവശാവകാശ രേഖ നൽകി. പാലക്കാട് 262, വയനാട് 216, എറണാകുളം 224, പത്തനംതിട്ട 96, കോട്ടയം 24, തൃശൂർ 10, തിരുവനന്തപുരത്ത് മൂന്ന് പേർക്കും. ആകെ വിതരണം ചെയ്‌തത് 1796.96 ഏക്കർ.\nഭൂമി വാങ്ങി നൽകൽ പദ്ധതി പ്രകാരം കാസർകോട് 144 പേർക്ക് സ്ഥലംകിട്ടി. കോട്ടയം 36, പത്തനംതിട്ട 28, പാലക്കാട് 26, എറണാകുളം 11, ഇടുക്കി 9, കൽപ്പറ്റ 7, മാനന്തവാടി 7, തൃശൂർ നാല്, ആലപ്പുഴ ഒരാൾക്കും സ്ഥലം നൽകി. ലാൻഡ് ബാങ്ക് പദ്ധതി പ്രകാരം മലപ്പുറത്ത് 34 പേർക്കും കോഴിക്കോട് ഒരു അപേക്ഷകനും ഭൂമി നൽകി.\n5.55 ഏക്കർ. എറണാകുളത്ത് 99 പേർക്കും പാലക്കാട് 87 പേർക്കും റവന്യു ഭൂമി നൽകി. 2708 ഗുണഭോക്താക്കൾക്ക് നിക്ഷിപ്‌ത വനഭൂമി വിതരണം ചെയ്‌തു. പാലക്കാട് 1845, വയനാട് 679, കാസർകോട് 150, മലപ്പുറം 34 പേർക്കും പദ്ധതിപ്രകാരം സ്ഥലം നൽകി.\nവയനാട് ജില്ലയിൽ വെള്ളപ്പൊക്ക ഭീഷണി നേരിടുന്ന 171 കുടുംബങ്ങൾക്കായി 20.47 ഏക്കറും നൽകി. ലാൻഡ് ബാങ്ക് പദ്ധതി പ്രകാരം 46.07 ഏക്കർ വിതരണത്തിനായി സർക്കാർ വാങ്ങി. നിലവിലെ കണക്ക് പ്രകാരം പട്ടികവർഗ വിഭാഗത്തിൽ 10944 ഭൂരഹിതർ അവശേഷിക്കുന്നു.\nTags: Keralaland documentsldfപട്ടികവർഗ കുടുംബംഭൂമിയുടെ അവകാശികൾ\nമുഖ്യമന്ത്രിയുടെ മണ്ഡല പര്യടനത്തിന് ഇന്ന് ആരംഭിച്ചു; ഏ‍ഴ് ദിവസത്തെ പ്രചരണം 46 കേന്ദ്രങ്ങളില്


സംവിധായകന് സച്ചി വിടവാങ്ങി – Media Mangalam\nതൃശൂര്: പ്രമുഖ സിനിമാ തിരക്കഥാകൃത്തും സംവിധായകനുമായ സച്ചി എന്ന സച്ചിദാനന്ദന് വിടവാങ്ങി. നടുവേദനയെ തുടര്‍ന്ന് വടക്കാഞ്ചേരിയിലെ ഒരു സ്വകാര്യ ആശുപത്രിയില് ഇടുപ്പെല്ല് മാറ്റിവയ്ക്കുവന്ന ശസ്ത്രക്രിയ നടത്തിയിരുന്നു. ശസ്ത്രക്രിയക്കു ശേഷം ഹ്യദയാഘാതമുണ്ടായി. നിലവഷളായതിനെ തുടര്‍ന്നു തൃശൂര് ജൂബിലി മിഷന് ആശുപത്രിയിലേക്ക് മാറ്റി. ഇവിടെ പരിശോധന നടത്തുമ്പോഴാണ് തലച്ചോറിലേക്ക് രക്തം എത്തുന്നില്ലെന്നു കണ്ടെത്തിയത്. കോമാ സ്റ്റേജില് ആയതിനെ തുടര്‍ന്നു വേന്റിലേറ്ററിലേക്കു മാറ്റി. ആരോഗ്യസ്ഥിതിയില് പുരോഗതിയൊന്നും ഉണ്ടാകാതിരുന്നതിനാല് ഇന്ത്യയില് ഏറ്റവും മികച്ച ന്യൂറോ ചികിത്സ ലഭ്യമാക്കുന്ന ബെംഗലൂരിലെ നിംസ് ആശുപത്രിയിലേക്കു മാറ്റാന് ബന്ധുക്കളും സുഹൃത്തുക്കളും ശ്രമിച്ചിരുന്നു. എന്നാല് സച്ചിയുടെ ആരോഗ്യസ്ഥിയില് പുരോഗതി കാണാതിരുന്നതിനെ തുടര്‍ന്നു തീരുമാനം മാറ്റുകയായിരുന്നു. ഇന്നലെ രാത്രി 10.30 നു വീണ്ടും ഹൃദയാഘാതമുണ്ടായതിനെ തുടര്‍ന്നാണ് അദ്ദേഹം മരണത്തിനു കീഴടങ്ങിയത്. സംസ്‌കാരം ഇന്നു വൈകിട്ട് മൂന്ന് മണിക്കു രവിപുരം ശ്മശാനത്തില്.\n13 വര്‍ഷമായി മലയാള സിനിമയില് സജീവമായിരുന്ന സച്ചി അഭിഭാഷക വൃത്തി ഉപേക്ഷിച്ചാണ് സിനിമയിലെത്തുന്നത്.ചുരുങ്ങിയ നാള്‍ക്കൊണ്ട് തിരക്കഥാ രചനയിലും സംവിധാന മികവിലും തന്റേതായ ഭാവുകത്വ ശൈലി സൃഷ്ടിക്കാന് സച്ചിക്കു കഴിഞ്ഞു. നാടകരംഗത്തും ഫിലിം സൊസൈറ്റി പ്രവര്‍ത്തനത്തിലും അദ്ദേഹം വ്യക്തി മുദ്ര പതിപ്പിച്ചിട്ടുണ്ട്. 2007 ല് ഷാഫി സംവിധാനം ചെയ്ത ചോക്ലേറ്റില് തിരക്കഥാകൃത്തായാണ് സിനിമയിലേക്കുള്ള അരങ്ങേറ്റം. ഇക്കാലയളവിനിടയില് പന്ത്രണ്ടു സിനിമകളാണ് സച്ചിയുടെ തൂലികയില് പിറവികൊണ്ടത്. . ചേട്ടായീസ്, റണ് ബേബി റണ്, രാമലീല, ഷേര്‍ലേക് ടോംസ്, ഡ്രൈവിംഗ് ലൈസന്‍സ് എന്നി സിനിമകളുടെ തിരക്കഥ നിര്‍മ്മിച്ചത് സച്ചിയാണ്. അനാര്‍ക്കലി, അയ്യപ്പനും കോശിയും എന്നീ ചിത്രങ്ങളാണ് അദ്ദേഹം സംവിധാനം ചെയ്തത്. ചോക്ലേറ്റ്, സീനിയേഴ്‌സ്, റോബിന്‍ഹുഡ്, മേക്കപ്പ്മാന്, ഡബിള്‍സ് എന്നീ ചിത്രങ്ങള് സച്ചി സേതു കൂട്ടുകെട്ടില് പിറവി കൊണ്ടവയാണ്.\nകൊടുങ്ങല്ലൂര് കൂവക്കാട്ടില് വീട്ടീല് രാമകൃഷ്ണന്റേയും ദാക്ഷായണിയുടെയും മകനായി 1972-ല് ആയിരുന്നു സച്ചിയുടെ ജനനം. മാല്യങ്കര എസ്.എന്.എം കോളേജിലും എറണാകുളം ലോ കോളേജിലുമായിരുന്നു പഠനം. 10 വര്‍ഷത്തോളം ഹൈക്കാടതിയില് അഭിഭാഷകനായി പ്രാക്ടീസ് ചെയ്തു. സിജിയാണ് ഭാര്യ. ഹിറ്റുകളുടെ നടുവില് നില്‍ക്കുമ്പോഴാണ് സച്ചിയുടെ അപ്രതീക്ഷ വിടവാങ്ങല്.\nmalayalam director sachi sachithanandhan


‘ദോക്‌ലാം ആവര്‍ത്തിക്കില്ല’; ധാരണ മോഡി ഷി ജിന്‍പിങ് കൂടികാഴ്ചയില്; പഞ്ചശീല തത്വങ്ങള് അനുസരിച്ച് ഇന്ത്യയുമായി സഹകരിക്കുമെന്ന് ചൈന • Live Kerala News\nTuesday 17. Jul 2018\n‘ദോക്‌ലാം ആവര്‍ത്തിക്കില്ല’; ധാരണ മോഡി ഷി ജിന്‍പിങ് കൂടികാഴ്ചയില്; പഞ്ചശീല തത്വങ്ങള് അനുസരിച്ച് ഇന്ത്യയുമായി സഹകരിക്കുമെന്ന് ചൈന\n5/9/2017 at 12:49 pm\nബ്രിക്‌സ് ഉച്ചകോടിക്കിടെ പ്രധാനമന്ത്രി നരേന്ദ്ര മോഡി ചൈനീസ് പ്രസിഡന്റ് ഷി ജിന്‍പിങ്ങുമായി കൂടികാഴ്ച നടത്തി. 50 മിനിറ്റ് നീണ്ടു നിന്ന കൂടികാഴ്ചയില് ദോക്‌ലാം സംഘര്‍ഷവം പോലുളളവ ആവര്‍ത്തിക്കാതിരിക്കാന് ധാരണയായെന്ന് വിദേശകാര്യ മന്ത്രാലയം അറിയിച്ചു. ഇരുരാജ്യങ്ങളും തമ്മിലുളള കൂടികാഴ്ച ക്രിയാത്മകമായിരുന്നു,തര്‍ക്കങ്ങള് പരസ്പര ബഹുമാനത്തോടെ പരിഹരിക്കും. ഇരുരാജ്യങ്ങളും തമ്മിലുളള ബന്ധം സമാധാനപരമായി മുന്നോട്ട് പോകുമെന്നും വിദേശകാര്യമന്ത്രാലയം അറിയിച്ചു. അസദ് മസൂറിനെ ആഗോള ഭീകരനായി പ്രഖ്യാപിക്കുന്ന വിഷയം കൂടികാഴ്ചയില് ചര്‍ച്ചയായില്ല.\nഇന്ത്യാ ചൈന ബന്ധം മെച്ചപ്പെട്ടെന്ന് മോദിയുമായുളള കൂടികാഴ്ചക്ക് ശേഷം ചൈനീസ് പ്രസിഡന്റ് ഷി ജിന് പിങ് അറിയിച്ചു. പഞ്ചശീല തത്വങ്ങളില് അധിഷ്ടിതമായി ഇന്ത്യയുമായി സഹകരിച്ച പ്രവര്‍ത്തിക്കാന് തയ്യാറാണ് , ഇരു രാജ്യങ്ങളും തമ്മില് സമാധാന പൂര്‍ണമായ സഹവര്‍ത്തിത്തമുണ്ടാകുമെന്നും ചൈനീസ് പ്രസിഡന്റ് പറഞ്ഞു. ഷിജിന്‍പിങ്ങിനൊപ്പം ചൈനീസ് ദേശീയ വക്താവ് ലു കാങ്, വിദേശകാര്യമന്ത്രി വാങ് യി, സ്റ്റേറ്റ് കൗണ്‍സിലര് എന്നിവരും കൂടികാഴ്ചയില് പങ്കെടുത്തു.\nഎഴുപതുദിവസം നീണ്ട സംഘര്‍ഷാവസ്ഥയ്ക്കുശേഷം കഴിഞ്ഞ മാസം 28നാണ് ദോക്ലായില്‍നിന്ന് ഇരുരാജ്യങ്ങളും സൈന്യത്തെ പിന്‍വലിച്ചത്. ഇതുവഴി ബ്രിക്‌സില് മുഖാമുഖം ഇരിക്കാനുളള സാഹചര്യത്തിന് ഇരുരാജ്യങ്ങളും സന്നദ്ധമായെങ്കിലും തര്‍ക്കവിഷയങ്ങള് അതേപടി തുടരുകയാണ്. ഈ സാഹചര്യത്തിലാണു മോദിയും ചിന്‍പിങ്ങുമായി ചര്‍ച്ച നടത്തിയത്. പരസ്പര വിശ്വാസം ഉയര്‍ത്തുന്നതിനുളള ശ്രമം ഇരുനേതാക്കളും മുന്നോട്ടു വച്ചെന്നാണ് സൂചന. അതേസമയം, ഉഭയകക്ഷി ചര്‍ച്ച സംബന്ധിച്ചു കൂടുതല് വിവരങ്ങള് പുറത്തുവിടാന് ഇരുരാജ്യങ്ങളിലെയും നയതന്ത്ര ഉദ്യോഗസ്ഥര് തയാറായിട്ടില്ല.\nഇന്ത്യ – ഭൂട്ടാന് – ചൈന അതിര്‍ത്തികള് ഒന്നിക്കുന്ന ദോക് ലായില് അനധികൃതമായി ചൈന റോഡ് നിര്‍മാണം ആരംഭിച്ചതായിരുന്നു സംഘര്‍ഷത്തിന്റെ കാരണം. റോഡ് നിര്‍മാണം ഇന്ത്യ തടഞ്ഞതോടെ സ്ഥിതി രൂക്ഷമാവുകയായിരുന്നു. മുഖാമുഖം നിന്ന സൈന്യത്തെ പിന്‍വലിച്ചെങ്കിലും റോഡ് നിര്‍മാണവുമായി മുന്നോട്ടെന്നാണ് ചൈനീസ് നിലപാട്. അതിനാല് ഷിയാമെനില് ഇരുരാജ്യങ്ങളുടെയും നിലപാട് നിര്‍ണായകമാകും.\nപാക് ഭീകര സംഘടനകളെ പേരെടുത്ത് പറഞ്ഞുളള ബ്രിക്‌സ് പ്രഖ്യാപനം ഇന്ത്യക്ക് നേട്ടമാണ്. ബ്രിക്‌സ് ഉച്ചകോടി ഇന്ന് അവസാനിക്കും വ്യാപാരം, വ്യവസായം, സുരക്ഷാ എന്നീ മേഖലകളില് അഞ്ചു രാജ്യങ്ങളും കരാറുകളില് ഒപ്പിട്ടു. ഉച്ചകോടിക്കുശേഷം ഷിയാമെനില് പ്രധാനമന്ത്രിയുടെ അവസാനപരിപാടിയായിട്ടാണ് ഉഭയകക്ഷി ചര്‍ച്ച നടക്കുക. ചര്‍ച്ചയ്ക്കുശേഷം മോദി മ്യാന്‍മറിലേക്ക് പുറപ്പെടും\nസ്വാമി അഗ്നിവേശിന് ബി.ജെ.പി പ്രവര്‍ത്തകരുടെ മര്‍ദ്ദനം\nറാഞ്ചി: ആര്യസമാജ പണ്ഡിതനും സാമൂഹ്യപ്രവര്‍ത്തകനുമായ സ്വാമി അഗ്നിവേശിന് ബി.ജെ.പി പ്രവര്‍ത്തകരുടെ…


പാര്‍ട്ടി സമ്മേളനത്തില് വിവാദങ്ങളില് തൊടാതെ ജയരാജന്റെ മാരത്തണ് പ്രസംഗം\nകണ്ണൂര്: പാര്‍ട്ടി സമ്മേളനത്തില് വിവാദങ്ങള്‍ക്ക് പിടികൊടുക്കാതെ സിപിഎം ജില്ലാ സെക്രട്ടറി പി. ജയരാജന്റെ ഒന്നര മണിക്കൂര് പ്രസംഗം. കണ്ണൂരില് ഇന്ന് ആരംഭിക്കുന്ന സിപിഎം ഏരിയാ സമ്മേളനത്തിന്റെ ഉദ്ഘാടന സമ്മേളനത്തിലായിരുന്നു ജയരാജന്റെ മാരത്തണ് പ്രസംഗം. കൃത്യം ഒരു മണിക്കൂറും 30 മിനിറ്റും നീണ്ട പ്രസംഗം പാര്‍ട്ടി സമ്മേളന പ്രസംഗം പതിവു ശൈലിയിലെങ്കിലും പാര്‍ട്ടിയിലെ പുതിയ വിവാദങ്ങളുമായി ബന്ധപ്പെടുത്തി ഒന്നും തന്നെ സംസാരിച്ചില്ലെന്ന് സാരം. ഏതെങ്കിലും നേതാവിന്റെ ശക്തി കൊണ്ടല്ല പാര്‍ട്ടി വളര്‍ന്നത്, അണികളാണു പാര്‍ട്ടിയുടെ ശക്തി, ജനാധിപത്യത്തില് ജനങ്ങള്‍ക്കാണു പരമാധികാരം എന്ന് മാത്രമാണ് ജയരാജന് ഓര്‍മിപ്പിച്ചത്.\nവ്യക്തിപൂജയെ പ്രോത്സാഹിപ്പിക്കുന്ന തരത്തിലുള്ള ആരോപണങ്ങള് കഴിഞ്ഞ ദിവസം സിപിഎം സംസ്ഥാന കമ്മിറ്റിയില് നിന്ന് പി. ജയരാജനെതിരെയുണ്ടായിരുന്നു. ഈ സാഹചര്യത്തില് പാര്‍ട്ടി സമ്മേളന വേദിയില് അദ്ദേഹത്തിന്റെ ഇന്നത്തെ പ്രസംഗം എന്താവുമെന്നു പലര്‍ക്കും ആകാംക്ഷയുണ്ടായിരുന്നു. സംസ്ഥാന കമ്മിറ്റിയിലെ വിമര്‍ശനം ശരിവച്ചു ജയരാജന് തിങ്കളാഴ്ച കണ്ണൂരില് മാധ്യമങ്ങളോടു സംസാരിച്ചെങ്കിലും ഇന്നത്തെ പ്രസംഗത്തില് ആ വിഷയം വന്നില്ല. മാത്രമല്ല പതിവില് കവിഞ്ഞ ആവേശപ്രകടനങ്ങളോ ആരവങ്ങളോ കയ്യടികളോ ഇന്ന് അണികളില് നിന്നുണ്ടായില്ലെന്നതും ശ്രദ്ധേയമായി.\nസംസ്ഥാനത്തെ വികസന പദ്ധതികള്‍ക്കെതിരെ നടക്കുന്ന സമരങ്ങളെ ജയരാജന് പ്രസംഗത്തില് നിശിതമായി വിമര്‍ശിച്ചു. അപ്രായോഗികമായ മുദ്രാവാക്യങ്ങളുമായി മതതീവ്രവാദ സംഘടനകള് വികസന പദ്ധതികള്‍ക്കെതിരെ സമരം നടത്തുകയാണെന്നാണ് ജയരാജന് ആരോപിച്ചത്.കീഴാറ്റൂരിലെ വയല്‍ക്കിളി സമരത്തിലും തീവ്രവാദികളുടെ സാന്നിധ്യമുണ്ടായിരുന്നുവെന്നും അദ്ദേഹം പറഞ്ഞു.\nപാര്‍ട്ടിയുടെ വിമര്‍ശനം ഉള്‍ക്കൊണ്ടു പ്രവര്‍ത്തിക്കും : പി ജയരാജന്


ബാങ്ക് ലോണിന് അപേക്ഷിച്ച യുവതിയോട് ലൈംഗിക സംഭാഷണം: പാര്‍ട്ടി നേതാവിനെ ഒരു വര്‍ഷത്തേയ്ക്ക് സിപിഎം സസ്‌പെന്‍ഡ് ചെയ്തു | www.vyganews.com\nബാങ്ക് ലോണിന് അപേക്ഷിച്ച യുവതിയോട് ലൈംഗിക സംഭാഷണം: പാര്‍ട്ടി നേതാവിനെ ഒരു വര്‍ഷത്തേയ്ക്ക് സിപിഎം സസ്‌പെന്‍ഡ് ചെയ്തു\nPinarayi Farmers' Co-operative Bank secretary Nikhil Narangoli has been suspended from the CPM forayear for sexually abusing woman\nകണ്ണൂര്: ബാങ്ക് ലോണിന് അപേക്ഷിച്ച യുവതിയോട് ലൈംഗിക ചുവയോടെ സംസാരിച്ച സിപിഎം നേതാവ് കൂടിയായ പിണറായി ഫാര്‍മേഴ്‌സ് കോ ഓപ്പറേറ്റീവ് ബാങ്ക് സെക്രട്ടറി നിഖില് നരങ്ങോലിയെ പാര്‍ട്ടിയില് നിന്ന് ഒരു വര്‍ഷത്തേയ്ക്ക് സസ്‌പെന്‍ഡ് ചെയ്തു.\nപാര്‍ട്ടിയുടെ ധര്‍മടം അണ്ടല്ലൂര് കിഴക്കുംഭാഗം ബ്രാഞ്ച് സെക്രട്ടറിയായിരുന്നു നിഖില്. തുടക്കത്തില് ഇയാളെ സംരക്ഷിക്കാന് പാര്‍ട്ടി ശ്രമിക്കുന്നതായി ആക്ഷേപമുണ്ടായിരുന്നു. എന്നാല്, വാര്‍ത്ത വലിയ ചര്‍ച്ചാവിഷഷയമായതോടെ ബ്രാഞ്ച് സെക്രട്ടറിയെ തത്കാലത്തേയ്ക്കു പാര്‍ട്ടി കൈയൊഴിയുകയായിരുന്നു.\nഅപമാനകരമായ രീതിയില് സംസാരിച്ച നിഖിലിനെതിരേ പ്രതിഷേധവുമായി യുവതി രംഗത്തു വരികയായിരുന്നു. ഇയാളുടെ വാട്‌സ് ആപ് ചാറ്റും പുറത്തായിരുന്നു.\nതുടര്‍ന്ന് ബാങ്ക് ഇയാള്‍ക്കെതിരെ നടപടിയെടുത്തു. രാത്രി നിഖില് യുവതിയെ ഫോണില് വിളിക്കുകയും ലൈംഗിക ചുവയോടെ സംസാരിക്കുകയും ചെയ്തുവെന്നാണ് പരാതി. ഇതിനു പുറമേയാണ് വാട്‌സ് ആപ്പിലും നിരന്തരം ലൈംഗിക ചുവയുള്ള സന്ദേശങ്ങള് അയച്ചത്.\nശല്യം സഹിക്കാനാവാതെ വന്നതോടെ യുവതി ബന്ധുക്കളെയും കൂട്ടി ബാങ്കിലെത്തി സെക്രട്ടറിയെ പരസ്യമായി ചോദ്യം ചെയ്തു. അപ്പോഴും ഇയാളെ സംരക്ഷിക്കാന് പാര്‍ട്ടി ശ്രമിച്ചുവെന്നാണ് ആരോപണം.\nഈ സംഭവത്തില് പാര്‍ട്ടിക്കെതിരേയും വിമര്‍ശം വന്നതോടെ ഗത്യന്തരമില്ലാതെ ജില്ലാ കമ്മിറ്റി നടപടിയെടുക്കുകയായിരുന്നു. പാര്‍ട്ടിയുടെ യശസ്സിന് കളങ്കമുണ്ടാക്കിയതുകൊണ്ടാണ് ഇയാളെ സസ്‌പെന്‍ഡ് ചെയ്യുന്നതെന്നാണ് വിശദീകരണം.\nSummary: Pinarayi Farmers' Co-operative Bank secretary Nikhil Narangoli has been suspended from the CPM forayear for sexually abusingawoman who applied forabank loan.\nwww.vyganews.com: ബാങ്ക് ലോണിന് അപേക്ഷിച്ച യുവതിയോട് ലൈംഗിക സംഭാഷണം: പാര്‍ട്ടി നേതാവിനെ ഒരു വര്‍ഷത്തേയ്ക്ക് സിപിഎം സസ്‌പെന്‍ഡ് ചെയ്തു


ഐപിഎല്: ഇതാ തഴഞ്ഞവരുടെ ടീം.. ഇവരൊന്നിച്ചാല് എതിരാളികളുടെ മുട്ട് ഇടിക്കും!! ഏറ്റുമുട്ടാന് ആരുണ്ട്? - myKhel Malayalam\n» ഐപിഎല്: ഇതാ തഴഞ്ഞവരുടെ ടീം.. ഇവരൊന്നിച്ചാല് എതിരാളികളുടെ മുട്ട് ഇടിക്കും!! ഏറ്റുമുട്ടാന് ആരുണ്ട്?\nPublished: Friday, May 18, 2018, 11:38 [IST]\nമുംബൈ: ഐപിഎല്ലിന്റെ പതിനൊന്നാം സീസണ് ക്ലൈമാക്‌സിലേക്ക് നീങ്ങവെ നിരവധി താരങ്ങളാണ് ടൂര്‍ണമെന്റില് മികവ് കാട്ടിയത്. ചില താരങ്ങളാവട്ടെ ഇടയ്ക്ക് ടീമില് മുഖം കാണിച്ച് റിസര്‍വ് നിരയിലേക്കു തഴയപ്പെട്ടു. എല്ലാ ടീമുകളിലും ഇത്തരത്തില് റിസര്‍വ്വ് നിരയിലേക്ക് ഒതുക്കപ്പെട്ട ചില മികച്ച കളിക്കാരുണ്ട്.\nഇത്തരത്തില് റിസര്‍വ്വ് നിരയിലേക്ക് ഒതുങ്ങേണ്ടിവന്ന താരങ്ങളെ മാത്രം ഒരു സാങ്കല്‍പ്പിക പ്ലെയിങ് ഇലവനെ തിരഞ്ഞെടെടുത്താല് ആരൊക്കെ ടീമിലുണ്ടാവുമെന്നു നോക്കാം.\nറിസര്‍വ്വ് ഇലവന്റെ ഓപ്പണര്‍മാരില് ഒരാള് ചെന്നൈ സൂപ്പര്‍കിങ്‌സ് താരം മുരളി വിജയ് ആയിരിക്കും. നേരത്തേ സിഎസ്‌കെയ്ക്കു വേണ്ടി മിന്നുന്ന പ്രകടനം നടത്തിയിട്ടുള്ള മുരളിക്കു പക്ഷെ ഈ സീസണില് വേണ്ടത്ര അവസരങ്ങള് ലഭിച്ചിട്ടില്ല. ആര് അശ്വിന്, ദിനേഷ് കാര്‍ത്തിക്, വാഷിങ്ടണ് സുന്ദര് തുടങ്ങിയ തമിഴ്‌നാട് താരങ്ങളെ ലേലത്തില് കൈവിട്ട ചെന്നൈ മുരളിയെ മാത്രമാണ് ടീമിലേക്കു കൊണ്ടുവന്നത്.\nഓപ്പണിങ് റോളില് അമ്പാട്ടി റായുഡുവിന്റെ തകര്‍പ്പന് പ്രകടനമാണ് ചെന്നൈയുടെ പ്ലെയിങ് ഇലവനില് മുരളിക്കു സ്ഥാനം നിഷേധിച്ചത്.\n്‌സീസണില് ഒരേയൊരു മല്‍സരത്തില് മാത്രമം താരത്തിന് കളിക്കാന് അവസരം ലഭിച്ചട്ടുള്ളൂ. സുരേഷ് റെയ്‌ന പരിക്കു മൂലം വിട്ടുനിന്നതിനെ തുടര്‍ന്നായിരുന്നു മുരളി\nവിക്കറ്റ് കീപ്പറും ഡല്‍ഹി ഡെയര്‍ഡെവിള്‍സ് താരവുമായ നമാന് ഓജയാണ് റിസര്‍വ്വ് ടീമില് മുരളിയുടെ ഓപ്പണിങ് പങ്കാളി. യുവ വിക്കറ്റ് കീപ്പര് റിഷഭ് പന്തിനെ ഈ സീസണില് ഡല്‍ഹി നിലനിര്‍ത്തിയപ്പോള് തന്നെ ടീമിന്റെ മുഖ്യ വിക്കറ്റ് കീപ്പര് അദ്ദേഹം തന്നെയാണെന്ന് ഉറപ്പായിരുന്നു. റിസര്‍വ്വ് താരമായാണ് ഓജയെ ലേലത്തില് ഡല്‍ഹി ടീമിലേക്കു കൊണ്ടുവന്നത്.\nപൃഥ്വി ഷാ, ശ്രേയസ് അയ്യര്, വിജയ് ശങ്കര് എന്നിവരുട മികച്ച പ്രകടനങ്ങള് ടീമിലേക്കുള്ള ഓജയുടെ വഴിയടയ്ക്കുകയും ചെയ്തു.\nഇന്ത്യയുടെ മുന് അണ്ടര് 19 ലോകകപ്പ് ടീമിലെ സെന്‍സേഷനായിരുന്ന സൗരഭ് തിവാരി മുംബൈ ഇന്ത്യന്‍സിന്റെ താരമാണ്. 2010ലെ ഐപിഎല്ലില് തിവാരി മുംബൈക്കായി മിന്നുന്ന പ്രകടനം നടത്തിയിരുന്നു. ഇതോടെയാണ് താരത്തിനു ദേശീയ ടീമിലേക്കു വിളിവരുന്നത്. 2011ല് വന് തുകയ്ക്ക് തിവാരിയെ റോയല് ചാലഞ്ചേഴ്‌സ് ബാംഗ്ലൂര് സ്വന്തമാക്കി.\nഎന്നാല് ആര്‍സിബിയില് താരം ദയനീമായി പരാജയപ്പെട്ടു. ഫോം കണ്ടെത്താനാവാതെ വിഷമിച്ച തിവാരി പിന്നീട് പകരക്കാരുടെ ബെഞ്ചിലേക്ക് പിന്തള്ളപ്പെടുകയായിരുന്നു.\nതിവാരിയുടെ ശക്തമായ തിരിച്ചുവരവിന് ഈ സീസണ് വേദിയാവുമെന്നു കരുതപ്പെട്ടെങ്കിലും താരത്തിന് ഇതുവരെ കളിക്കാന് പോലും മുംബൈ അവസരം നല്‍കിയില്ല.\nഹെന്റിച്ച് ക്ലാസെന് (രാജസ്ഥാന്)\nദക്ഷിണാഫ്രിക്കന് ബാറ്റിങിലെ അടുത്ത സെന്‍സേഷനെന്നു വിശേഷിപ്പിക്കപ്പെടുന്ന താരമാണ് ഹെന്റിച്ച് ക്ലാസെന്. ഇന്ത്യക്കെതിരേ നാട്ടില് നടന്ന കഴിഞ്ഞ പരമ്പരയിലെ മിന്നുന്ന പ്രകടനത്തിലൂടെയാണ് താരം ശ്രദ്ധിക്കപ്പെടുന്നത്. ഈ സീസണിലെ ഐപിഎല്ലില് രാജസ്ഥാന് റോയല്‍സിന്റെ താരമാണ് ക്ലാസെന്. ക്യാപ്റ്റന് സ്റ്റീവ് സ്മിത്തിനു വിലക്ക് മൂലം സീസണ് നഷ്ടമായതോടെയാണ് പകരക്കാരനായി താരത്തെ രാജസ്ഥാന് ടീമിലേക്കു കൊണ്ടുവന്നത്.\nഎന്നാല് ചില മല്‍സരങ്ങളില് മാത്രമാണ് ക്ലാസെന് അവസരം ലഭിച്ചത്. തന്റ സ്ഥിരം പൊസിഷനായ മധ്യനിരയ്ക്കു പകരം മുന്‍നിരയില് ബാറ്റിങിന് അയക്കപ്പെട്ട താരം ഫോം കണ്ടെത്താനാവാതെ വലഞ്ഞു.\nതുടര്‍ച്ചയായി രണ്ടു കളികളില് പരാജയമായതോടെ ക്ലാസെന് പ്ലെയിങ് ഇലവനില് നിന്നും പുറത്താവുകയും ചെയ്തു.\nറൈറ്റ് ടു മാച്ച് കാര്‍ഡ് ഉപയോഗിച്ച് കിങ്‌സ് ഇലവന് പഞ്ചാബ് നിലനിര്‍ത്തിയ താരമാണ് ദക്ഷിണാഫ്രിക്കയുടെ വെടിക്കെട്ട് ബാറ്റ്‌സ്മാന് ഡേവിഡ് മില്ലര്. മുന് സീസണുകളില് പഞ്ചാബിനു വേണ്ടി നിരവധി മാച്ച് വിന്നിങ് ഇന്നിങ്‌സുകള് കളിച്ചിട്ടുള്ള താരമാണ് അദ്ദേഹം. സീസണിലെ ആദ്യ മല്‍സരത്തിനുശേഷം പിന്നീടൊരു കളിയില് മാത്രമാണ് മില്ലര്‍ക്കു ഇത്തവണ പ്ലെയിങ് ഇലവനില് ഇടം ലഭിച്ചത്. നാലു വിദേശ താരങ്ങളുടെ ക്വാട്ട ക്രിസ് ഗെയ്ല്, ആരോണ് ഫിഞ്ച്, മാര്‍കസ് സ്റ്റോണിസ്, ആന്‍ഡു ടൈ എന്നിവര് കൈയടക്കിയതോടെ മില്ലര് പുറത്താവുകയും ചെയ്തു.\nമധ്യനിര റണ്‍സ് കണ്ടെത്താനാവാതെ തുടര്‍ച്ചയായി പരാജയപ്പെട്ടിട്ടും മില്ലര്‍ക്കു പഞ്ചാബ് അവസരം നല്‍കാതിരിക്കുന്നത് ആരാധകരെ പോലും അമ്പരപ്പിച്ചിട്ടുണ്ട്.\nകാര്‍ലോസ് ബ്രാത്‌വെയ്റ്റ് (ഹൈദരാബാദ്)\nലോക ക്രിക്കറ്റിലെ ഏറ്റവും അപകടകാരിയായ ഓള്‍റൗണ്ടര്‍മാരില് ഒരാളായ വെസ്റ്റ് ഇന്‍ഡീസ് താരം കാര്‍ലോസ് ബ്രാത്‌വെയ്റ്റ് ഐപിഎല്ലില് സണ്‍റൈസേഴ്‌സ് ഹൈദരാബാദിനൊപ്പമാണ്. അത്ര പ്രശസ്തരല്ലാത്ത ബില്ലി സ്റ്റാന്‍ലേക്ക്, മുഹമ്മദ് നബി, ക്രിസ് ജോര്‍ഡന് എന്നിവര്‍ക്കെല്ലാം ചില അവസരങ്ങള് നല്‍കിയിട്ടും ബ്രാത്‌വെയ്റ്റിനെ ഇതുവരെ ഒരു കളിയില്‍പ്പോലും ഹൈദരാബാദ് ടീമില് ഉള്‍പ്പെടുത്തിയില്ല.\nമികച്ച പ്ലെയിങ് ഇലവനെ ഇതിനകം തിരഞ്ഞെടുത്തു കഴിഞ്ഞതിനാല് ഇനിയൊരു പരീക്ഷണത്തിന് ഹൈദരാബാദ് തയ്യാറാവില്ല. അതുകൊണ്ടു തന്നെ ബ്രാത്‌വെയ്റ്റിന് പകരക്കാരുടെ നിരയില് തന്നെ തുടരേണ്ടി വരും.\nബിപുല് ശര്‍മ (ഹൈദരാബാദ്)\n2016ലെ ഐപിഎല്ലില് സണ്‍റൈസേഴ്‌സ് ഹൈദരാബാദ് ജേതാക്കളായപ്പോള് ടീമിന്റെ മുന്നേറ്റത്തിനു നിര്‍ണായക സംഭാവന നല്‍കിയ താരമാണ് ഓളള്‍റൗണ്ടര് ബിപുല് ശര്‍മ. ക്വാളിഫയര് 2വില് ക്യാപ്റ്റന് ഡേവിഡ് വാര്‍ണര്‍ക്കൊപ്പം മാച്ച് വിന്നിങ് കൂട്ടുകെട്ടുണ്ടാക്കാന് ബിപുലിനായിരുന്നു. കൂടാതെ ഫൈനലില് മല്‍സരവിധി തന്നെ നിര്‍ണയിച്ച സൂപ്പര് താരം എബി ഡിവില്ലിയേഴ്‌സിന്റെ വിക്കറ്റെടുത്തതും അദ്ദേഹമായിരുന്നു.\nഈ സീസണിലെ ലേലത്തില് ബിപുലിനെ ഹൈദരാബാദ് വീണ്ടും ടീമിലേക്കു കൊണ്ടുവരികയായിരുന്നു. ഓള്‍റൗണ്ടര് ഷാക്വിബുല് ഹസന്റെ മികച്ച ഫോം ബിപുലിന് പ്ലെയിങ് ഇലവനില് സ്ഥാനം നിഷേധിച്ചു. ഈ സീസണില് ഇനി താരം ടീമിലെത്താനുള്ള സാധ്യതയും വിരളമാണ്.\nക്രിസ് ജോര്‍ഡാന് (ഹൈദരാബാദ്)\nട്വന്റി 20 ക്രിക്കറ്റിലെ ഏറ്റവും മികച്ച ഡെത്ത് ഓവര് ബൗളര്‍മാരുടെ നിരയിലാണ് ഇംഗ്ലീഷ് താരം ക്രിസ് ജോര്‍ഡാന്റെ സ്ഥാനം. കഴിഞ്ഞ സീസണില് റോയല് ചാലഞ്ചേഴ്‌സ് ബാംഗ്ലൂരിന്റെ താരമായിരുന്ന ജോര്‍ഡാനെ ഇത്തവണ സണ്‍റൈസേഴ്‌സ് ഹൈദരാബാദ് സ്വന്തമാക്കുകയായിരുന്നു. എന്നാല് മികച്ച ചില ഇന്ത്യന് പേസര് ടീമിലുള്ളതിനാല് താരത്തിന് പ്ലെയിങ് ഇലവനില് എത്താനായില്ല.\nബില്ലി സ്റ്റാല്‍ലേക്കിന്റെ പകരക്കാരനായി ഒരു മല്‍സരത്തില് മാത്രമാണ് സീസണില് ജോര്‍ഡാന് കളിച്ചത്. മോശമല്ലാത്ത പ്രകടനം നടത്തിയിട്ടും പിന്നീട് താരത്തിന് ഹൈദരാബാദ് അവസരം നല്‍കിയില്ല.\nജയന്ത് യാദവ് (ഡല്‍ഹി)\nഇന്ത്യന് ക്രിക്കറ്റിലെ അടുത്ത സെന്‍സേഷനെന്നു വിശേഷിപ്പിക്കപ്പെട്ട താരമായിരുന്നു ജയന്ത് യാദവ്. കരിയറിലെ മൂന്നാം ടെസ്റ്റില് തന്നെ ഇംഗ്ലണ്ടിനെതിരേ ഇന്ത്യക്കു വേണ്ടി സെഞ്ച്വറി നേടിയതോടെയാണ് ജയന്ത് ശ്രദ്ധേയനാവുന്നത്. ഈ ടെസ്റ്റ് പരമ്പരയിലെ മികച്ച താരത്തിനുള്ള പുരസ്‌കാരവും അദ്ദേഹത്തിനായിരുന്നു. ഇംഗ്ലണ്ടിനെതിരായ പരമ്പരയ്ക്കു ശേഷം പിന്നീടൊരു മല്‍സരത്തില് മാത്രമാണ് ഓള്‍റൗണ്ടറായ ജയന്ത് ഇന്ത്യക്കു വേണ്ടി കളിച്ചത്.\nഈ സീസണില് ഡല്‍ഹി ഡെയര്‍ഡെവിള്‍സിനൊപ്പമുള്ള ജയന്തിന് പക്ഷെ ഒരു മല്‍സരത്തില് പോലും അവസരം ലഭിച്ചിട്ടില്ല. അമിത് മിശ്ര, രാഹുല് ടെവാട്ടിയ, ഷഹബാസ് നദീം എന്നിവര് ടീമിനായി മാറി മാറി കളിച്ചപ്പോഴും ജയന്ത് പുറത്ത് തന്നെയായിരുന്നു.\nനവദീപ് സെയ്‌നി (ബാംഗ്ലൂര്)\nഇന്ത്യയുടെ ഭാവി വാഗ്ദാനമെന്നു വിലയിരുത്തപ്പെട്ട താരമാണ് യുവ പേസര് നവദീപ് സെയ്‌നി. ഇന്ത്യന് എ ടീമിനു വേണ്ടി മികച്ച പ്രകടനം നടത്തിയിട്ടുളള സെയ്‌നി അധികം വൈകാതെ സീനിയര് ടീമിലും എത്താമെന്ന പ്രതീക്ഷയിലാണ്. കഴിഞ്ഞ ദക്ഷിണാഫ്രിക്കന് പര്യടനത്തിനുള്ള ഇന്ത്യന് ടീമിനൊപ്പം സെയ്‌നിയുമുണ്ടായിരുന്നു.\nഐപിഎല്ലില് പക്ഷെ റോയല് ചാലഞ്ചേഴ്‌സ് ബാംഗ്ലൂര് ഈ സീസണില് താരത്തിന് അവസരം നല്‍കിയിട്ടില്ല. ടീമിന്റെ പേസ് ബൗളിങില് പ്രശ്‌നങ്ങള് നിലനില്‍ക്കവെ സെയ്‌നിയെ ആര്‍സിബി ക്യാപ്റ്റന് വിരാട് കോലി പരിഗണിക്കാതിരിക്കുന്നത് ആശ്ചര്യകരമാണ്.\nടി നടരാജന് (ഹൈദരാാദ്)\n2016ലെ തമിഴ്‌നാട് പ്രീമിയര് ലീഗിലെ മിന്നും പ്രകടനത്തിലൂടെ ശ്രദ്ധേയനായ താരമാണ് ടി നടരാജന്. കഴിഞ്ഞ സീസണിലെ ഐഎല്ലില് കിങ്‌സ് ഇലവന് പഞ്ചാബിന്റെ താരമായിരുന്നു അദ്ദേഹം. എന്നാല് ഈ സീസണിലെ ലേലത്തില് നടരാജനെ ഹൈദരാബാദ് സ്വന്തമാക്കുകയായിരുന്നു. ശക്തമായ ബൗളിങ് ലൈനപ്പുള്ള ഹൈദരാബാദ് പക്ഷെ നടരാജന് ഒരവസരം പോലും നല്‍കിയില്ല. ഇനി നല്‍കാനുള്ള സാധ്യതയും വിരളമാണ്.\nIPL 2018: തഴയപ്പെട്ട മികച്ച താരങ്ങൾ | OneIndia Malayalam\nലോര്‍ഡ്‌സില് ബൂം... ബൂം ഇല്ല, ലോക ഇലവന് ടീമില് നിന്നും അഫ്രീഡി പിന്‍മാറി


Prathikaranam | My World and My Errors\nArchive for the ‘ Prathikaranam ’ Category\nശശി തരൂരിന്റെ അധാര്‍മികത\nഇ നൂറ്റാണ്ടിലെ ഏറ്റവും നല്ല കാര്യം ആണ് വിക്കി ലീക്സ് പുറത്തു കൊണ്ട് വന്നത് , അതേപോലെ ഇവന്റെ ഒകെ രഹസ്യങ്ങള് പുറത്തു വന്നാല് , ഹോ വിക്കി ലീക്സ് അധര്‍മികം പോലും ഇവനെ ഒകെ ചുമക്കുന്ന നമ്മുടെ നാടിന്‍റെ വിധി .. പരമ കഷ്ട്ടം\nഅഴിമതിക്ക് സ്വന്തം സ്ഥാനം തെറിച്ചവര്‍ക്ക് ഇതൊക്കെ അല്ലെ പറയാന് പറ്റു , മിണ്ടാതിരുന്നോടെ ഞങ്ങള് പൊതു ജനം കഴുതകള് ആണ് എന്ന് എപ്പോളും കരുതരുത് , കാലം മാറി MP സാറെ , വിക്കി ലീക്സ് നീണാള് വാഴട്ടെ\nന്യൂദല്‍ഹി: വിക്കിലീക്‌സ് വെളിപ്പെടുത്തല് അധാര്‍മ്മികവും തെറ്റുമാണെന്ന് മുന് വിദേശകാര്യമന്ത്രി ശശി തരൂര്. ഐക്യരാഷ്ട്രസഭ മുന് അണ്ടര് സെക്രട്ടറി കൂടിയാണ ്ശശി തരൂര്. ‘ വിക്കിലീക്ക്‌സിന്റെ പ്രവര്‍ത്തനങ്ങള് അസാന്‍മാര്‍ഗികം ആണെന്ന കാര്യത്തില് എനിക്ക് യാതൊരു സംശയവുമില്ല. അവരുടെ പ്രവര്‍ത്തനങ്ങള് തെറ്റായി രീതിയിലാണ് നടത്തുന്നത്. ഗവണ്‍മെന്റിന്റെ നയതന്ത്ര രഹസ്യങ്ങള് പുറത്തറിയാതിരിക്കുക എന്നത് പരമപ്രധാനമായ കാര്യമാണ്’ തരൂര് പറഞ്ഞു.\n‘അതത് രാജ്യങ്ങളിലെ നയതന്ത്ര വിദഗ്ധര് നല്‍കുന്ന റിപ്പോര്‍ട്ടുകളുടെ അടിസ്ഥാനത്തിലാണ് എല്ലാ സര്‍ക്കാരുകളും പ്രവര്‍ത്തിക്കുന്നത്. ഇതില്ലാതെ ഒരു സര്‍ക്കാരിനും പ്രവര്‍ത്തിക്കാനാവില്ല. നയതന്ത്ര വിദഗ്ധര് നല്‍കുന്ന വിവരങ്ങള് പൂര്‍ണവും എപ്പോഴും ശരിയുമാവണമെന്നുമില്ല. ഒരാളുടെ മാത്രം അഭിപ്രായം പരിഗണിച്ചല്ല നയരൂപീകരണങ്ങള് നടക്കുന്നത്. വിശദമായി പഠിച്ചതിന് ശേഷമേ എല്ലാ തീരുമാനവും ഉണ്ടാവൂ. ഓരോ രാജ്യത്തെ നയതന്ത്ര വിദഗ്ധര് നല്‍കുന്ന വിവരങ്ങള് പുറത്ത് വിട്ടതിന്റെ അടിസ്ഥാനത്തില് മാത്രം കോലാഹലങ്ങള് ഉണ്ടാക്കേണ്ടതില്ല. സംശയകരമായ വിവരങ്ങളുടെ അടിസ്ഥാനത്തിലാണ് ഇപ്പോഴത്തെ ചര്‍ച്ചകള് നടക്കുന്നത്. അതില് കഴമ്പുണ്ടെന്ന് തോന്നുന്നില്ല.’\nസമാധാനത്തിനെതിരെയാണ് വിക്കിലീക്ക്‌സ് പ്രവര്‍ത്തിച്ചിരിക്കുന്നതെന്നും അവര് എല്ലാ അതിര്‍വരമ്പുകളും ലംഘിച്ചിരിക്കുന്നുവെന്നും തരൂര് പറഞ്ഞു. ഇതുകൊണ്ട് കാര്യമായ പ്രയോജനം ഉണ്ടാവുമെന്ന് തോന്നുന്നില്ല. അപകീര്‍ത്തികരമായ വെളിപ്പെടുത്തലുകളാണ് വിക്കിലീക്ക്‌സിന്റെതെന്നും തരൂര് പറഞ്ഞു.\nഓസ്‌ട്രേലിയന് ജേര്‍ണലിസ്റ്റായ ജൂലിയന് പോള് അസാന്‍ജെയാണ് വിക്കിലീക്ക്‌സ് സ്ഥാപിച്ചത്. യു എസ് നയതന്ത്ര രഹസ്യങ്ങളടങ്ങിയ 250,000 രേഖകളാണ് വിക്കി ലീക്ക്‌സ് പുറത്തുവിട്ടത്. യു.എസിന്റെ മൃഗീയമായ യുദ്ധ തന്ത്രങ്ങളും നിരപരാധികളെ ബോംബിട്ടുകൊല്ലുന്ന ദൃശ്യങ്ങളും വിക്കിലീക്‌സ് പുറത്ത് വിട്ടതോടെ വെബ്‌സൈറ്റും അസാന്‍ജെയും ലോക ജനതയുടെ ശ്രദ്ധാകേന്ദ്രമായി മാറിയിരിക്കയാണ്. അലാന്‍ജെയെ അറസ്റ്റു ചെയ്തതിനെതിരെ ലോക വ്യാപകമായി പ്രതിഷേധമുയരുമ്പോഴാണ് തരൂരിന്റെ വിക്കിലീക്‌സ് വിരുദ്ധ പ്രസ്താവന.


Theft in Muthoot Finance in Hossur, Gang looted staffs in gun point | മുത്തൂറ്റ് ഫിനാൻസിൽ വൻ കവർച്ച: ജീവനക്കാരെ തോക്കിൻ മുനയിലാക്കി ഏഴ് കോടിയുടെ സ്വർണ്ണം കവർന്നു - Malayalam Oneindia\nകൃഷ്ണഗിരി റോഡപകടം ഏഴു പേര് മരിച്ചു; 30 പേര്‍ക്ക് പരിക്ക്\nതമിഴ്‌നാട്ടില് വാഹനാപകടം, 18 മരണം\nഹൊസൂരില് യുവാവിനെ പരസ്യമായി വെട്ടിക്കൊന്നു\nസേലത്തിനടുത്ത് വാഹനാപകടം:4മലയാളികള് മരിച്ചു\n6 min ago പെഗാസസ് ഫോണ് ചോര്‍ത്തല്: വിദഗ്ധ സമിതി രൂപീകരിക്കാൻ സുപ്രീം കോടതി, ഉത്തരവ് അടുത്ത ആഴ്ച\n17 min ago കോന്നിയില് പീഡനത്തിന് ഇരയായ 16 വയസുകാരി തൂങ്ങി മരിച്ചു\n1 hr ago കൊവിഡ് മരണം; നഷ്ട പരിഹാരം നൽകുന്നതിന് മാർഗരേഖ പുതുക്കുമെന്ന് ആരോഗ്യമന്ത്രി\nUpdated: Fri, Jan 22, 2021, 17:34 [IST]\nചെന്നൈ: തമിഴ്നാട്ടിൽ മുത്തൂറ്റ് ഫിനാൻസ് ആയുധധാരികൾ കൊള്ളയടിച്ചു. മൂത്തൂറ്റ് ഫിനാൻസിന്റെ കൃഷ്ണഗിരി ഹൌസൂരിലുള്ള ശാഖയിൽ മുഖം മൂടി ധരിച്ചെത്തിയ സംഘമാണ് മാനേജരെ ഉൾപ്പെടെ ബന്ദിയാക്കിയ ശേഷം ഏഴ് കോടി രൂപ വിലവരുന്ന സ്വർണ്ണം കവർന്നത്. രാവിലെ പത്ത് മണിക്ക് മുത്തൂറ്റ് തുറന്നതിന് പിന്നാലെയാണ് കവർച്ച നടന്നത്.\nഏഴ് കോടിയുടെ സ്വർണ്ണത്തിന് പുറമേ 96000 രൂപയും മോഷണം പോയിട്ടുണ്ട്. ആറ് പേർ ഉൾപ്പെട്ട സംഘമാണ് കവർച്ചയ്ക്കെത്തിയത്. ഹോസൂർ- ബഗലൂർ റോഡിലാണ് കവർച്ച നടന്ന ബ്രാഞ്ച് സ്ഥിതി ചെയ്യുന്നത്. സംഭവമറിഞ്ഞ് ഉടൻ തന്നെ ഹൊസൂർ പോലീസ് സ്ഥലത്തെത്തി അന്വേഷണം ആരംഭിച്ചിട്ടുണ്ട്.\nഇതോടെ ജീവനക്കാരുടെ മൊഴി സ്ഥാപനത്തിലെ സിസിടിവി ദൃശ്യങ്ങൾ എന്നിവ കേന്ദ്രീകരിച്ച് പോലീസ് അന്വേഷണം നടത്തിവരികയാണ്. മോഷ്ടാക്കളെ കണ്ടെത്തുന്നതിനായി പ്രത്യേക അന്വേഷണ സംഘത്തിന് രൂപം നൽകിയതായി തമിഴ്നാട് പോലീസ് വ്യക്തമാക്കി. അതേ സമയം മോഷ്ടാക്കൾ കർണ്ണാടകത്തിലേക്ക് കടന്നതായും സംശയിക്കുന്നുണ്ട്. മൂന്ന് പ്രത്യേക അന്വേഷണ സംഘത്തെ ഇതോടെ ബെംഗളൂരുവിലേക്കും അയച്ചതായി കോയമ്പത്തൂർ വെസ്റ്റ് സോൺ ഐജി കെ പെരിയയ്യ വ്യക്തമാക്കി. രണ്ടാഴ്ച മുമ്പും ഇതേ ബ്രാഞ്ചിൽ കവർച്ചാ ശ്രമമുണ്ടായിരുന്നു. ഇതെക്കുറിച്ച് പോലീസ് അന്വേഷിച്ച് വരുന്നതിനിടെയാണ് മോഷണം നടക്കുന്നത്.\nkrishnagiri tamil nadu തമിഴ്നാട്\nTheft in Muthoot Finance in Hossur, Gang looted staffs in gun point\nപ്രണയവും മയക്കുമരുന്നും മതത്തിന്റെ കണക്കിൽ തള്ളേണ്ട; കണക്കുകൾ നിരത്തി മറുപടിയുമായി മുഖ്യമന്ത്രി\nപ്രധാനമന്ത്രിയുടെ വിമാനം പാക് വ്യോമപാതയിലൂടെ പറക്കും, അമേരിക്കന് സന്ദര്‍ശനത്തിന് പുറപ്പെട്ടു


ശബരിമല അടച്ചിടാന് തന്ത്രിക്കെന്ത് അധികാരമെന്ന് പിണറായി വിജയന് - www.keralanewz.com-Malayalam News Portal\nഎല്ലാ പ്രായത്തിലുമുള്ള സ്ത്രീകള് പ്രവേശിച്ചാല് നട അടച്ചിടുമെന്ന് പ്രഖ്യാപിച്ച ശബരിമല തന്ത്രിയ്‌ക്കെതിരെ മുഖ്യമന്ത്രി പിണറായി വിജയന്. ശബരിമലയിലെ പൂജാകര്‍മ്മങ്ങള് തീരുമാനിക്കാനുള്ള അവകാശം തന്ത്രിക്കുണ്ടാകും. എന്നാല് ഭരണപരമായ അവകാശം ദേവസ്വം ബോര്‍ഡിനാണെന്നും മുഖ്യമന്ത്രി പറഞ്ഞു.\nവിശ്വാസികളെ തടയുകയല്ല അവരെ പ്രവേശിപ്പിക്കുകയെന്ന ഉത്തരവാദിത്വമാണ് തന്ത്രിക്കും ദേവസ്വം ബോര്‍ഡിനുമുള്ളതെന്നും മുഖ്യമന്ത്രി പറഞ്ഞു. ക്ഷേത്രം അടച്ചിടുമെന്ന് പ്രഖ്യാപിച്ച് സുപ്രീം കോടതി വിധി മറികടക്കാന് ക്ഷേത്രം തന്ത്രിയും പരികര്‍മ്മികളും ശ്രമിച്ചത് ശരിയായില്ലെന്നും മുഖ്യമന്ത്രി പറഞ്ഞു.\nക്ഷേത്രം ദേവസ്വം ബോര്‍ഡിന്റെതാണെന്നതാണ് സത്യം. അതില് മറ്റാര്‍ക്കും അവകാശമില്ല. 302 കോടി രൂപയാണ് കഴിഞ്ഞ അഞ്ച് വര്‍ഷത്തിനിടെ സര്‍ക്കാര് ശബരിമലയില് ചെലവഴിച്ചതെന്നും മുഖ്യമന്ത്രി വ്യക്തമാക്കി. ക്ഷേത്രത്തിന്റെ പണം സര്‍ക്കാര് എടുക്കുന്നുവെന്ന പ്രചാരണമുള്ളതുകൊണ്ടാണ് ഇത് തുറന്നുപറയുന്നതെന്നും അദ്ദേഹം പറഞ്ഞു.\n← പുണ്യ പിതാക്കന്മാരുടെ അനുസ്മരണാഘോഷം പൂഞ്ഞാറില് നടന്നു\nബാലഭാസ്കറിന്റെ ഭാര്യ ലക്ഷ്‌മി സംസാരിച്ചു തുടങ്ങി →\nമുഖ്യമന്ത്രിക്കെതിരെ പോസ്റ്റ് ;തൊടുപുഴയിൽ ഒരാൾ അറസ്റ്റിൽ\nApril 7, 2017 Rajesh Menon 0


പ്രളയം കേരളത്തിന് നൽകിയ പാഠം | Malayalam News\nപ്രളയം കേരളത്തിന് നൽകിയ പാഠം\n2018-10-13 20:15:00 എം. സെബാസ്റ്റ്യൻ\nഇക്കഴിഞ്ഞ ഓഗസ്റ്റ് മാസത്തിലെ പ്രളയം കേരളം അനുഭവിച്ച ഏറ്റവും തീവ്രമായ ദുരന്തമായിരുന്നു. അണക്കെട്ടുകൾ തുറക്കുന്നത് സംബന്ധിച്ച് മാധ്യമ പ്രവർത്തകരെ പരിഹസിക്കുന്ന മന്ത്രിയെ നമ്മൾ കണ്ടു. മന്ത്രിയുടെ വിദ്യാഭ്യാസ യോഗ്യതയെ പരാമർശിക്കുന്ന ട്രോളുകളും പ്രളയ നാളുകളിൽ പിറന്നു.\nകേരളത്തെ വെള്ളത്തിൽ മുക്കിത്താഴ്ത്തിയ പ്രളയത്തിൽ നല്ലൊരു ഭാഗം സംഭാവന ചെയ്തത് മനുഷ്യൻ തന്നെയാണെന്നതിൽ സംശയമില്ല. പ്രധാനമായും നമ്മുടെ ജലസംഭരണികളുടെ മാനേജ്‌മെന്റിലുണ്ടായ പാളിച്ച. ഇതു തിരിച്ചറിയാൻ അധികം ഗവേഷണം നടത്തേണ്ടതില്ല. പത്തനംതിട്ടയെ ശ്വാസംമുട്ടിച്ച വെള്ളം വന്നതെവിടെ നിന്ന്? ആലുവയെയും എറണാകുളത്തെയും മുക്കിത്താഴ്ത്തിയ വെള്ളം വന്നതെങ്ങനെ? ചാലക്കുടിയിൽ ചെളി നിറച്ച വെള്ളം വന്നതെവിടെ നിന്ന്? ഇങ്ങനെ പരിശോധിച്ചാൽ പ്രളയത്തിന്റെ കാരണം കണ്ടെത്താനാകും. വയനാട്ടിലെ ബാണാസുര സാഗർ തുറന്നുവിട്ടത് കലക്ടറെ പോലും അറിയിക്കാതെയാണെന്ന വിവാദവും മറക്കാറായിട്ടില്ല.\nനഷ്ടപ്പെട്ട മനുഷ്യ ജീവനുകൾക്കു മേൽനിന്ന് ഉത്തരവാദിത്ത രഹിതമായി സംസാരിച്ച അധികൃതരുണ്ടായിരുന്നു. ഡാം സുരക്ഷാ അതോറിറ്റി ചെയർമാൻ മുതൽ വൈദ്യുതി മന്ത്രി വരെ അക്കൂട്ടത്തിലുണ്ട്. വീഴ്ചയെ അപ്രതീക്ഷിതമായി ഉണ്ടായ പ്രകൃതി ദുരന്തത്തിന്റെ തലയിൽ വെച്ചുകെട്ടി രക്ഷപ്പെടാനുള്ള ഒരു ശ്രമമെന്ന ന്യായം പറയാം. എന്നാൽ ആദ്യത്തെ അനുഭവത്തിനു ശേഷവും അതിൽനിന്നു പാഠങ്ങളൊന്നുമുൾക്കൊണ്ടിട്ടില്ലെന്നു കഴിഞ്ഞ ദിവസങ്ങളിലെ സംഭവങ്ങൾ കാണിച്ചു തരുന്നു. ജലസംഭരണികൾ പരിപാലിക്കുന്നതിലും നിയന്ത്രിക്കുന്നതിനും മെച്ചപ്പെട്ട ഒരു സംവിധാനം ആവശ്യമാണ്. സംവിധാനങ്ങൾ കാര്യക്ഷമമാണെന്നു പറയുമ്പോഴും നിറയുന്നത് കെടുകാര്യസ്ഥതയുടെ അടയാളങ്ങളാണ്. ദുരന്ത നിവാരണ അതോറിറ്റി മഴ മുന്നറിയിപ്പു നൽകിയതിനെത്തുടർന്നു നടന്ന സംഭവങ്ങൾ വീഴ്ചകൾ വ്യക്തമാക്കുന്നതാണ്. ഡാമുകളിലെ വെള്ളമെത്ര? തുറക്കുമ്പോൾ ഒഴുകുന്ന വെള്ളമെത്ര? ഷട്ടർ തുറക്കത്തക്ക വെള്ളം ഡാമിലുണ്ടോ? ഇക്കാര്യങ്ങളിലൊന്നും ആർക്കും ഒരു നിശ്ചയവുമില്ല. വീഴ്ചയുടെ ഉത്തരവാദിത്തം തങ്ങളുടെ തലയിൽ വരരുതെന്നു കരുതി വെള്ളമില്ലാത്ത ഡാമുകൾ തുറക്കുന്നതിനു കേരളം സാക്ഷിയായി.\n483 പേരുടെ ജീവഹാനിയും 25,000 കോടി രൂപയുടെ നഷ്ടവും വരുത്തി ഈ നൂറ്റാണ്ടിലെ ഏറ്റവും വലിയ ദുരന്തം കടന്നുപോയി. ഈ മഹാപ്രളയത്തിന്റെ കാരണമെന്തെന്നു വിദഗ്ധർക്കിടയിലും രാഷ്ട്രീയക്കാർക്കിടയിലും വിവിധ അഭിപ്രായങ്ങളുണ്ട്. ഈ വെള്ളപ്പൊക്കം തടയാമായിരുന്നോ എന്നതിനെ സംബന്ധിച്ചും ഭിന്നാഭിപ്രായങ്ങളുണ്ട്. 1924 ലെ മഹാ പ്രളയത്തിനു ശേഷം 94 വർഷം കഴിഞ്ഞാണ് അതേ തോതിലുള്ള ഒരു വെള്ളപ്പൊക്കം ഉണ്ടായത് എന്നതു ശരിയാണ്. ആഗോള താപനവും കാലാവസ്ഥാ വ്യതിയാനവും മൂലം ഇനിയുള്ള വർഷങ്ങളിൽ അതിതീവ്ര മഴ എപ്പോൾ വേണമെങ്കിലും പ്രതീക്ഷിക്കാം. 1924 ലെയും 2018 ലെയും ഏറ്റവും ശ്രദ്ധേയമായ വ്യത്യാസം 1924 ൽ കേരളത്തിലാകെ ഒരു അണക്കെട്ട് മാത്രമേ ഉണ്ടായിരുന്നുള്ളൂ എന്നതാണ്. എന്നാൽ 2018 ൽ, കേരളത്തിലെ പശ്ചിമഘട്ട മേഖലയിൽ 82 അണക്കെട്ടുകൾ ഉണ്ട്. അവയെല്ലാം കൂടി കോടിക്കണക്കിനു ക്യൂബിക് മീറ്റർ ജലമാണ് ശേഖരിച്ചു വെച്ചിരിക്കുന്നത്. സാധാരണ നിലയിൽ മഴ പെയ്യുന്ന വർഷങ്ങളിൽ, ഈ അണക്കെട്ടുകൾ വെള്ളപ്പൊക്കത്തെ തടയുന്നു. മഴ പരിധി വിട്ടാൽ ഈ അണക്കെട്ടുകൾ ഒന്നിച്ചു തുറന്നുവിടേണ്ട സ്ഥിതി ഉണ്ടാകും, വെള്ളപ്പൊക്കം അതീവ ഗുരുതരമായി മാറുകയും ചെയ്യും. ഓഗസ്റ്റ് മാസത്തിലെ മൂന്നാമത്തെ ആഴ്ചയിൽ കേരളത്തിൽ സംഭവിച്ചത് ഇതാണ്. ദൃശ്യമാധ്യമങ്ങളുടെ ശ്രദ്ധ കേന്ദ്രീകരിച്ചിരുന്ന ഇടുക്കി റിസർവോയറും മലമ്പുഴ അണക്കെട്ടും ഒഴിച്ച് മറ്റൊരു സ്ഥലത്തും ശാസ്ത്രീയമായ രീതിയിലല്ല അണക്കെട്ടുകൾ തുറന്നുവിട്ടത്. കേരളത്തിൽ 44 പ്രധാന നദികൾ ഉണ്ടെങ്കിലും അഞ്ചു മേഖലകളിൽ മാത്രമാണ് കടുത്ത വെള്ളപ്പൊക്കം അനുഭവപ്പെട്ടത്. ഒന്നിനു താഴെ മറ്റൊന്നായി അണക്കെട്ടുകളുടെ ശൃംഖലകളുള്ള വലിയ നദീ തടങ്ങളിലാണ് മഹാ പ്രളയമുണ്ടായത്. വയനാട്, കോഴിക്കോട്, പാലക്കാട്, ചാലക്കുടി, ആലുവ, പറവൂർ റാന്നി, ചെങ്ങന്നൂർ എന്നിവയാണ് ഈ മേഖലകൾ. വയനാട്ടിലുള്ള ബാണാസുര സാഗറിൽ നിന്നാണ് കുറ്റിയാടി വൈദ്യുതി നിലയത്തിലേക്കു വെള്ളമെത്തുന്നത്. ആ വെള്ളം ഒഴുകിയെത്തുന്ന കക്കയം ഡാമും പെരുവണ്ണാമൂഴി അണക്കെട്ടും തുറന്നു വിട്ടപ്പോഴാണ് കോഴിക്കോട് ജില്ലയിൽ പ്രളയം രൂക്ഷമായത്. ഭാരതപ്പുഴയുടെ പ്രധാന കൈവഴിയിലുള്ള മലമ്പുഴ അണക്കെട്ട് തുറന്നപ്പോൾ പാലക്കാട്ടും പരിസര പ്രദേശങ്ങളിലും വെള്ളം കയറി. ഷോളയാർ അണക്കെട്ടും പെരിങ്ങൽകുത്ത് അണക്കെട്ടും കവിഞ്ഞൊഴുകിയപ്പോൾ ചാലക്കുടി മുങ്ങിപ്പോയി. ആലുവയെയും പറവൂരിനെയും ബാധിച്ചത് മാട്ടുപ്പെട്ടി, കല്ലാർകുട്ടി, മുല്ലപ്പെരിയാർ, ചെറുതോണി, ഇടമലയാർ എന്നീ അണക്കെട്ടുകൾ ഒറ്റയടിക്കു തുറന്നതാണ്. റാന്നിയെയും ചെങ്ങന്നൂരിനെയും നശിപ്പിച്ചത് പമ്പയും ആനത്തോടും ചുറ്റുമുള്ള മറ്റു അണക്കെട്ടുകളും അനിയന്ത്രിതമായി തുറന്നുവിട്ടതാണ്. ഇത്തരമൊരു സാഹചര്യത്തിൽ അണക്കെട്ടുകളുടെ സമഗ്രമായ നിയന്ത്രണത്തിലൂടെ വെള്ളപ്പൊക്ക നിയന്ത്രണം സാധ്യമാവും. ഇതിനാവശ്യമായ ഡിസ്ട്രിബ്യൂട്ടേഡ് കൺട്രോൾ സിസ്റ്റം (ഡി.സി.എസ്.) നമുക്കു വികസിപ്പിച്ച് എടുക്കാവുന്നതേയുള്ളൂ. ഇത്തരം നിയന്ത്രണ സംവിധാനം, ചാലക്കുടി പുഴയും പെരിയാറും കടലിൽ ചേരുന്നത് അടുത്തടുത്ത പ്രദേശങ്ങളിലായതുകൊണ്ട്, അതിനു പ്രത്യേക പരിഗണന കൊടുക്കണം. അണക്കെട്ടുകളുടെ നിയന്ത്രണ സംവിധാനം ഏർപ്പെടുത്തുമ്പോൾ പത്തു ഘടകങ്ങൾ സമഗ്രമായി ഉൾപ്പെടുത്തേതുണ്ട്. (1) കാലാവസ്ഥാ പ്രവചനം (2) പ്രതിദിന മഴയുടെ അളവ് (3) ഓരോ ഡാമിന്റെയും സംഭരണ ശേഷി (4) ഓരോ അണക്കെട്ടിലെയും ഷട്ടർ തുറക്കുമ്പോഴുള്ള വിടവിലൂടെ ഒഴുക്കാവുന്ന ജലത്തിന്റെ അളവ് (5) വൃഷ്ടി പ്രദേശത്തെ മഴയുടെ അളവ് ഓരോ അണക്കെട്ടിലും ഉയർത്തുന്ന ജലനിരപ്പിന്റെ തോത് (6) വൈദ്യുതി നിലയത്തിലെ ഉപയോഗത്തിലൂടെ നീക്കാവുന്ന ജലത്തിന്റെ അളവ് (7) അണക്കെട്ടിൽനിന്ന് തുറന്നു വിടുന്ന വെള്ളം പ്രധാന കേന്ദ്രങ്ങളിൽ ഒഴുകിയെത്താനുള്ള സമയം (8) പ്രതിദിന വേലിയേറ്റ, വേലിയിറക്ക ചക്രം സമയവും ഉയരവും സഹിതം (9) പ്രധാന കേന്ദ്രങ്ങളിലെ ജലനിരപ്പ് (10) വിവിധ കേന്ദ്രങ്ങളിലെ പ്രളയ ജലനിരപ്പിന്റെ സാമൂഹികവും സാമ്പത്തികവുമായ പ്രത്യാഘാതം.\nഅഞ്ചു പ്രളയ സാധ്യതാ മേഖലകൾ വിവിധ ജില്ലകളിലായാണ് സ്ഥിതി ചെയ്യുന്നത്. അതിനാൽ ഈ മേഖലകളുടെ ചുമതല അഞ്ചു കാബിനറ്റ് മന്ത്രിമാരെ ഏൽപിച്ചാൽ മാത്രമേ ഫലപ്രദമായ ഏകോപനം സാധ്യമാകൂ. പ്രളയ കാലത്ത് എല്ലാ ജലവൈദ്യുത നിലയങ്ങളിലും പരമാവധി വൈദ്യുതി ഉൽപാദിപ്പിക്കുക എന്നതാണ് ഉടനെ ചെയ്യാവുന്ന ഒരു കാര്യം. ഇതു പ്രധാന അണക്കെട്ടുകളിലെ ജലനിരപ്പ് താഴ്ത്തുകയും കെ.എസ്.ഇ.ബിയുടെ വരുമാനം ഉയർത്തുകയും ചെയ്യും. ഇക്കഴിഞ്ഞ ആഴ്ചകളിൽ മൂലമറ്റം വൈദ്യുതി നിലയത്തിലെ ശരാശരി പ്രതിദിന ഉൽപാദനം 15 ദശലക്ഷം യൂനിറ്റായിരുന്നു. എന്നാൽ ആറു ജനറേറ്ററുകളും പൂർണ തോതിൽ പ്രവർത്തിപ്പിച്ചിരുന്നെങ്കിൽ 18 ദശലക്ഷം യൂണിറ്റ് വൈദ്യുതി ഉൽപാദിപ്പിക്കാമായിരുന്നു.മണലും ചെളിയും നിറഞ്ഞ് കേരളത്തിലെ പ്രധാന അണക്കെട്ടുകളുടെ സംഭരണ ശേഷി കുറഞ്ഞു. ജല സംഭരണികളിൽനിന്നു ചെളിയും മണലും നീക്കം ചെയ്യണം എന്ന ആശയം മുമ്പോട്ടുവെച്ചത് ഇപ്പോഴത്തെ ധനമന്ത്രി തന്നെയാണ്. ഇപ്പോഴത്തെ സാഹചര്യത്തിൽ നൂറുകണക്കിനു കോടി രൂപ വിലമതിക്കുന്ന ലക്ഷക്കണക്കിനു ക്യൂബിക് മീറ്റർ മണൽ നമുക്ക് ഇത്തരത്തിൽ വീണ്ടെടുക്കാം. ഇത്തരം നടപടികളെല്ലാം ഭാവിയിലുണ്ടായേക്കാവുന്ന പ്രളയങ്ങളുടെ പ്രഹര ശേഷി കുറയ്ക്കാൻ ഉപകരിക്കും.\nകേരളത്തിൽ കഴിഞ്ഞ ദിവസത്തെ റെഡ് അലർട്ടിനെത്തുടർന്നുണ്ടായ സംഭവങ്ങളും ഉത്തരവാദിത്ത ബോധമുള്ളവരെ ലജ്ജിപ്പിക്കുന്നതാണ്. കാലാവസ്ഥാ മുന്നറിയിപ്പുകളും മുന്നൊരുക്കങ്ങളും ജനദ്രോഹമാകുന്ന അവസ്ഥയാണ്. മുന്നറിയിപ്പിനും മുന്നൊരുക്കങ്ങൾക്കുമപ്പുറം ഉത്തരവാദിത്തമൊഴിവാക്കൽ എന്ന അവസ്ഥയിലേക്കു മാറിയിരിക്കുന്നു ഈ അറിയിപ്പുകൾ. സംസ്ഥാനത്തിന്റെ പുനർനിർമാണത്തിലും തുല്യ നീതി ഉറപ്പ് വരുത്തേണ്ടതുണ്ട്.\nArticles kerala flood 2018 flood kerala


എന്റെ മുത്തച്ഛനാണ് രാജ്കപൂറെന്ന് നാളെ ലോകം പറയണം: രണ്‍ബീര് കപൂര്\nറോജര് ഫെഡറര്‍ക്ക് വധഭീഷണി\nFriday 5th October 2012 12:30pm\nഎന്റെ മുത്തച്ഛനാണ് രാജ്കപൂറെന്ന് നാളെ ലോകം പറയണം\nFriday 5th October 2012 12:29pm\nഫേസ് ടു ഫേസ് / രണ്‍ബീര് കപൂര്\nമൊഴിമാറ്റം / വിന്നി\nബോളിവുഡിന്റെ രാജാക്കന്‍മാരിലൊരാളായ രണ്‍ബീര് കപൂറിന്റെ കണ്ണുകള് ഏത് പെണ്‍കുട്ടിയേയും ആകര്‍ഷിക്കും. രണ്‍ബീറിന്റെ അമ്മയുടെ അതേ കണ്ണുകള്.. കഥ പറയുന്ന കണ്ണുകള്… അമ്മയും മകനും തമ്മിലുള്ള ഈഴടുപ്പത്തിന്റെ ആഴം ആ കണ്ണുകള് തന്നെയാണ്. തന്റെ പ്രിയപ്പെട്ട അമ്മയെക്കുറിച്ചും അമ്മ തന്ന സ്വാതന്ത്ര്യത്തെക്കുറിച്ചും ബാല്യത്തില് നിന്നോര്‍ത്തെടുക്കാന് ശ്രമിക്കുകയാണ് രണ്‍ബീര് കപൂര്….\nകുട്ടിക്കാലത്ത് സിനിമയില് വരുമെന്ന് പ്രതീക്ഷിച്ചിരുന്നോ?\nഎന്റേത് സിനിമാ കുടുംബമാണ്. അതുകൊണ്ടുതന്നെ അങ്ങനെയാണ് ഞാന് സിനിമയില് എത്തിയതെന്നാണ് ആളുകള് കരുതുക. എന്നാല് പഠനത്തിനായി വിദേശത്ത് പോയതുകൊണ്ട് മാത്രമാണ് സിനിമയിലെത്തിയത്. അമേരിക്കയിലെ ഫിലിം സ്‌കൂളില് പഠിക്കുമ്പോള് ഒരു കാര്യം ഞാന് മനസ്സിലാക്കി, എന്റെ ചുറ്റും ആളുകള് നില്‍ക്കുമ്പോള് എനിക്കൊന്നും ചെയ്യാന് കഴിയില്ല. അതിന് ശേഷം കുറേക്കൂടി ഉത്തരവാദിത്തത്തോടെ കാര്യങ്ങളെ സമീപിക്കാന് ശ്രദ്ധിച്ചു.\nപത്താം ക്ലാസില് പഠിക്കുമ്പോഴാണ് ഞാന് ബോംബെയിലെത്തിയത്. പ്ലസ്ടു പഠിച്ചത് എച്ച്.ആര് കോളേജിലാണ്. എന്നാല് പഠനത്തിലും പാഠ്യേതര വിഷയങ്ങളിലും ഞാന് ഇടത്തരക്കാരനായിരുന്നു. വര്‍ഷത്തില് മൂന്ന് തവണ എന്റെ അമ്മ കരയുമായിരുന്നു. എല്ലാ ആറ് മാസം കഴിയുമ്പോഴും എന്റെ പ്രോഗ്രസ്സ് കാര്‍ഡ് കിട്ടുമ്പോഴാണ് അമ്മ കരഞ്ഞിരുന്നത്. എല്ലാ വിഷയത്തിലും ഞാന് പാസ്സാകുമായിരുന്നു. പക്ഷേ, വലിയ മാര്‍ക്കൊന്നും ഉണ്ടാവുമായിരുന്നില്ല. അച്ഛനോട് പറയും എന്ന് പറഞ്ഞ് അവര് എന്നെ ഭീഷണിപ്പെടുത്തുമായിരുന്നു. അച്ഛനെ എനിക്ക് ഭയങ്കര പേടിയായിരുന്നു. നല്ല കനത്ത ശബ്ദമായിരുന്നു അദ്ദേഹത്തിന്. കണക്കിനും ഇംഗ്ലീഷിനും ഞാന് മിടുക്കനായിരുന്നു.പ്രത്യേകിച്ചും ഷേക്‌സ്പിയറിന്റെ ‘മര്‍ച്ചന്റ് ഓഫ് വെനീസ്’ ഒരുപാടിഷ്ടമായിരുന്നു. ആ പേപ്പറിന് നല്ല മാര്‍ക്കുമുണ്ടായിരുന്നു.\nതാങ്കളുടെ എന്തെല്ലാം കാര്യങ്ങളായിരുന്നു അമ്മയ്ക്ക് ഇഷ്ടമില്ലാതിരുന്നത്?\nഒരുപാട്… ഞാന് രാത്രിയില് പല്ല് തേക്കാറില്ല. പച്ചക്കറി കഴിക്കാറില്ല. ഇത്തരം കാര്യങ്ങളൊന്നും അമ്മയ്ക്ക് ഇഷ്ടമില്ലായിരുന്നു. എന്നാല് ഞാന് വീട്ടിലുള്ളപ്പോള് അമ്മയെ ഉമ്മ വെയ്ക്കുമായിരുന്നു, അത് അവര്‍ക്ക് വളെയധികം ഇഷ്ടവുമായിരുന്നു.\nരാജ് കപൂറിന്റെ പേരക്കുട്ടിയാണെന്ന് അറിയപ്പെടുന്നതിനേക്കാള് എന്റെ മുത്തച്ഛനാണ് രാജ് കപൂര് എന്ന് ആളുകള് പറയുന്നത് കേള്‍ക്കാനാണ് ഞാന് ആഗ്രഹിക്കുന്നത്\nഅമ്മ ഭയങ്കര കര്‍ശനമായിരുന്നോ?\nഒരിക്കലുമില്ല. അമ്മ നല്ല ഫ്രണ്ട്‌ലിയായിരുന്നു. അമ്മയോട് എല്ലാ കാര്യങ്ങളും തുറന്ന് സംസാരിക്കാമായിരുന്നു. എന്നാല് അച്ഛന് അത്ര കൂട്ടായിരുന്നില്ല. അച്ഛനോട് പെണ്‍കുട്ടികളുടെ കാര്യമൊക്കെ പറയാന് എനിക്ക് പേടിയായിരുന്നു. അദ്ദേഹം ഒരു ഉദ്യോഗസ്ഥനായിരുന്നു. ഒരുപക്ഷേ, അതുകൊണ്ടായിരിക്കാം അദ്ദേഹം അത്ര കര്‍ശനമായി പെരുമാറിയത്. എന്നാല് അമ്മയോട് എനിക്ക് എന്റെ ഗേള്‍ഫ്രണ്ടിന്റെ കാര്യങ്ങളൊക്കെ പറയുമായിരുന്നു. അവള്‍ക്ക് കൊടുക്കാനുള്ള സമ്മാനങ്ങളൊക്കെ അമ്മയായിരുന്നു സെലക്ട് ചെയ്ത് തന്നിരുന്നത്. രാത്രി 12.30 വരെ എനിക്ക് പുറത്ത് പോകാമായിരുന്നു. ആ സമയത്ത് വീട്ടിലെത്തിയാല് മതി. അമ്മയുടെ മുന്നില് പുകവലിക്കാനും കള്ളുകുടിക്കാനുമുള്ള സ്വാതന്ത്ര്യം വരെ അവരെനിക്ക് തന്നിരുന്നു. എന്റെ സഹോദരിയുടെ അടുത്ത് അമ്മ വളരെ സ്ട്രിക്ട് ആയിരുന്നു.\nഎനിക്ക് ആറ് വയസ്സുള്ളപ്പോള് അദ്ദേഹം മരിച്ചു. എന്റെ കുടുംബത്തിലെ ആദ്യത്തെ പേരക്കുട്ടിയായിരുന്നു ഞാന്. അതുകൊണ്ട് തന്നെ എല്ലാവരും എന്നെ ഒരുപാട് സ്‌നേഹിച്ചിരുന്നു. മുത്തച്ഛനെക്കുറിച്ച് എനിക്ക് വ്യക്തമായ ഓര്‍മ്മകളില്ല. അച്ഛനും അമ്മയും പറഞ്ഞുതന്ന അറിവുകളും അദ്ദേഹത്തിന്റെ സിനിമകളില്‍ക്കൂടിയും മാത്രമേ എനിക്കദ്ദേഹത്തെ അറിയൂ. എനിക്ക് നാല് വയസ്സുള്ളപ്പോഴുള്ള ഒരു സംഭവം പെട്ടെന്ന് ഓര്‍മ്മയിലേക്ക് വരുന്നു. അതായത് ഒരിക്കല് അദ്ദേഹം റഷ്യയില് പോവുമ്പോള് എനിക്ക് സ്യൂട്ട് കൊണ്ടുവരാന് അദ്ദേഹത്തോട് പറഞ്ഞു. അദ്ദേഹം മൂന്ന് സ്യൂട്‌കേസ് നിറയെ സ്യൂട്ട് കൊണ്ടുവന്നു. അത്രയ്ക്ക് സ്‌നേഹമായിരുന്നു എന്റെ മുത്തച്ഛന്.. എങ്കിലും, രാജ് കപൂറിന്റെ പേരക്കുട്ടിയാണെന്ന് അറിയപ്പെടുന്നതിനേക്കാള് എന്റെ മുത്തച്ഛനാണ് രാജ് കപൂര് എന്ന് ആളുകള് പറയുന്നത് കേള്‍ക്കാനാണ് ഞാന് ആഗ്രഹിക്കുന്നത\nതാങ്കള് കത്രീനയെ പ്രപ്പോസ് ചെയ്തിരുന്നോ?\nഇല്ല. അവരെന്റെ നല്ല സുഹൃത്താണ്. ഒരിക്കലും പങ്കാളിയാക്കാനാഗ്രഹിച്ചിട്ടില്ല. കത്രീനയെ കൂടാതെ ബിപാഷയും പ്രിയങ്കയും ദീപികയും എന്റെ നല്ല സുഹൃത്തുക്കളാണ്.\nകടപ്പാട്: ടൈസ് ഓഫ് ഇന്ത്യ


ബിഗ് ടിക്കറ്റ് നറുക്കെടുപ്പ് ഭാഗ്യം വീണ്ടും മലയാളിക്കുതന്നെ, 13 കോടി രൂപ സെയില്‍സ്മാനായ മുഹമ്മദിന്\nSruthi October 4, 2018\nഅബുദാബി ബിഗ് ടിക്കറ്റ് നറുക്കെടുപ്പില് ഇത്തവണയും മലയാളിയെ തേടി ആ ഭാഗ്യം എത്തി. 13 കോടിയാണ് മലയാളിയായ മുഹമ്മദ് കുഞ്ഞിക്ക് ലഭിച്ചത്. അബുദാബി ബനിയാസിലെ ഒരു തുണിക്കടയില് സെയില്‍സ്മാനാണ് മുഹമ്മദ്. ബുധനാഴ്ച നടന്ന നറുക്കെടുപ്പിലാണ് 70 ലക്ഷം ദര്‍ഹം (13 കോടി രൂപ) മുഹമ്മദ് കുഞ്ഞിക്ക് അടിച്ചത്. 121013 എന്ന ടിക്കറ്റിനാണ് സമ്മാനം അടിച്ചിരിക്കുന്നത്. ആദ്യം ഇത് വിശ്വസിക്കാനായില്ലെന്നും സുഹൃത്തും ബന്ധുവുമായ അബൂബക്കറിന്റെ വൃക്ക മാറ്റി വെക്കാന് ആവശ്യമായ പണം നല്‍കുകയാണ് ആദ്യത്തെ ലക്ഷ്യമെന്നും മുഹമ്മദ് കുഞ്ഞി പറഞ്ഞു. മുഖ്യമന്ത്രിയുടെ പ്രളയ ദുരിതാശ്വാസ നിധിയിലേക്ക് ഒരു തുക സംഭാവന നല്‍കുമെന്നും അദ്ദേഹം വ്യക്തമാക്കി. കഴിഞ്ഞ 15 വര്‍ഷമായി ഇദ്ദേഹം അബുദാബിയിലാണ് ജോലിചെയ്യുന്നത്.\nബുധനാഴ്ച നടന്ന നറുക്കെടുപ്പില് മലയാളികളായ വിവേക് നാരായണന് മേനോന്, മിഥുന് സെബാസ്റ്റ്യന് എന്നിവര്‍ക്ക് 1,00,000 ദിര്‍ഹം വീതം സമ്മാനം ലഭിച്ചു.\nTags: lottary, pravasi


നാഗാലാന്‍ഡില് സുരക്ഷാ സേനയുടെ വെടിയേറ്റ് ഗ്രാമീണര് കൊല്ലപ്പെട്ട സംഭവത്തില് കേന്ദ്രമന്ത്രി അമിത് ഷാക്കെതിരെ വന് പ്രതിഷേധം. – Christhavachintha\nChristhavachin… > Latest News > നാഗാലാന്‍ഡില്…\nനാഗാലാന്‍ഡില് സുരക്ഷാ സേനയുടെ വെടിയേറ്റ് ഗ്രാമീണര് കൊല്ലപ്പെട്ട സംഭവത്തില് കേന്ദ്രമന്ത്രി അമിത് ഷാക്കെതിരെ വന് പ്രതിഷേധം.\nDecember 12, 2021 December 12, 2021 cchintha\n🔳നാഗാലാന്‍ഡിലെ മോണ് ജില്ലയില് സുരക്ഷാ സേനയുടെ വെടിയേറ്റ് ഗ്രാമീണര് കൊല്ലപ്പെട്ട സംഭവത്തില് കേന്ദ്രമന്ത്രി അമിത് ഷാക്കെതിരെ വന് പ്രതിഷേധം. കേന്ദ്ര ആഭ്യന്തര മന്ത്രി അമിത് ഷാ പാര്‍ലമെന്റില് നടത്തിയ പരാമര്‍ശങ്ങള്‍ക്ക് മാപ്പു പറയണമെന്നും അഫ്‌സ്പ പിന്‍വലിക്കണമെന്നും ആവശ്യപ്പെട്ടാണ് പ്രതിഷേധം നടത്തിയത്. വിഷയത്തില് അമിത് ഷാ നടത്തിയ പ്രസ്താവന കെട്ടിച്ചമച്ചതാണെന്നും പ്രതിഷേധക്കാര് ആരോപിച്ചു. കോണ്യാക് യൂണിയനാണ് പ്രതിഷേധം നടത്തിയത്. കഴിഞ്ഞയാഴ്ച തെറ്റിദ്ധാരണമൂലം സൈനികര് നടത്തിയ വെടിവയ്പ്പില് ജില്ലയിലെ 13 പേര് കൊല്ലപ്പെട്ടിരുന്നു. സംസ്ഥാനത്തെ പ്രത്യേക സൈനികാധികാര നിയമം പിന്‍വലിക്കണമെന്നും പ്രതിഷേധക്കാര് ആവശ്യപ്പെട്ടു. നിര്‍ത്താന് ആവശ്യപ്പെട്ടപ്പോള് വേഗം കൂട്ടിയതുകൊണ്ടാണ് ഗ്രാമവാസികളുമായി പോയ ട്രക്കിനു നേരെ സൈനികര് വെടിയുതിര്‍ത്തത് എന്നായിരുന്നു പാര്‍ലമെന്റിന്റെ ഇരുസഭകളിലും അമിത് ഷാ പറഞ്ഞിരുന്നത്.\n🔳കൂനൂര് ഹെലികോപ്ടര് അപകടത്തില് മരിച്ച മലയാളി ജൂനിയര് വാറന്റ് ഓഫീസര് എ പ്രദീപിന് ജന്മനാട് കണ്ണീരോടെ വിടനല്‍കി. സൈനിക ബഹുമതികളോടെ സംസ്‌ക്കാരം തൃശ്ശൂരിലെ പൊന്നൂക്കരയിലെ വീട്ടുവളപ്പില് നടന്നു. പ്രദീപിന്റെ മകന് ദക്ഷിണ ദേവാണ് അന്ത്യകര്‍മ്മങ്ങള് നടത്തിയത്. സംസ്ഥാന സര്‍ക്കാരിന് വേണ്ടി കേരള പൊലീസ് അന്തിമോപചാരം അര്‍പ്പിച്ചു. കേരള പൊലീസിന്റെ ഗാര്‍ഡ് ഓഫ് ഓണറിന് പിന്നാലെ വ്യോമസേന ഗാര്‍ഡ് ഓഫ് ഓണര് നല്‍കി ആദരം അര്‍പ്പിച്ചു. സംസ്‌ക്കാരത്തിന് മുമ്പായി പ്രദീപിന്റെ യൂണിഫോം വ്യോമസേന കുടുംബത്തിന് കൈമാറി. പ്രദീപ് പഠിച്ച പുത്തൂര് സ്‌കൂളില് നടന്ന പൊതുദര്‍ശനത്തിലും വീട്ടിലും ആയിരങ്ങളാണ് അന്തിമോപചരാം അര്‍പ്പിക്കാനായി എത്തിയത്.\n🔳രാജ്യത്ത് ഏറ്റവുമധികം കോവിഡ് മരണം സംഭവിച്ച രണ്ടാമത്തെ സംസ്ഥാനമായി കേരളം. സര്‍ക്കാര് കണക്ക് പ്രകാരം 42,824 പേരാണ് സംസ്ഥാനത്ത് കോവിഡ് ബാധിച്ചോ അതിനെത്തുടര്‍ന്നുള്ള ശാരീരിക അവശതകളെ തുടര്‍ന്നോ മരിച്ചത്. കോവിഡ് കണക്കുകളില് ഉള്‍പ്പടാതിരുന്ന മരണങ്ങള് അപ്പീല് വഴി സ്ഥിരീകരിച്ചതോടെയാണ് മരണനിരക്ക് ഉയര്‍ന്നത്. ഇതോടെ സംസ്ഥാനത്ത് കോവിഡ് മരണം ആരോഗ്യവകുപ്പ് പൂഴ്ത്തിവെക്കുകയോ മരണം കോവിഡ് കണക്കില് ഉള്‍ക്കൊള്ളിക്കാതെ ഒഴിവാക്കിയെന്നുമുള്ള പ്രതിപക്ഷ ആരോപണം ശരിയെന്ന് തെളിഞ്ഞെന്നും റിപ്പോര്‍ട്ടുകള്.\n🔳ചര്‍ച്ചയോ അനുനയ നീക്കങ്ങളോ ഇല്ലാതെ രണ്ടാംദിവസവും ശക്തമായി തുടര്‍ന്ന് സംസ്ഥാനത്തെ പി.ജി ഡോക്ടര്‍മാരുടെ സമരം. ചെയ്യാനുള്ളതെല്ലാം ചെയ്തെന്നു സര്‍ക്കാരും, സര്‍ക്കാരിന് ഭീഷണിയുടെ സ്വരമെന്ന നിലപാടില് സമരക്കാരും എത്തി നില്‍ക്കുകയാണ്. സമരം തുടര്‍ന്നാല് മിക്ക മെഡിക്കല് കോളേജുകളിലും വിദഗ്ദ്ധ ചികിത്സയും അത്യാഹിത വിഭാഗങ്ങളും പ്രതിസന്ധിയിലാവുമെന്നതാണ് സ്ഥിതി.\n🔳ഇടമലക്കുടിയിലെ ആദിവാസികള് ചരിത്രബോധമില്ലാത്ത വിഡ്ഢികളാണെന്ന് സിപിഎം സംസ്ഥാന സെക്രട്ടറിയേറ്റ് അംഗം എംഎം മണി. ഇടമലക്കുടിയെ ഇടമലക്കുടി ആക്കിയത് എല്‍ഡിഎഫ് സര്‍ക്കാരാണ്. ഇപ്പോള് ബിജെപിയാണ് പഞ്ചായത്ത് തെരഞ്ഞെടുപ്പില് വിജയിച്ചത്. ഇനിയുള്ള വികസനം അവര്‍തന്നെ ചെയ്യട്ടെയെന്നും അദ്ദേഹം മൂന്നാറില് നടന്ന സിപിഎം ഏരിയ സമ്മേളനം ഉദ്ഘാടനം ചെയ്ത് സംസാരിക്കവെ പറഞ്ഞു.\n🔳കോഴിക്കോട് വഖഫ് സംരക്ഷണ റാലിയില് വിദ്വേഷ പ്രസംഗം നടത്തിയ സംഭവത്തില് മുസ്ലിംലീഗ് സംസ്ഥാന സെക്രട്ടറി അബ്ദുറഹ്‌മാന് കല്ലായിക്കെതിരെ കേസെടുത്തു. സംഘര്‍ഷമുണ്ടാക്കുന്ന തരത്തില് പ്രകോപനപരമായി പ്രസംഗിച്ചുവെന്നാണ് കേസ്. സിപിഐഎം പരപ്പനങ്ങാടി ലോക്കല് കമ്മറ്റി അംഗം മുജീബ് റഹ്‌മാന് എപി നല്‍കിയ പരാതിയില് കോഴിക്കോട് വെള്ളയില് പൊലീസാണ് കേസെടുത്തത്. ഐപിസി 153-ാം വകുപ്പ് പ്രകാരമാണ് കേസെടുത്തത്.\n🔳വഖഫ് സംരക്ഷണ റാലിയില് പങ്കെടുത്ത മുസ്ലീം ലീഗ് നേതാക്കള്‍ക്കള്‍ക്കെതിരെ കേസെടുത്ത സംഭവത്തില് മുഖ്യമന്ത്രി പിണറായി വിജയനെതിരെ യൂത്ത് ലീഗ് നേതാവ് പികെ ഫിറോസ്. ‘ഇവര് കേസെടുക്കും പോലും! നിങ്ങടെ കേസ് ആര് പരിഗണിക്കുന്നു. കമ്മ്യൂണിസ്റ്റ് പാര്‍ട്ടിക്ക് എന്താണോ ചെയ്യാനുള്ളത് ചെയ്യ്. ഞങ്ങള്‍ക്കതൊരു പ്രശ്നമല്ല. ഫിറോസ് ഫേസ്ബുക്കില് കുറിച്ചു. ലീഗിന്റെ ബോധ്യം ആര് പരിഗണിക്കുന്നുവെന്നും നിങ്ങള് ആകുന്നത് ചെയ്യൂ എന്നും മുഖ്യമന്ത്രി കണ്ണൂരില് നടത്തിയ പ്രസംഗത്തില് ലീഗിനെ വെല്ലുവിളിച്ചിരുന്നു. അതിനു മറുപടിയായാണ് ഫിറോസിന്റെ ഫേസ് ബുക്ക് കുറിപ്പ്.\n🔳കോഴിക്കോട് വഖഫ് സംരക്ഷണ റാലിയിലെ വിദ്വേഷ പ്രസംഗത്തിനെതിരെ കേസെടുത്തതിനെതിരെ മുസ്ലീം ലീഗിന്റെ മുതിര്‍ന്ന നേതാവും തിരൂരങ്ങാടി എംഎല്‍എയുമായ കെ പി എ മജീദ് രംഗത്ത്. നായനാരുടെ പൊലീസിന്റെ തോക്കിന് മുന്നില് നെഞ്ചുവിരിച്ചവരുടെ പിന്മുറക്കാരെ പിണറായി ഉടുക്ക് കൊട്ടി പേടിപ്പിക്കാന് നോക്കേണ്ടെന്ന് മജീദ് പറഞ്ഞു. ഭാഷാ സമര പോരാട്ടത്തില് ഇടനെഞ്ചിലേക്ക് വെടിയേറ്റിട്ട് പിന്തിരിഞ്ഞോടാത്തവരാണ് മുസ്ലീം ലീഗുകാരെന്നും അദ്ദേഹം ഓര്‍മ്മിപ്പിച്ചു.\n🔳വഖഫ് നിയമന കാര്യത്തില് പള്ളികളില് പ്രതിഷേധം വേണ്ടെന്ന് തീരുമാനമെടുത്തതിന്റെ പേരില് തന്നെ ചിലര് യൂദാസെന്ന് വിളിക്കുന്നുണ്ടന്നും അത് കാര്യമാക്കുന്നില്ലെന്നും സമസ്ത അധ്യക്ഷന് ജിഫ്രി മുത്തുക്കോയ തങ്ങള്. യുഎഇയില് ഒരു പൊതു പരിപാടിയിലാണ് ലീഗിന്റെ പേരെടുത്ത് പറയാതെയുള്ള പ്രതികരണം. തീരുമാനം തനിച്ച് എടുത്തതാണെന്ന് പ്രചരിപ്പിക്കാനുള്ള നീക്കം പരാജയപ്പെട്ടതായും ജിഫ്രി തങ്ങള് പറഞ്ഞു. വഖഫ് ബോര്‍ഡുമായി ബന്ധപ്പെട്ട് പള്ളികളില് പ്രതിഷേധം സംഘടിപ്പിക്കില്ലെന്നുള്ള തീരുമാനം തന്റേത് മാത്രമായിരുന്നില്ലെന്ന് അദ്ദേഹം വ്യക്തമാക്കി.\n🔳സ്ത്രീകളുടെ അവകാശങ്ങളെ കുറിച്ച് സംസാരിക്കുന്നവരെയെല്ലാം പാപികളായി കാണുന്ന നേതാക്കളാണ് മുസ്ലീം ലീഗിലുള്ളതെന്ന് വയനാട്ടിലെ മുന് യൂത്ത് ലീഗ് നേതാവ് പി.പി. ഷൈജല്. ഇക്കാലത്തും സ്ത്രീകളുടെ രാഷ്ട്രീയ പ്രവര്‍ത്തനത്തെ മാനിക്കാത്തതിന് ഉത്തമ ഉദാഹരണമാണ് ഹരിതയിലെ മുന്‍നേതാക്കളെ അപമാനിച്ചയാള് ഇപ്പോഴും പാര്‍ട്ടിയില് തുടരുന്നതെന്നും ഷൈജല് പറഞ്ഞു. ‘ജെന്‍ഡര് ഇക്വാലിറ്റി’യെ കുറിച്ചൊക്കെ ആരെങ്കിലും പറഞ്ഞാല് അവരെയൊക്കെ പാപികളായി മുദ്ര കുത്തുകയാണ് ചെയ്യുക. തനിക്കെതിരെ നടന്നതും അത്തരം രീതികളായിരുന്നു. ഈ മന്ത്രിസഭയില് ടൂറിസം-പൊതുമരാമത്ത് മന്ത്രി മികച്ച പ്രവര്‍ത്തനമാണ് കാഴ്ച്ച വെക്കുന്നതെന്നും അദ്ദേഹം കൂട്ടിച്ചേര്‍ത്തു. ആര്‍ക്കും മാതൃകയാക്കാവുന്ന വ്യക്തിത്വമാണ് റിയാസെന്നും ഷൈജല് പറഞ്ഞു.\n🔳മൊഫിയ പര്‍വീണ് കേസില് സമരം ചെയ്തവര്‍ക്ക് ഏതെങ്കിലും തരത്തിലുള്ള തീവ്രവാദ ബന്ധങ്ങള് ഉണ്ടോയെന്ന് അന്വേഷിക്കുമെന്ന പൊലീസ് പരാമര്‍ശത്തിനെതിരെ കെ പി സി സി പ്രസിഡന്റ് കെ സുധാകരന് . മുസ്ലീം പേരുണ്ടായാല് തീവ്രവാദിയാക്കുന്ന മത വെറി കോണ്‍ഗ്രസുകാരോട് വേണ്ടെന്ന് സുധാകരന് ഫേസ്ബുക്ക് കുറിപ്പിലൂടെ പറഞ്ഞു. ഇത് കേരളമാണെന്നും ഗുജറാത്തല്ലെന്ന് ഓര്‍മ്മിക്കണമെന്നും അദ്ദേഹം ആവശ്യപ്പെട്ടു. കേരള പൊലീസിന് ശമ്പളം നാഗ്പൂരിലെ കാര്യാലയത്തില് നിന്നല്ലെന്നും നിങ്ങള് തിരുത്തുമെന്നും ഞങ്ങള് നിങ്ങളെ തിരുത്തിച്ചിരിക്കുമെന്നും കെ പി സി സി പ്രസിഡന്റ് കുറിപ്പിലൂടെ പറഞ്ഞു.\n🔳കര്‍ഷക സമരം വിജയിച്ചതിനെ തുടര്‍ന്ന് സമരകേന്ദ്രമായ ദില്ലിയില് നിന്ന് വീട്ടിലേക്ക് മടങ്ങുന്ന കര്‍ഷകര്‍ക്കു പുഷ്പവൃഷ്ടി. ഹരിയാന-പഞ്ചാബ് അതിര്‍ത്തിയിലെ ശംഭു ബോര്‍ഡറില് വെച്ചാണ് വിമാനത്തില് നിന്ന് പുഷ്പ വൃഷ്ടി നടത്തിയത്. വിദേശ ഇന്ത്യക്കാരാണ് വിമാനം സംഘടിപ്പിച്ച് പുഷ്പവൃഷ്ടി നടത്തിയത്. ഒരു വര്‍ഷം നീണ്ട സമരത്തിനൊടുവിലാണ് കര്‍ഷകര് വീടുകളിലേക്ക് മടങ്ങിയത്.\n🔳കോര്‍പ്പറേറ്റ് സോഷ്യല് റെസ്‌പോണ്‍സിബിലിറ്റി പ്രകാരം വിദ്യാഭ്യാസ മേഖലയില് കൂടുതല് നിക്ഷേപം നടത്താന് സ്വകാര്യ കമ്പനികളോട് അഭ്യര്‍ത്ഥിച്ച് കേന്ദ്ര വിദ്യാഭ്യാസ മന്ത്രി ധര്‍മേന്ദ്ര പ്രധാന്. സിഎസ്ആര് നിക്ഷേപത്തിന്റെ വലിയൊരു ഭാഗം വിദ്യാഭ്യാസ മേഖലയില് നിക്ഷേപിക്കുന്നിടത്ത് സമവായം ഉണ്ടാക്കണമെന്ന് വിദ്യാഭ്യാസ മന്ത്രി പറഞ്ഞു. ഉദ്യോഗാര്‍ത്ഥികള് ആഗ്രഹിക്കുന്ന മേഖലകളിലെ വിദ്യാഭ്യാസത്തെ പ്രോത്സാഹിപ്പിക്കുന്നതിനായി രാഷ്ട്രീയ ഉച്ചതര് ശിക്ഷ അഭിയാന് ആരംഭിക്കാന് പോകുകയാണെന്നും മന്ത്രി പറഞ്ഞു.\n🔳ഗോവ നിയമസഭാ തെരഞ്ഞെടുപ്പില് അരയും തലയും മുറുക്കി തൃണമൂല് കോണ്‍ഗ്രസ്. അധികാരത്തിലെത്തിയാല് ഗൃഹലക്ഷ്മി പദ്ധതി നടപ്പാക്കി സംസ്ഥാനത്തെ 3.5 ലക്ഷം കുടുംബങ്ങളിലെ സ്ത്രീകള്‍ക്ക് 5000 രൂപ നല്‍കുമെന്ന് തൃണമൂല് കോണ്‍ഗ്രസ് വ്യക്തമാക്കി. പ്രതിമാസം 5000 രൂപ സ്ത്രീകളുടെ അക്കൗണ്ടിലേക്ക് നേരിട്ട് ട്രാന്‍സ്ഫര് ചെയ്ത് നല്‍കും. 1500 മുതല് 2000 കോടി രൂപയാണ് ചെലവ് പ്രതീക്ഷിക്കുന്നത്. സംസ്ഥാന ബജറ്റിന്റെ ആറ് ശതമാനം മാത്രമേ ഈ തുക വരുകയുള്ളൂവെന്നും തൃണമൂല് കോണ്‍ഗ്രസ് വ്യക്തമാക്കി. ബംഗാളിലും സമാനമായ പദ്ധതി തൃണമൂല് കോണ്‍ഗ്രസ് നടപ്പാക്കിയിരുന്നു.\n🔳അന്താരാഷ്ട്ര അതിര്‍ത്തിയില്‍നിന്നുള്ള ബി.എസ്.എഫിന്റെ അധികാരപരിധി വര്‍ധിപ്പിച്ചതിനെതിരെ പഞ്ചാബ് സുപ്രീം കോടതിയെ സമീപിച്ചു. 15 കിലോമീറ്ററായിരുന്ന ബി.എസ്.എഫിന്റെ അധികാര പരിധി, കേന്ദ്രസര്‍ക്കാര് ഈയടുത്ത് 50 കിലോമീറ്ററായി വര്‍ധിപ്പിച്ചിരുന്നു. ഒക്ടോബര് 11-ന് പുറത്തിറക്കിയ വിജ്ഞാപനത്തിലൂടെ പഞ്ചാബ്, അസം, പശ്ചിമ ബംഗാള് സംസ്ഥാനങ്ങളിലാണ് മാറ്റം കൊണ്ടുവന്നത്.\n🔳ചൈനയിലെ സിന്‍ജിയാംഗ് മേഖലയില് ഉയിഗൂര് മുസ്ലിം വിഭാഗക്കാര്‍ക്കെതിരെ ഭരണകൂടം നടത്തുന്ന ക്രൂരതകളെക്കുറിച്ച് യു എന് റിപ്പോര്‍ട്ട് പുറത്തുവരുന്നു. കഴിഞ്ഞ ദിവസം, ബ്രിട്ടനിലെ ഉയിഗൂര് ട്രിബ്യൂണല് ഈ വിഷയത്തില് തങ്ങളുടെ അന്വേഷണ റിപ്പോര്‍ട്ട് പുറത്തുവിട്ടിരുന്നു. ഇതിനെ നിശിതമായി വിമര്‍ശിച്ച് ചൈനയുടെ പ്രതികരണം വന്നതിനു പിന്നാലെയാണ് ഐക്യരാഷ്ട്ര സഭയുടെ മനുഷ്യാവകാശ സമിതി തങ്ങളുടെ റിപ്പോര്‍ട്ടും ഉടന് പുറത്തുവരുമെന്ന് അറിയിച്ചത്. ചൈനയ്ക്ക് തലവേദന ഉണ്ടാക്കുന്നതാണ് യു എന് റിപ്പോര്‍ട്ട് എന്നാണ് പുറത്തുവരുന്ന വിവരങ്ങള്.\nഅമേരിക്കൻ എ.ജി. മലയാളി (AGIFNA) സമൂഹം റവ. ഡോ. പി. എസ്. ഫിലിപ്പിനെ അനുസ്മരിക്കുന്നു. ഇന്ന് വൈകിട്ട്7മണിക്ക്.\nപാസ്റ്റർ സി.ഐ.പാപ്പച്ചൻ നിത്യതയിൽ; സംസ്ക്കാരം നാളെ.


How to download and use the Josh app, Everything you need to know | ഇനി ജോഷിനൊപ്പം ചരിത്രം രചിക്കാം..! ടിക് ടോക്ക് പ്രേമികള്‍ക്ക് ഇതാ പുതിയ ഒരു ആപ്പ്, സവിശേഷതകള് - Malayalam Oneindia\n14 min ago സംസ്ഥാനത്ത് ഇന്നും പരക്കെ മഴ; കാസര്‍ഗോഡ്2മരണം;9ജില്ലയില് ഓറഞ്ച് അലേര്‍ട്ട്\n14 min ago പൊട്ടിത്തെറിച്ച് വീരേന്ദ്ര സെവാഗ്; കൊവിഡ് നിയന്ത്രണം പോലും ഇത്ര ആഘാതമായില്ലെന്ന് പ്രീതി സിന്‍റയും\nഇന്ത്യയിലെ ഏറ്റവും ജനപ്രിയമായ ആപ്പുകളില് ഒന്നായിരുന്നു ടിക് ടോക്. എന്നാല് രാജ്യത്തിന്റെ സുരക്ഷ ഭീഷണി ഉയര്‍ത്തുന്നു എന്ന കാരണത്തില് ടിക് ടോക് കേന്ദ്രസര്‍ക്കാര് നിരോധിച്ചു. ഇതോടെ ടിക് ടോക്ക് ആരാധകര് ആകെ നിരാശയിലായിരുന്നു. എന്നാല് ടിക്ക് ടോക്കിന് സമാനമായ ഒരു ഇന്ത്യന് ആപ്പ് ജോഷ് എന്ന പേരില് ഇപ്പോള് പുറത്തിറങ്ങിയിരിക്കുകയാണ്.\nഷോര്‍ട്ട് വീഡിയോ ഷെയറിംഗ് ആപ്പുകളുടെ കൂട്ടത്തിലേക്ക് ഉയര്‍ന്ന നിലവാരം പുലര്‍ത്തുന്ന ആപ്പുകളിലൊന്നായാണ് ജോഷിനെ അവതരിപ്പിച്ചിരിക്കുന്നത്. മറ്റ് ആപ്പുകളില് നിന്നും വ്യത്യസ്തത പുലര്‍ത്തുന്നു എന്ന് തന്നെയാണ് ഈ ആപ്പിന്റെ പ്രധാന പ്രത്യേകത.\nഷോര്‍ട്ട് വിഡിയോകള് ക്രിയേറ്റ് ചെയ്യാനും ഷെയര് ചെയ്യുനും സാധിക്കുന്ന ഈ ആപ്പ് പൂര്‍ണമായും ഇന്ത്യയില് നിര്‍മ്മിച്ചതാണ്. അതുകൊണ്ട് തന്നെ ഇന്ത്യയിലെ ഭാഷകളായ ഹിന്ദി, മലയാളം, തമിഴ്, കന്നഡ, തമിഴ് എന്നീ ഭാഷകളിലും ലഭ്യമാണ്. കൂടാതെ ഇംഗ്ലീഷിലും ഈ ആപ്പ് ഉപയോഗിക്കാന് സാധിക്കും. ഈ ആപ്പില് ലോഗിന് ചെയ്യേണ്ട ആവശ്യമില്ല എന്നത് മറ്റൊരു പ്രത്യേകതയാണ്.\nആന്‍ഡ്രോയിഡ് സ്മാര്‍ട്ട് ഫോണില് മാത്രമാണ് ഇപ്പോള് ജോഷ് ആപ്പ് ലഭ്യമാകുകയുള്ളൂ. ഗൂഗിള് പ്ലേ സ്റ്റോറില് നിന്ന് ഈ ആപ്പ് ഡൗണ്‍ലോഡ് ചെയ്യാന് സാധിക്കുന്നതാണ്. ഒരു തവണ ഇന്‍സ്റ്റാള് ചെയ്താല് ഈ ആപ്പ് നിങ്ങള്‍ക്ക് ഉപയോഗിക്കാന് സാധിക്കും. 7.6 എംബി സ്‌പേസാണ് ഈ അപ്പിന് ആവശ്യമായുള്ളത്. ഡൗണ്‍ലോഡ് ചെയ്തതിന് ശേഷം നിങ്ങള്‍ക്ക് ഇഷ്ടമുള്ള ഭാഷ ഇതില് നിന്ന് തിരഞ്ഞെടുക്കാന് സാധിക്കും. ടിക്ക് ടോക്ക് ഉപയോഗിച്ച് ശീലിച്ചവര്‍ക്ക് ഈ ആപ്പ് ഉപയോഗിക്കാന് ഒരു ബുദ്ധിമുട്ടും തന്നെ ഉണ്ടാവില്ല. ടിക് ടോക്കില് ദൃശ്യമാകുന്ന അതേ ശൈലിയില് തന്നെയാണ് ഇതിലും വീഡിയോകള് കാണാന് സാധിക്കുക.\nആപ്പ് വഴി വീഡിയോ നിര്‍മ്മിച്ച് കഴിഞ്ഞാല് ഫേസ്ബുക്ക്, വാട്‌സാപ്പ് അടക്കമുള്ള സോഷ്യല് മീഡിയ പ്ലാറ്റ്‌ഫോം വഴി പങ്കുവയ്ക്കാനും സാധിക്കും. ഇപ്പോള് ഗൂഗിള് പ്ലേ സ്റ്റോറില് ലഭ്യമായ ഈ ആപ്പ് ആപ്പിൾ ഐ ഫോണ്, ഐ പാഡ് ഉപയോക്താക്കള്‍ക്കായി ആപ്പ് സ്റ്റോറില് വന്നേക്കാം.\napplication india smartphone ആപ്ലിക്കേഷന് ഇന്ത്യ\nHow to download and use the Josh app, Everything you need to know


തമിഴ്നാട് ‘ഒറ്റയ്ക്ക്’ പിടിച്ചെടുത്ത് ഡിഎംകെ..ഇനി സ്റ്റാലിന് യുഗം.. 75 ല് ഒതുങ്ങി അണ്ണാഡിഎംകെ..ബിജെപിക്ക്4– Kerala News Hunt\nതമിഴ്നാട് ‘ഒറ്റയ്ക്ക്’ പിടിച്ചെടുത്ത് ഡിഎംകെ..ഇനി സ്റ്റാലിന് യുഗം.. 75 ല് ഒതുങ്ങി അണ്ണാഡിഎംകെ..ബിജെപിക്ക് 4\nചെന്നൈ; പോരാട്ടത്തിനൊടുവില് തമിഴ്നാട്ടില് എംകെ സ്റ്റാലിന് അധികാരത്തിലേക്ക്. ഡിഎംകെ നേതൃത്വം നല്‍കുന്ന മുന്നണിക്ക് 159 സീറ്റുകളിലാണ് വിജയം.125 സീറ്റ് നേടിയ ഡിഎംകെ തനിച്ച് ഭരിക്കാനുള്ള ഭൂരിപക്ഷം സ്വന്തമാക്കി. 234 സീറ്റുള്ള നിയമസഭയില് കേവല ഭൂരിപക്ഷത്തിന് 118 സീറ്റുകളാണ് വേണ്ടത്.\nഡിഎംകെ മുന്നണിയില് കോണ്‍ഗ്രസിന് 18 സീറ്റുകളും, സിപിഎം-2, സിപിഐ 2, വിടുതലൈ ചിരുതൈഗള് കച്ചി-4 (വിസികെ),മറുമലര്‍ച്ചി ദ്രാവിഡ മുന്നേറ്റ കഴകം (എംഡിഎംകെ)-4, മറ്റ് പാര്‍ട്ടികള്4എന്നിങ്ങനെയാണ് സീറ്റുകള്. അണ്ണാ ഡിഎംകെയുടെ നേതൃത്വത്തിലുള്ള മുന്നണിക്ക് കനത്ത തിരിച്ചടിയാണ് നേരിടേണ്ടി വന്നത്. 75 സീീറ്റുകളാണ് സഖ്യം നേടിയത്. എഡിഎംകെയ്ക്ക് തനിച്ച് 65 സീറ്റുകളാണ് ലഭിച്ചത്. ഇക്കുറി 20 സീറ്റുകള് വരെ തമിഴ്നാട്ടില് നേടുമെന്ന് പ്രഖ്യാപിച്ച ബിജെപിക്ക് നിലംതൊടാന് കഴിഞ്ഞില്ല. വെറും നാല് സീറ്റുകളാണ് വിജയം. മറ്റ് പാര്‍ട്ടികള്‍ക്ക് 1 സീറ്റും.74 സീറ്റുകളിലെ ഫലമായിരുന്നു തിരഞ്ഞെടുപ്പ് കമ്മീഷന് പ്രഖ്യാപിച്ചത്. ഇതില് വിരളിമലൈ മണ്ഡലത്തിലെ ഫലം ഔദ്യോഗികമായി പ്രഖ്യാപിച്ചിരുന്നില്ല. രാത്രി ഏറെ വൈകിയാണ് ഇവിടെ ഫലം വന്നത്. എഡിഎംകെയാണ് മണ്ഡലത്തില് വിജയിച്ചത്\nപത്ത് വര്‍ഷത്തെ ഇടവേളയ്‌ക്ക് ശേഷമാണ് ഡിഎംകെ അധികാരത്തില് എത്തുന്നത്. 1996 ന് ശേഷം ആദ്യമായി ഒറ്റയ്ക്കു കേവല ഭൂരിപക്ഷം എന്ന കടമ്ബ കൂടിയാണ് ഡിഎംകെ മറികടന്നത്. എംകെ സ്റ്റാലിന് കൊളത്തൂരില് ഹാട്രിക് വിജയം കരസ്ഥമാക്കി. അണ്ണാഡിഎംകെ നേതാവും നിലവിലെ മുഖ്യമന്ത്രിയുമായ എടപ്പാടി പളനിസ്വാമി,ഉപമുഖ്യമന്ത്രി ഒ പനീര്‍ശെല്‍വം എന്നിവരും മികച്ച വിജയം സ്വന്തമാക്കി.\nഅതേസമയം കോയമ്ബത്തൂര് സൗത്തില് അവസാന നിമിഷം വരെ പൊരുതിയെങ്കിലും വിജയം കൊയ്യാന് നടന് കമല്‍ഹാസന് സാധിച്ചിരുന്നു. തമിഴ്നാട്ടില് വലിയ അട്ടിമറി ഉണ്ടാക്കുമെന്ന് വിലയിരുത്തപ്പെട്ടിരുന്ന ടിടിവി ദിനകരനും കൂട്ടര്‍ക്കും യാതൊരു മുന്നേറ്റവും ഉണ്ടാക്കാന് സാധിച്ചില്ല.\nതിരുവനന്തപുരം: തിരുവനന്തപുരം മെഡിക്കല് കോളേജ് മോര്‍ച്ചറിയില് സൂക്ഷിച്ചിരുന്ന കൊവിഡ് രോഗിയുടെ മൃതദേഹം മാറി സംസ്കരിച്ചു. അതേസമയം മൃതദേഹം കാണാനില്ലെന്ന പരാതിയുമായി ബന്ധുക്കളെത്തി. നെയ്യാറ്റിന്‍കര സ്വദേശി പ്രസാദിന്റെ മൃതദേഹമാണ് കാണാതായത്. മെഡിക്കല് കോളേജ് പൊലീസില് പ്രസാദിന്റ ബന്ധുക്കള് പരാതി നല്‍കി. മോര്‍ച്ചറിയില് പ്രസാദ് എന്ന പേരില് മറ്റൊരു മൃതദേഹം കൂടി ഉണ്ടായിരുന്നു. രണ്ട് പേരും കൊവിഡ് പോസിറ്റീവ് ആയിരുന്നു. ഇത് മാറി കൊണ്ട് പോയതാണെന്ന് മെഡിക്കല് കോളേജ് അധികൃതര് അറിയിച്ചതായി കുടുംബം […]


ലോകത്തില് ആകെ നൊബേല് സമ്മാനം നേടിയവര് 962 പേരാണ്. അതില് 229 പേര് ജൂതവംശജരാണ്. ഏകദേശം 20 ശതമാനത്തിന് മുകളില്. ലോകജനസംഖ്യ ഏകദേശം 790 കോടിയാണ്. അതില് ജൂത ജനസംഖ്യ ഒരുകോടി നാല്‍പ്പത്തിയേഴ് ലക്ഷം. അതായത് ലോകജനസംഖ്യയുടെ വെറും .189% മാത്രം. മനുഷ്യവംശത്തിന്റെ കാല് ശതമാനത്തിനും താഴെയുള്ള ഒരു വിഭാഗമാണ് മനുഷ്യരാശിക്ക് വേണ്ട ധൈഷണിക സംഭാവനയുടെ പകുതിയും നല്‍കിയത്. നൊബേല് സമ്മാനം ലഭിക്കാത്ത മഹാന്മാരായ സാഹിത്യകാരന്മാരും ശാസ്ത്രജ്ഞന്മാരും കലാകാരന്മാരും എത്രയോ വേറെയുമുണ്ട്, ഈ വിഭാഗക്കാരായി. അതിപ്രശസ്തരായ ചിലപേരുകള് കൊടുക്കാം; ഐന്‍സ്റ്റീന്, റഷ്യയിലെ വിപ്ലവനായകന് ട്രോട്‌സ്‌കി, കാറല് മാര്‍ക്‌സ്, അറ്റോമിക് ബോംബിന്റെ നിര്‍മ്മാതാവായ ഓപ്പന് ഹീമര്, വിശ്രുത ഫിസിസിറ്റുകളായ നീല്‍സ് ബോര്, റോജര് പെന്റോസ്, മുറെജെല്‍മാന്, എഴുത്തുകാരായ ബോറിസ് പാസ്റ്റര് നാക്, തോമസ്മന്, സോള്‍ബെല്ലോ, ജോസഫ് ബ്രോഡ്‌സ്‌കി, നെദീന്‍ഗോര്‍ഡീമര്, ജാക്വിസ് ദറിദ, ഹരോള്‍ഡ് പിന്റര്, ലൂയിസ് ഗ്ലൂക്ക് ഇങ്ങനെ എഴുതിപ്പോയാല് പതിനായിരക്കണക്കിനു പേരുകള്.\nമനുഷ്യരാശിക്ക് എണ്ണമറ്റ സേവനങ്ങള് നല്‍കിയ ജൂതസമൂഹത്തോട് മാനവ സമൂഹം ചെയ്ത കാര്യങ്ങളൊക്കെ നന്ദികേട് എന്നു പറയാവുന്നവയാണ്. ഹിറ്റ്‌ലര് മാത്രമല്ല, ലോകത്തു പലയിടത്തും ജൂതന്മാര് വേട്ടയാടപ്പെട്ടു. ജൂതവേട്ടയുടെ പിറകിലുള്ള പ്രധാന മനോഭാവം അസൂയയാണ്. ജൂതന്മാര് കൈവരിച്ച നേട്ടങ്ങളോട് കടുത്ത അസൂയയാണ് ഏവര്‍ക്കും. ആ ദുഷ്ടവികാരത്തില് പ്രചോദിതരായവരാണ് ലോകത്ത് പലയിടത്തും അവരെ വേട്ടയാടിയത്. അതിന്നും തുടരുന്നു. ഫേസ്ബുക്കിന്റെ ഉടമയായ മാര്‍ക്ക് സുക്കര്‍ബര്‍ഗ്, ആമസോണ് സിഇഒ ആയ ജെഫ് ബസോസ് തുടങ്ങിയവരുള്‍പ്പെടെ നൂറുകണക്കിന് ശതകോടീശ്വരന്മാര് യു.എസ്.എയില് ഉള്ളതുകൊണ്ടു മാത്രമാണ് ജൂത സമൂഹം ഇന്നു പിടിച്ചു നില്‍ക്കുന്നത്. എണ്ണത്തില് കുറവായതിനാല് പാലസ്തീന് പ്രശ്‌നത്തിലും ജൂതരോടൊപ്പം നില്‍ക്കാന് ആരും തയ്യാറല്ല.\nജൂതരെക്കുറിച്ച് ഇത്രയും പറയാന് കാര്യം കലാകൗമുദി മേയ്2ലക്കത്തില് ഡോ.ബാലരാമ കൈമള് എഴുതിയ ഒരു ഇസ്രായേല് വിജയഗാഥ എന്ന ലേഖനമാണ്. മറ്റെല്ലാ മേഖലയിലുമെന്ന പോലെ കോവിഡിനെ നേരിടുന്ന കാര്യത്തിലും ഇസ്രായേല് ലോകത്തിനു മാതൃകയായതായി ലേഖകന് ചൂണ്ടിക്കാട്ടുന്നു. വികസിത രാജ്യങ്ങളെയൊക്കെ ബഹുദൂരം പിന്‍തള്ളി ഇസ്രായേല് 76% ത്തില് കൂടുതല് ആളുകള്‍ക്ക് വാക്‌സിന് നല്‍കി ഒന്നാം സ്ഥാനത്തെത്തി. സ്‌കൂളുകള്‍പോലും തുറന്നു പ്രവര്‍ത്തിക്കാന് തുടങ്ങിയത്രേ! കോവിഡിന്റെ കാര്യത്തിലെന്നല്ല മറ്റെല്ലാക്കാര്യങ്ങളിലും ആയുധനിര്‍മ്മാണത്തിലും കൃഷിയിലും ടെക്‌നോളജിയുടെ സമഗ്രമേഖലയിലും ഇന്ത്യയ്ക്ക് ഇസ്രായേലിനെ അനുകരിക്കാവുന്നതാണ്. മരുഭൂമിപോലുള്ള ഭൂപ്രകൃതിയില് അവര് കാര്‍ഷികരംഗത്ത് കൈവരിച്ച നേട്ടങ്ങള് അവിശ്വസനീയമാണ്. ഇസ്രായേലുമായുള്ള ബന്ധം കൂടുതല് ശക്തിപ്പെടുത്തി അവരുടെ സാങ്കേതികവിദ്യ പ്രയോജനപ്പെടുത്താനാണ് ഇന്ത്യ തയ്യാറാകേണ്ടത്.\nകവിത പതിപ്പ് എന്നൊന്നും എഴുതിയിട്ടില്ലാത്ത കലാകൗമുദിയില് ചേര്‍ത്തിരിക്കുന്നത് 27 കവിതകളാണ്. അവയെക്കുറിച്ചൊക്കെ അഭിപ്രായമെഴുതുന്നത് വ്യഥാവ്യായാമം ആണെന്ന കാര്യത്തില് തര്‍ക്കമില്ല. കാരണം കവിയാകാന് വേണ്ടി മാത്രം എഴുതിയവരാണ് മിക്കവാറും പേരും. മനസ്സിന്റെ ദാഹം കൊണ്ട് എഴുതിപ്പോയ ആരും ഉണ്ടെന്നു തോന്നുന്നില്ല. വിശ്രുതനായ അമേരിക്കന് മനഃശാസ്ത്രജ്ഞന് ഹെന്റി മുറേ (Henry Murray) മനുഷ്യന്റെ അടിസ്ഥാനപരമായ മാനസികാവശ്യങ്ങളെ പലതായി തിരിച്ച് പഠനവിധേയമാക്കിയിട്ടുണ്ട്. അതില് ഭക്ഷണം, വായു, ജലം, സെക്‌സ്, മുലകുടി, വികാരപ്രകടനം ഇവയൊക്കെ പ്രാഥമിക ആവശ്യമാണെങ്കില് രണ്ടാംതരം ആവശ്യങ്ങളെക്കുറിച്ചു പറയുന്ന കൂട്ടത്തില് ഒന്നാണ് പ്രശസ്തിക്കുവേണ്ടിയുള്ള ആഗ്രഹം. അതെല്ലാ മനുഷ്യര്‍ക്കും ഉള്ളതാണ്. എന്നാല് സാമൂഹ്യാംഗീകാരം ലഭിക്കുന്നത്, ഏതുമേഖലയിലായാലും സമര്‍പ്പിതമായ പ്രവര്‍ത്തനത്തിന് ആണെന്ന് ഈ കവികള് ഓര്‍ക്കുന്നില്ല. കവിത എന്ന പേരില് ഗദ്യത്തിലോ പദ്യത്തിലോ എന്തെങ്കിലും എഴുതുക എന്നതിലുപരി കവിതയെ സ്‌നേഹിക്കുകയും അതില് സമര്‍പ്പിത ചേതസായി ഇരിക്കുകയും ആണ് പ്രധാനം. സ്റ്റീഫന് സ്‌പെന്‍ഡര് ഒരിക്കല് ഓര്‍മ്മിപ്പിച്ചതുപോലെ കവി ദിവസം മുഴുവനും കവിയായിരിക്കണം. അയാള് ഊണിലും ഉറക്കത്തിലും കവിയായിരിക്കണം.\nസ്‌പെന്‍ഡര് ഒരിക്കല് കേരളത്തില് വന്നപ്പോള് ഉണ്ടായ അനുഭവത്തെക്കുറിച്ച് എസ്. ഗുപ്തന് നായര് എഴുതിയിട്ടുണ്ട്. എല്ലാദിവസവും രാത്രി ഉറങ്ങുന്നതിനുമുമ്പ് അദ്ദേഹം ഹാംലെറ്റിലെ കുറച്ചു വരികള് വായിച്ചു ഹൃദിസ്ഥമാക്കുമായിരുന്നത്രേ! ഒരു പുണ്യഗ്രന്ഥം എന്ന പോലെയാണ് അദ്ദേഹം ഹാംലറ്റ് വായിച്ചിരുന്നത്. അത്തരത്തില് കവിതയെ ജീവിതം തന്നെയായി കണ്ടവരുടെ മുന്‍പിലാണ് കേരളത്തിലെ യശഃപ്രാര്‍ത്ഥികളായ പാര്‍ട്ട് ടൈം കവികള് എഴുതുന്നത്.\nറഷ്യന് കഥകളും നോവലുകളും കവിതകളുമെല്ലാം കേരളീയരെ അളവില്ലാതെ രസിപ്പിച്ചിട്ടുണ്ട്. കമ്മ്യൂണിസ്റ്റ് സോവിയറ്റ് യൂണിയന് ഉണ്ടാകുന്നതിനു മുമ്പ് എഴുതപ്പെട്ട റഷ്യന് സാഹിത്യകൃതികളും മലയാളികള്‍ക്കു പ്രിയങ്കരങ്ങളാണ്. ഗോഗോള് (Nikolai Gogol) തൊട്ടുള്ള കഥാകാരന്മാര്, ടോള്‍സ്റ്റോയി, ചെക്കോവ്, ദെസ്തയോവ്‌സ്‌കി, മിഖായേല് ഷോളഖോവ്, മാക്‌സിംഗോര്‍ക്കി ഇവരൊക്കെ നമ്മെ ആനന്ദിപ്പിച്ചു. ഇവരുടെയൊക്കെ നോവലുകളും കഥകളും നമ്മെ രസിപ്പിച്ചത് അവയിലെ സൂക്ഷ്മമായ ജീവിത നിരൂപണം മൂലമാണ്. ലോകസാഹിത്യത്തില് തന്നെ റഷ്യയുടെ സ്ഥാനം ഏറ്റവും മുകളിലാണ്. ദെസ്തയോവ്‌സ്‌കിയുടെ ഒരു വിഡ്ഢിയുടെ സ്വപ്നം. (The Dream ofaridiculous Man) എന്ന കഥയുടെ അന്ത്യത്തില് കഥാകൃത്ത് പറയുന്ന വാക്യം നോക്കൂ. The consciousness of life is higher than life. The knowledge of the laws of happiness is higher than the happiness. ഇത്രയും സൂക്ഷ്മമായ ജീവിത നിരീക്ഷണം മലയാളത്തിലെ ഏതെങ്കിലും കഥാകൃത്ത് നടത്തിയിട്ടുണ്ടോ എന്നു സംശയമാണ്. അഥവാ നടത്തിയിട്ടുണ്ടെങ്കില് അതിനെ വായനക്കാരുടെ മുന്നിലെത്തിക്കാന് നമ്മുടെ നിരൂപകര്‍ക്കു കഴിഞ്ഞില്ല. പൊറ്റെക്കാട്ടിനും ദേവിനും പൊന്‍കുന്നംവര്‍ക്കിയ്ക്കും കാരൂരിനും തകഴിക്കും ഉറൂബിനും ലളിതാംബിക അന്തര്‍ജനത്തിനുമൊക്കെ നല്ല കഥകള് എഴുതാന് കഴിഞ്ഞിട്ടുണ്ട്. പക്ഷെ അവര്‍ക്ക് ചെക്കോവിന്റെയൊ മോപ്പസാങിന്റെയോ ഓ. ഹെന്റിയുടെയോ ടോള്‍സ്റ്റോയിയുടെയോ ഉള്‍ക്കാഴ്ച പ്രദര്‍ശിപ്പിക്കാനായോ എന്നത് സംശയാസ്പദം.\nഒരു കൃതി തര്‍ജ്ജമകളെ അതിജീവിക്കണമെങ്കില് അതിനു സര്‍വ്വലൗകികത വേണം. മലയാളികള്‍ക്കു പ്രിയങ്കരരായ കവികള് വൈലോപ്പിള്ളിയോ ഇടശ്ശേരിയോ തര്‍ജ്ജമയെ അതിജീവിക്കില്ല. കാരണം അവയിലെ കേരളീയതയെ നമുക്കു ഭാഷാന്തരം ചെയ്യാനാവില്ല. എന്നാല് താരതമ്യേന ലളിതമായ ചങ്ങമ്പുഴയുടേയോ വയലാറിന്റെയോ ഓയെന്‍വിയുടേയോ രചനകള് തര്‍ജ്ജമയ്ക്കു വഴങ്ങാനിടയുള്ളവയാണ്. നിക്കോളായ് ഗോഗോളിന്റെ ‘ഓവര്‍ക്കോട്ട്’ എന്ന കഥയില് നായകനായ അക്കാക്കി അക്കാക്കിവിച്ചിന്റെ (Akaky Akakievich) ഏറ്റവും വലിയ പ്രശ്‌നം ഒരു നല്ല കോട്ടു സംഘടിപ്പിക്കുക എന്നതാണ്. താരതമ്യേന അര്‍ദ്ധനഗ്നരായി ജീവിക്കുന്ന ചൂടുകാലാവസ്ഥയുള്ള കേരളത്തിലെ ആളുകള്‍ക്ക് ഒരു ഓവര്‍ക്കോട്ടിന്റെ പ്രാധാന്യം മനസ്സിലാവണമെന്നില്ല. പക്ഷെ റഷ്യയിലെ മൈനസ് 17 ഡിഗ്രിയിലും താഴെയുള്ള തണുപ്പുകാലത്തെക്കുറിച്ചറിഞ്ഞാല് അതവര്‍ക്കു മനസ്സിലാകും. അതുകൊണ്ട് തര്‍ജ്ജമക്കാരന് അതുകൂടി ഫുട്‌നോട്ട് ആയിട്ടു ചേര്‍ക്കാന് മറക്കാന് പാടില്ല.\nമാധ്യമം മെയ്3ലക്കം തര്‍ജ്ജമപ്പതിപ്പാണ്. അതില് റഷ്യന് എഴുത്തുകാരിയായ ‘ലാറ വാപ്‌നിയാര്’ന്റെ, ‘മൂന്നമാത്തെ തട്ടില് ഒരു കെട്ടു ബ്രോക്കോളി’ എന്ന കഥ വായിച്ചതു കൊണ്ടാണ് ഇത്രയും എഴുതിയത്. സിവിക് ജോണ് മൊഴിമാറ്റം നടത്തിയിരിക്കുന്ന കഥയ്ക്ക് പഴയകാല റഷ്യന് കഥകളുടെ പ്രൗഢിയൊന്നുമില്ല. നമ്മെ ആനന്ദത്തില് ആറാടിച്ച ടോള്‍സ്റ്റോയിയുടെ കഥകള് പോലെ ചിലതാണ് റഷ്യന് കഥകള് എന്നു കേള്‍ക്കുമ്പോള് നമ്മള് പ്രതീക്ഷിക്കുന്നത്. ഇവിടെ പച്ചക്കറികള് കൊണ്ടുള്ള ഒരു വൃഥാകസര്‍ത്ത് മാത്രം. കൂട്ടത്തില് ഒരു കാര്യം കൂടി സൂചിപ്പിക്കട്ടെ. അസ്പരാഗസ്(asparagus) പല പാശ്ചാത്യകഥകളിലും കാണുന്ന ഒരു ഭക്ഷ്യവസ്തുവാണ്. എല്ലാവരും ശതാവരി എന്നാണ് അതിന് തര്‍ജ്ജമ നല്‍കുന്നത്. ഈ കഥയിലും അതുതന്നെ. ശതാവരി ഒരു ഔഷധസസ്യമാണ് എന്നല്ലാതെ നമ്മുടെ നാട്ടില് ആരെങ്കിലും ഭക്ഷ്യവസ്തുവായി അതിനെ ഉപയോഗിക്കുന്നതായി അറിവില്ല. പാശ്ചാത്യരുടെ അസ്പരഗസിന് നമ്മുടെ ശതാവരിയുമായി ഒരു രൂപ സാദൃശ്യവുമില്ല. അതിന്റെ ഇലകളും തളിരുമൊക്കെ അവര് ഭക്ഷണത്തിനുപയോഗിക്കുന്നുണ്ട്. നമ്മുടെ ശതാവരി അതിനൊന്നും പറ്റുമെന്ന് തോന്നുന്നില്ല. അതുകൊണ്ട് ശതാവരി എന്നു പറയുന്നത് വായനക്കാരെ കുഴപ്പത്തിലാക്കും. അസ്പരഗസ് എന്നു തന്നെ പറഞ്ഞിട്ട് ഒരു അടിക്കുറിപ്പ് കൊടുത്താല് അതാണു നല്ലത്. അതുപോലെയാണ് ഗൂസ്‌ബെറി (goose berry)യും. നെല്ലിക്കയെന്നു എല്ലാവരും എഴുതിപ്പോകാറുണ്ടെങ്കിലും നമ്മുടെ നെല്ലിക്കയുമായി അതിനു വിദൂരബന്ധമേയുള്ളു.\nതര്‍ജ്ജമയെ കലയാക്കി മാറ്റുന്ന ഇന്നത്തെ രീതി ശരിയാണെന്ന് ഇതെഴുതുന്നയാളിന് അഭിപ്രായമില്ല. പരിഭാഷകന്റെ മിടുക്ക് കാണിക്കുന്നത് മൂലകൃതിയോടു ചെയ്യുന്ന അപരാധമാണ്. കൃത്യമായും എന്തുപറഞ്ഞു എന്നു മാത്രം വായനക്കാരനില് എത്തിയാല് മതിയാകും. കൂടുതല് കമനീയമാക്കിയാല് തര്‍ജ്ജമ മറ്റൊരു കൃതിയായി മാറും. ചിലപ്പോള് ഗ്രന്ഥകര്‍ത്താവിനു തന്നെ സ്വന്തം കൃതി തിരിച്ചറിയാനാവാത്തവിധം മാറിപ്പോകുന്ന തര്‍ജ്ജമകള് ഉണ്ടായിട്ടുണ്ട്. അത്തരം തര്‍ജ്ജമകള് ഒരു ഭാഷയേയും സംസ്‌കാരത്തേയും കൃത്യമായും പരിചയപ്പെടുത്തുന്നതില് പരാജയപ്പെടുന്നു. മറ്റൊരു ഭാഷയെ, എഴുത്തിനെ, സംസ്‌കാരത്തെ പരിചയപ്പെടുത്തുക, അത്രയേ വേണ്ടു. അതിനെ പൊലിപ്പിച്ചെഴുതുന്ന ഇന്നത്തെ മൊഴിമാറ്റ രീതി കൊണ്ട് ഒരു പ്രയോജനവും ഇല്ല. മാത്രവുമല്ല ഇന്ത്യന് ഭാഷകളൊക്കെ വികസിച്ചുകഴിഞ്ഞ സാഹചര്യത്തില് അവയില് നിന്നുള്ള തര്‍ജ്ജമകള്‍ക്കു കൂടുതല് പ്രാധാന്യം കൊടുക്കണം.


‘സ്വർണം, ഡോളർ കടത്ത് കേസുകളെക്കുറിച്ച് പറയുമ്പോൾ മുഖ്യമന്ത്രി പിണറായിക്ക് സഹിക്കുന്നില്ല; ഓടി രക്ഷപ്പെടാനാകില്ല’: അമിത് ഷാ | Asian Metro News\n‘സ്വർണം, ഡോളർ കടത്ത് കേസുകളെക്കുറിച്ച് പറയുമ്പോൾ മുഖ്യമന്ത്രി പിണറായിക്ക് സഹിക്കുന്നില്ല; ഓടി രക്ഷപ്പെടാനാകില്ല’: അമിത് ഷാ\nകൊല്ലം പരവൂർ പുറ്റിങ്ങൽ ദേവീക്ഷേത്ര മൈതാനത്ത് നടന്ന പൊതുസമ്മേളനത്തിൽ സംസാരിക്കുകയായിരുന്നു അദ്ദേഹം.\nകൊല്ലം: മുഖ്യമന്ത്രി പിണറായി വിജയനെതിരെ രൂക്ഷമായ വിമർശനവുമായി കേന്ദ്രമന്ത്രി ആഭ്യന്തരമന്ത്രി. സ്വർണം, ഡോളർ കടത്ത് കേസുകളെക്കുറിച്ച് പറയുമ്പോൾ മുഖ്യമന്ത്രി പിണറായി വിജയന് സഹിക്കുന്നില്ലെന്നും ചോദ്യങ്ങളിൽനിന്ന് അദ്ദേഹത്തിന് ഓടി രക്ഷപ്പെടാനാകില്ലെന്നും അമിത് ഷാ പറഞ്ഞു. മുഖ്യമന്ത്രിയുടെ കീഴിലുള്ള ഉദ്യോഗസ്ഥൻ ഉൾപ്പെട്ട കേസിൽ മുഖ്യമന്ത്രി മറുപടി പറയണം. മുൻ പ്രിൻസിപ്പിൽ സെക്രട്ടറി മുഖ്യ പ്രതിയായ സ്ത്രീയുമായി വിദേശയാത്ര നടത്തിയോ എന്ന് മുഖ്യമന്ത്രി വ്യക്തമാക്കണം. മറ്റാരെങ്കിലുമായിരുന്നെങ്കിൽ ഇതിനകം മുഖ്യമന്ത്രി സ്ഥാനം രാജിവയ്ക്കുമായിരുന്നുവെന്നും അദ്ദേഹം പറഞ്ഞു. കൊല്ലം പരവൂർ പുറ്റിങ്ങൽ ദേവീക്ഷേത്ര മൈതാനത്ത് നടന്ന പൊതുസമ്മേളനത്തിൽ സംസാരിക്കുകയായിരുന്നു അദ്ദേഹം.\nശബരിമലയിൽ എന്താണു ചെയ്തതെന്ന് ഈ നാടിനു മുഴുവൻ അറിയാം. പൊലീസ് യൂണിഫോമിൽ ശബരിമലയിൽ പാർട്ടി പ്രവർത്തകരെ കയറ്റിയില്ലേ എന്നും അമിത് ഷാ ചോദിച്ചു.\nശബരിമലയിൽ ഏറ്റവും ഹീനമായ കാര്യമാണ് സർക്കാർ ചെയ്തത്. ക്ഷേത്ര കാര്യങ്ങളിൽ സർക്കാർ ഇടപെടാൻ പാടില്ല. ക്ഷേത്രങ്ങളുടെ കാര്യത്തിൽ സർക്കാർ ഇടപെടാൻ പാടില്ല. അവ വിശ്വാസികൾക്ക് വിട്ടുകൊടുക്കണം. പി എസ് സി ഇഷ്ടക്കാരെ തിരുകിക്കയറ്റുന്ന ഏജൻസിയായി. ജോലി ലഭിക്കാതെ യുവാവ് ആത്മഹത്യ ചെയ്തത് ദുഃഖകരം. മതേതര പാർട്ടി എന്ന് അവകാശപ്പെടുന്ന കോൺഗ്രസിനും നേതാക്കൾക്കും മതിഭ്രമം പിടിച്ചിരിക്കുകയാണ്. കേരളത്തിൽ ലീഗ്, ബംഗാളിൽ മമത, മഹാരാഷ്ട്രയിൽ ശിവസേന ഇങ്ങനെയാണ് കോൺഗ്രസിന്റെ മതേതരത്വം.\nരാഹുൽ ഗാന്ധി പിക്നിക്കിനു വേണ്ടിയാണ് കേരളത്തിൽ എത്തുന്നത്. ഇവിടെ കമ്മ്യൂണിസ്റ്റ് പാർട്ടിക്ക് രാഹുൽ എതിരാണെങ്കിൽ മറ്റു സംസ്ഥാനങ്ങളിൽ അവർ ഒറ്റക്കെട്ടാണെന്നും അമിത് ഷാ പറഞ്ഞു. ഇത്തവണ കേരളത്തിൽ ഇടതു വലതു മുന്നണികളെ ജനം മാറ്റി നിറുത്തും. എൽ ഡി എഫും യു ഡി എഫും കേരളത്തിന്റെ സംസ്കാരത്തെയും പാരമ്പര്യത്തെയും തകർക്കുന്നു. എൽ ഡി എഫും യു ഡി എഫും അഴിമതിക്കാരാണ്. യുഡിഎഫ് സോളാർ അഴിമതി നടത്തി, എൽ ഡി എഫ് സ്വർണക്കടത്ത് അഴിമതിയും.- അമിത് ഷാ പറഞ്ഞു.\nഇന്നലെ കൊച്ചിയിലെത്തിയ അമിത് ഷാ ഇന്ന് രാവിലെ തൃപ്പൂണിത്തുറയിൽ റോഡ് ഷോയിൽ പങ്കെടുത്തു. അണിയിച്ചൊരുക്കിയ തുറന്ന വാഹനത്തിലാണ് അമിത് ഷായുടെ പ്രചാരണം. തൃപ്പൂണിത്തുറ കിഴക്കേകോട്ട മുതൽ ആരംഭിച്ച റോഡ്ഷോയ്ക്ക് വൻ സ്വീകരണമാണ് ലഭിച്ചത്. അമിത് ഷായുടെ വരവിൽ ആയിരക്കണക്കിന് പ്രവർത്തകരാണ് പൊരി വെയിലിനെ പോലും വകവയ്ക്കാതെ എത്തിയത്.\nകേരള സര്‍ക്കാരിനെ അട്ടിമറിക്കാന് കേന്ദ്ര ഏജന്‍സികളെ ഉപയോഗിക്കുന്നെന്ന മുഖ്യമന്ത്രി പിണറായി വിജയന്റെ ആരോപണത്തിന് കേന്ദ്ര ആഭ്യന്ത്രമന്ത്രി അമിത് ഷാ മറുപടി നൽകി. തൃപ്പൂണിത്തുറയില് നടക്കുന്ന റോഡ് ഷോയ്ക്കിടെ മാധ്യമങ്ങളോട് സംസാരിക്കുകയായിരുന്നു അദ്ദേഹം. രാജ്യത്ത് ഒരു കുറ്റകൃത്യം നടന്നാല് യുഎന് ഏജന്‍സികള് അന്വേഷിക്കണമെന്നാണ് പിണറായി പറയുന്നത്. ഇവിടെ കുറ്റകൃത്യം നടന്നാല് അന്വേഷിക്കുക രാജ്യത്തെ ഏജന്‍സികള് ആകും. തുടർന്ന് കാഞ്ഞിരപ്പള്ളിയിൽ പൊതുസമ്മേളനത്തിൽ പങ്കെടുത്തു. കൊല്ലത്തെ പരിപാടിക്ക് ശേഷം മലമ്പുഴയിൽ റോഡ് ഷോയിൽ അമിത് ഷാ പങ്കെടുക്കും. തുടർന്ന് കോയമ്പത്തൂരിലേക്ക് മടങ്ങും.


Covid-19 Live Updates:കോവിഡ് 19: തിരുവനന്തപുരത്ത് അതീവ ജാഗ്രത; മാളുകളും ബീച്ചുകളും അടയ്ക്കുന്നു\nCovid 19:പത്തനംതിട്ടയിൽ നാലുപേർ കൂടി ഐസൊലേഷനിൽ; സംസ്ഥാനത്ത് കനത്ത ജാഗ്രത തുടരുന്നു\nCovid-19 Live Updates: അതേസമയം ആശുപത്രിയിൽ നിരീക്ഷണത്തിലായിരുന്നു അഞ്ചുപേർ ഡിസ്ചാർജാവുകയും ചെയ്തു\nMarch 14, 2020 7:59:55 am\nCovid 19 Live Updates: പത്തനംതിട്ട: കോവിഡ് 19 വൈറസ് സ്ഥിരീകരിച്ച പത്തനംതിട്ട ജില്ലയിൽ ഇന്ന് നാലുപേരെ കൂടി ഐസെലേഷൻ വാർഡിൽ പ്രവേശിപ്പിച്ചു. അതേസമയം ആശുപത്രിയിൽ നിരീക്ഷണത്തിലായിരുന്നു അഞ്ചുപേർ ഡിസ്ചാർജാവുകയും ചെയ്തു. ജില്ലയിൽ ദീർഘദൂര സർവീസ് നടത്തുന്ന ബസുകളിലും ട്രെയിനുകളിലും നിരീക്ഷണം ശക്തമാക്കാനും നടപടികളായെന്ന് ജനപ്രതിനിധികളും ഉദ്യോഗസ്ഥരും പങ്കെടുത്ത അവലോകന യോഗത്തിന് ശേഷം മന്ത്രി കെ.രാജു അറിയിച്ചു.\nഇറ്റലിയിൽ നിന്നും ഇന്ന് നെടുമ്പാശേരി വിമാനത്താവളത്തിൽ എത്തിയവർക്ക് കാര്യമായ രോഗലക്ഷണങ്ങൾ ഒന്നും തന്നെയില്ലെന്ന് ആരോഗ്യവകുപ്പ് അധികൃതർ അറിയിച്ചു. ആലുവയിലെ ആശുപത്രിയിൽ നിന്നും ഇവരെ വീടുകളിലേക്ക് പറഞ്ഞയച്ചു.\nനെടുമ്പാശ്ശേരി വിമാനത്താവളത്തിൽ പരിശോധനകൾ കുടുതൽ കർശനമാക്കിയിട്ടുണ്ട്. വിമാനത്താവളത്തിൽ സന്ദർശകർക്ക് വിലക്കേർപ്പെടുത്തുകയും ചെയ്തു. നെടുമ്പാശ്ശേരി വിമാനത്താവളത്തിൻറെ ടെർമിനൽ ഭാഗത്തും വൂവിംഗ് ഗ്യാലറിയിലുമാണ് സന്ദർശകർക്ക് വിലക്കേർപ്പെടുത്തിയത്. യാത്രക്കാർ ഒപ്പമുള്ളവരെ കൊണ്ടു വരുന്നത് പരിമിതപ്പെടുത്തണമെന്നും സിയാൽ നിർദ്ദേശിച്ചിട്ടുണ്ട്.\nCoronavirus Kerala COVID19 live updates: കൊറോണ വൈറസ് (കോവിഡ്-19) വാർത്തകൾ തത്സമയം\n19:58 (IST)14 Mar 2020\nസംസ്ഥാനത്ത് നിലവിൽ 7677 പേർ നിരീക്ഷണത്തിൽ\nസംസ്ഥാനത്ത് നിലവിൽ 7677 പേരാണ് നിരീക്ഷണത്തിലുള്ളത്. ഇതിൽ 7375 പേർ വീടുകളിലും 302 പേർ ആശുപത്രികളിലുമാണ് നിരീക്ഷണത്തിലുള്ളത്. ഇന്ന് പരിശോധനയ്ക്കയച്ച 1897 സാമ്പിളുകളിൽ 1345ഉം നെഗാറ്റീവാണ്.\n19:34 (IST)14 Mar 2020\nകോവിഡ് 19: പുതിയ കേസുകളില്ല, നിയന്ത്രണങ്ങൾ ഫലപ്രദമെന്ന് മുഖ്യമന്ത്രി\nസംസ്ഥാനത്ത് ഇന്ന് പുതിയ കൊറോണ കേസുകൾ റിപ്പോർട്ട് ചെയ്തട്ടില്ലെന്ന് മുഖ്യമന്ത്രി. കോവിഡ് 19 പടർന്ന് പിടിക്കുന്ന സാഹചര്യത്തിൽ ഏർപ്പെടുത്തിയിരുന്ന നിയന്ത്രണങ്ങൾ ഫലപ്രദമായെന്നും മുഖ്യമന്ത്രി വ്യക്തമാക്കി. ബോധവൽക്കരണ പരിപാടികൾ ശക്തമാക്കുമെന്നും മുഖ്യമന്ത്രി.\n17:47 (IST)14 Mar 2020\nപത്തനംതിട്ടയിൽ നാലുപേർ കൂടി ഐസൊലേഷനിൽ; സംസ്ഥാനത്ത് കനത്ത ജാഗ്രത തുടരുന്നു\nകോവിഡ് 19 വൈറസ് സ്ഥിരീകരിച്ച പത്തനംതിട്ട ജില്ലയിൽ ഇന്ന് നാലുപേരെ കൂടി ഐസെലേഷൻ വാർഡിൽ പ്രവേശിപ്പിച്ചു. അതേസമയം ആശുപത്രിയിൽ നിരീക്ഷണത്തിലായിരുന്നു അഞ്ചുപേർ ഡിസ്ചാർജാവുകയും ചെയ്തു. ജില്ലയിൽ ദീർഘദൂര സർവീസ് നടത്തുന്ന ബസുകളിലും ട്രെയിനുകളിലും നിരീക്ഷണം ശക്തമാക്കാനും നടപടികളായെന്ന് ജനപ്രതിനിധികളും ഉദ്യോഗസ്ഥരും പങ്കെടുത്ത അവലോകന യോഗത്തിന് ശേഷം മന്ത്രി കെ.രാജു അറിയിച്ചു.\n17:30 (IST)14 Mar 2020\nറിസോർട്ട് ഉടമകളുടെ ശ്രദ്ധക്ക്\nജില്ലയിലെ വിനോദ സഞ്ചാര കേന്ദ്രങ്ങളിലെ റിസോർട്ടിലുള്ള വിദേശ ടൂറിസ്റ്റുകളെ ഇനി ഒരു അറിയിപ്പുണ്ടാക്കുന്നതു വരെ പുറത്തേക്ക് അയക്കാതെ അവിടെത്തന്നെ താമസിപ്പിക്കുക\nഹോം ക്വാറന്റയിനിലുള്ളവർ കർശനമായി നിർദ്ദേശങ്ങൾ പാലിക്കുക\nസഹായം ആവശ്യമുള്ളവർ ബന്ധപ്പെടുക\nനിർദേശങ്ങൾ പാലിക്കാത്ത റിസോർട്ടുകൾക്കെതിരെ കർശന നടപടി എടുക്കും\n17:22 (IST)14 Mar 2020\n10 രാജ്യങ്ങളില് നിന്നെത്തിയവര് 28 ദിവസം നിര്‍ബന്ധമായും വീടുകളില് കഴിയുന്നത് ഉറപ്പുവരുത്തും\n17:15 (IST)14 Mar 2020\nമദ്യശാലകൾ നിലവിൽ അടച്ചിടേണ്ട സാഹചര്യമില്ലെന്ന് എക്സൈസ് മന്ത്രി\nകോഴിക്കോട്: സംസ്ഥാനത്തെ മദ്യശാലകൾ നിലവിൽ അടച്ചിടേണ്ട സാഹചര്യമില്ലെന്ന് എക്സൈസ് മന്ത്രി ടി.പി.രാമകൃഷ്ണൻ. കടകൾ അടച്ചിടാൻ നിർദേശമില്ല. അതിനാൽ ബിവറേജ് ഔട്ട്‌ലെറ്റുകൾ ഉൾപ്പെടെ ഒരു കടയും അടച്ചിടേണ്ടതില്ലെന്ന് അദ്ദേഹം പറഞ്ഞു. പിന്നീട് സാഹചര്യത്തിന് അനുസരിച്ച് തീരുമാനമെടുക്കുമെന്നും മന്ത്രി വ്യക്തമാക്കി. Read More\n16:35 (IST)14 Mar 2020\nധനസഹായ തുക സംസ്ഥാന ദുരന്തനിവാരണ ഫണ്ടിൽ നിന്ന്\nസംസ്ഥാന ദുരന്തനിവാരണ ഫണ്ടിൽ നിന്നാണ് ധനസഹായ തുക അനുവദിക്കേണ്ടത്. സംസ്ഥാനത്തെ സ്ഥിതിഗതികള് വിലയിരുത്തി എത്രത്തോളം സൗകര്യങ്ങള് ആവശ്യമെന്ന് സംസ്ഥാന എക്‌സിക്യൂട്ടീവ് കമ്മിറ്റി വിലയിരുത്തണമെന്നും കേന്ദ്രം വ്യക്തമാക്കി. രാജ്യത്ത് ഇതുവരെ 83 പേർക്കാണ് കൊറോണ വൈറസ് സ്ഥിരീകരിച്ചിരിക്കുന്നത്.\nകോവിഡ് 19: ദേശീയ ദുരന്തമായി പ്രഖ്യാപിച്ച് കേന്ദ്രം, ചികിത്സ ചെലവ് സർക്കാർ വഹിക്കും\nലോകമെമ്പാടും പടർന്ന് പിടക്കുന്ന കോവിഡ് 19 വൈറസ് ഇന്ത്യയിലും രണ്ടുപേരുടെ ജീവൻ കവർന്നതിന് പിന്നാലെ ദേശീയ ദുരന്തമായി പ്രഖ്യാപിച്ച് കേന്ദ്ര സർക്കാർ. ഇതോടെ ദുരന്ത നിവാരണ ഫണ്ട് കൊറോണ പ്രതിരോധ പ്രവർത്തനങ്ങൾക്ക് ഉപയോഗിക്കാം. വൈറസ് ബാധ സ്ഥിരീകരിച്ചവരുടെ ചികിത്സ ചെലവ് സംസ്ഥാന സർക്കാർ വഹിക്കണമെന്നും കേന്ദ്രം. കൊറോണ ബാധിച്ച മരിച്ചവരുടെ കുടുംബത്തിന് നാല് ലക്ഷം രൂപ ധനസഹായം നൽകണമെന്നും കേന്ദ്രം നിർദേശം നൽകി.\n15:51 (IST)14 Mar 2020\nഹാൻഡ് സാനിറ്റൈസർ ക്ഷാമത്തിനു പരിഹാരം\nവ്യവസായ വകുപ്പിനു കീഴിലുള്ള കേരള സ്റ്റേറ്റ് ഡ്രഗ്‌സ് ആന്റ് ഫാര്‍മസ്യുട്ടിക്കല്‍സ് (കെഎസ്ഡിപി) ഹാന്റ് സാനിറ്റൈസര് ഉല്‍പാദിപ്പിക്കുന്നു. ശനിയാഴ്ചക്കുള്ളിൽ 2000 ബോട്ടിലും 10 ദിവസത്തിനകം 1 ലക്ഷം ബോട്ടിലും നിര്‍മ്മിച്ച് വിപണിയിലെത്തിക്കും\n15:03 (IST)14 Mar 2020\nജനങ്ങൾ പുറത്തിറങ്ങരുതെന്ന് പറഞ്ഞിട്ടില്ല\nതലസ്ഥാന ജില്ലയിൽ ജനങ്ങൾ പുറത്തിറങ്ങാതെ വീട്ടിലിരിക്കണമെന്ന് കളക്ടർ പറഞ്ഞതായ വാർത്ത തെറ്റിദ്ധാരണ പരത്തുന്നതാണെന്ന് ജില്ല കലക്ടർ. ഫലപ്രദമായ പ്രതിരോധത്തിനായി ആൾക്കൂട്ടങ്ങളും യാത്രയും പരമാവധി ഒഴിവാക്കാനാണ് നിർദ്ദേശിച്ചത്. അമിതമായ ഭീതിയുണ്ടാക്കുന്ന വാർത്തകൾ ഒഴിവാക്കണമെന്നും കലക്ടർ അഭ്യർത്ഥിച്ചു.\n15:02 (IST)14 Mar 2020\nകണ്ണൂരില് കൊറോണ സ്ഥിരീകരിച്ചയാളുടെ കൂടെ യാത്ര ചെയ്തവരില് അഞ്ച് കാസര്‍കോട്ടുകാരും\nകണ്ണൂരില് കൊറോണ സ്ഥിരീകരിച്ചയാളുടെ കൂടെ യാത്ര ചെയ്തവരില് അഞ്ച് പേര് കാസര്‍കോട്ടുകാരാണെന്ന് തിരിച്ചറിഞ്ഞു. ഇവരെ കണ്ടെത്തി നിരീക്ഷണത്തിലാക്കാനുള്ള ശ്രമങ്ങള് പുരോഗമിക്കുകയാണ്. കൊറോണ സ്ഥിരീകരിച്ച കണ്ണൂര് പെരിങ്ങോം സ്വദേശിക്കൊപ്പം ദുബായില് നിന്നും നാട്ടിലേക്ക് എത്തിയവരാണ് ഇവര്.\n14:54 (IST)14 Mar 2020\nപത്തനംതിട്ടയിൽ എട്ടുപേരുടെ ഫലം കൂടി നെഗറ്റീവ്\n14:12 (IST)14 Mar 2020\nതിരുവനന്തപുരം: ജനങ്ങൾ ആവശ്യത്തിന് മാത്രമേ പുറത്തിറങ്ങാവൂയെന്ന് ജില്ലാ ഭരണകൂടം\nതിരുവനന്തപുരത്ത് കോവിഡ്-19 ന്റെ പശ്ചാത്തലത്തിൽ കർശന നിയന്ത്രണങ്ങളുമായി ജില്ലാ ഭരണകൂടം. മാളുകൾ അടച്ചിടും. ബീച്ചുകളിൽ സന്ദർശകരെ വിലക്കും. ഉത്സവങ്ങളും ആഘോഷങ്ങളും നിർത്തിവയ്ക്കണം. ജനങ്ങൾ അത്യാവശ്യത്തിന് മാത്രമേ പുറത്തിറങ്ങാവൂ. രോഗലക്ഷണമുളളവർ പൊതുഗതാഗത സംവിധാനങ്ങൾ ഉപയോഗിക്കരുതെന്നും കലക്ടർ അറിയിച്ചു. ബ്യൂട്ടി പാർലറുകൾ, ജിം എന്നിവ അടയ്ക്കാനും നിർദേശം നൽകി. Read More\n12:47 (IST)14 Mar 2020\nമുഖ്യമന്ത്രി സർവകക്ഷി യോഗം വിളിച്ചു\nകോവിഡ് 19 രോഗബാധയുമായി ബന്ധപ്പെട്ട വിഷയങ്ങള് ഉള്‍പ്പടെ ചര്‍ച്ച ചെയ്യാന് മുഖ്യമന്ത്രി പിണറായി വിജയന് സര്‍വകക്ഷി യോഗം വിളിച്ചു. 16ന് തിരുവനന്തപുരത്താകും യോഗം നടക്കുക. വൈകിട്ട് നാലിന് മാസ്‌ക്കറ്റ് ഹോട്ടലിലാണ് യോഗം. സെന്‍സസ് സംബന്ധിച്ച വിഷയങ്ങള് ചര്‍ച്ച ചെയ്യാനാണ് നേരത്തെ സര്‍വകക്ഷിയോഗം വിളിച്ചിരുന്നത്. നിലവിലെ സാഹചര്യം കണക്കിലെടുത്താണ് കോവിഡ് 19 രോഗ ബാധ സംബന്ധിച്ച പ്രശ്‌നങ്ങളും യോഗത്തില് വിഷയമാക്കാന് തീരുമാനിച്ചത്.\n12:40 (IST)14 Mar 2020\nനെടുമ്പാശ്ശേരിയില് പരിശോധന കര്‍ശനമാക്കി; സന്ദർശകർക്ക് വിലക്കേർപ്പെടുത്തി\nകൂടുതൽ ആളുകള്‍ക്ക് കൊവിഡ് 19 സ്ഥിരീകരിച്ചതോടെ നെടുമ്പാശ്ശേരി വിമാനത്താവളത്തിൽ പരിശോധനകൾ കുടുതൽ കർശനമാക്കി. വിമാനത്താവളത്തിൽ സന്ദർശകർക്ക് വിലക്കേർപ്പെടുത്തുകയും ചെയ്തു. സ്ഥിതിഗതികൾ വിലയിരുത്തുന്നതിന് ഉച്ചക്കു ശേഷം മന്ത്രി വി എസ് സുനിൽ കുമാറിന്‍റെ അധ്യക്ഷതയിൽ യോഗം ചേരും. നെടുമ്പാശ്ശേരി വിമാനത്താവളത്തിൻറെ ടെർമിനൽ ഭാഗത്തും വൂവിംഗ് ഗ്യാലറിയിലുമാണ് സന്ദർശകർക്ക് വിലക്കേർപ്പെടുത്തിയത്. യാത്രക്കാർ ഒപ്പമുള്ളവരെ കൊണ്ടു വരുന്നത് പരിമിതപ്പെടുത്തണമെന്നും സിയാൽ നിർദ്ദേശിച്ചിട്ടുണ്ട്. രാജ്യാന്തര, ആഭ്യന്തര ടെർമിനലുകളിലും പരിശോധന കൂടുതൽ കർശനമാക്കിയിട്ടുണ്ട്. രോഗലക്ഷണങ്ങൾ ഉള്ളവരെ ആശുപത്രിയിലെത്തിച്ചും പരിശോധിക്കുന്നുണ്ട്.\n12:16 (IST)14 Mar 2020\nതിരുവനന്തപുരത്ത് അതീവ ജാഗ്രത; മാളുകളും ബീച്ചുകളും അടയ്ക്കുന്നു\nതലസ്ഥാനത്ത് ഒരു ഇറ്റാലിയൻ പൗരൻ ഉൾപ്പെടെ മൂന്ന് പേർക്ക് കൊറോണ വൈറസ് സ്ഥിരീകരിച്ച സാഹചര്യത്തിൽ നിയന്ത്രണങ്ങൾ കടുപ്പിച്ച് ജില്ലാ ഭരണകൂടം. ജനങ്ങൾ അത്യാവശ്യത്തിന് മാത്രമേ പുറത്തിറങ്ങാവൂ എന്നും മാളുകൾ അടച്ചിടുകയും ബീച്ചുകളിൽ സന്ദർശന വിലക്ക് ഏർപ്പെടുത്തുകയും ചെയ്യുമെന്ന് തിരുവനന്തപുരം ജില്ലാ കലക്ടർ അറിയിച്ചു.\n10:57 (IST)14 Mar 2020\nതൃശ്ശൂരില് മന്ത്രിമാരുടെ നേതൃത്വത്തില് ഉന്നതതല യോഗം\nകോവിഡ് 19 സ്ഥിരികരിച്ച പശ്ചാത്തലത്തിൽ തൃശ്ശൂരിൽ ഉന്നതതല യോഗം ചേരുന്നു. യോഗത്തിൽ മന്ത്രിമാരായ സി രവീന്ദ്രനാഥ്, എസി മൊയ്തീൻ, വി എസ് സുനിൽകുമാർ, എം പിമാരായ ടി എൻ പ്രതാപൻ, രമ്യഹരിദാസ്, ആരോഗ്യ വകുപ്പ് ഉദ്യോഗസ്ഥർ, തുടങ്ങിയവർ പങ്കെടുക്കുന്നു. ഇതുവരെ സ്വീകരിച്ച പ്രതിരോധ നടപടികൾ യോഗം വിലയിരുത്തും. തുടർന് സ്വീകരിക്കേണ്ട പ്രതിരോധ മാർഗ്ഗങ്ങളൾക്കും ബോധവത്കരണ പരിപാടികൾക്കും യോഗം രൂപം നൽകും. 1360 പേർ വീട്ടിലും 77 പേർ വിവിധ ആശുപത്രികളിലെ ഐസലേഷൻ വാർഡുകളിലും നിരീക്ഷണത്തിലാണ്.105 പേരുടെ ഫലം വരാനുണ്ട്.\n10:28 (IST)14 Mar 2020\nഇറ്റലിയിൽ നിന്നെത്തിയ കണ്ണൂർ സ്വദേശിനി ആശുപത്രിയിൽ\nഇറ്റലിയില് നിന്നെത്തിയ കണ്ണൂര് സ്വദേശിനിയായ യുവതിയെ കണ്ണൂര് ഗവ.മെഡിക്കല് കോളജിലെ കൊറോണ ഐസോലേഷന് വാര്‍ഡില് പ്രവേശിപ്പിച്ചു. ഇന്നലെ രാത്രി എട്ടോടെയാണ് ഇവരെ ആശുപത്രിയിലെത്തിച്ചത്. മാര്‍ച്ച് നാലിന് ഇറ്റലിയില് നിന്നെത്തിയ ഇവര് ആരോഗ്യവകുപ്പ് അധികൃതരുടെ നിര്‍ദ്ദേശപ്രകാരം വീട്ടില് തന്നെ കടുത്ത നിയന്ത്രണങ്ങളോടെ കഴിയുകയായിരുന്നു ഇന്നലെ വൈകുന്നേരം കടുത്ത പനിയും തുമ്മലും അനുഭവപ്പെട്ടതോടെ ബന്ധുക്കള് ആരോഗ്യവകുപ്പ് അധികൃതരെ വിവരമറിയിക്കുയായിരുന്നു. ഡിഎംഒയുടെ നിര്‍ദ്ദേശമനുസരിച്ചാണ് രാത്രി തന്നെ മെഡിക്കല് കോളജില് എത്തിച്ചത്. ഇവരുടെ സ്രവങ്ങളും രക്തവും ഇന്ന് രാവിലെ തന്നെ ആലപ്പുഴ വൈറോളജി ലാബിലേക്ക് അയക്കുമെന്ന് മെഡിക്കല് കോളജ് അധികൃതര് പറഞ്ഞു. ഇവര്‍ക്ക് പനിയുണ്ടെങ്കിലും നിയന്ത്രണവിധേയമാണെന്നും കടുത്ത നിരീക്ഷണം ഏര്‍പ്പെടുത്തിയിട്ടുണ്ടെന്നും പ്രിന്‍സിപ്പല് ഡോ.എന്.റോയ് പറഞ്ഞു.\n09:29 (IST)14 Mar 2020\nഇതര സംസ്ഥാനത്ത് നിന്നുള്ള ബസുകളിൽ പരിശോധന\nകൊവി‍ഡ് മുൻകരുതലിന്‍റെ ഭാഗമായി ഇതര സംസ്ഥാനങ്ങളിൽ നിന്ന് കേരളത്തിലേക്ക് വരുന്ന ബസുകളിൽ പരിശോധന തുടങ്ങി. സംസ്ഥാന ആരോഗ്യ വകുപ്പും,മോട്ടോർവാഹന വകുപ്പും സംയുക്തമായാണ് പരിശോധന നടത്തുന്നത്. രോഗ ലക്ഷണങ്ങൾ ഉള്ള യാത്രക്കാരെ, ആശുപത്രിയിലേക്ക് മാറ്റാൻ ആംബുലൻസ അടക്കം സജ്ജീകരിച്ചായിരുന്നു പരിശോധന\n09:27 (IST)14 Mar 2020\nഇറ്റലിയിൽ നിന്നുള്ള മലയാളികളുടെ ആദ്യ സംഘം എത്തി\nകൊറോണ വൈറസ് വ്യാപകമായി പടരുന്ന ഇറ്റലിയിൽ കുടുങ്ങിക്കിടന്ന മലയാളികളിൽ ആദ്യ സംഘത്തെ കേരളത്തിലെത്തിച്ചു. ഇന്ന് രാവിലെയാണ് ഇവർ നെടുമ്പാശേരി വിമാനത്താവളത്തിൽ എത്തിയത്.\n09:19 (IST)14 Mar 2020\nതിരുവനന്തപുരത്തെ റൂട്ട് മാപ്പ് പുറത്തുവിട്ടു\nതലസ്ഥാനത്ത് കോവിഡ് 19 സ്ഥിരീകരിച്ച രണ്ടു പേർ സഞ്ചരിച്ച റൂട്ട്മാപ്പ് പ്രസിദ്ധീകരിച്ചു. ഇന്നലെ രോഗം സ്ഥിരീകരിച്ച യുകെയിൽ നിന്നും ഇറ്റലിയില്‍നിന്നും വന്നവരുടെ റൂട്ട്മാപ്പാണ് പ്രസിദ്ധീകരിച്ചത്. വൈറസ് ബാധിച്ച ഇറ്റാലിയന് പൗരന്‍റെ വിവരങ്ങള് ഉടന് പുറത്തുവിടും.\n09:17 (IST)14 Mar 2020\n08:38 (IST)14 Mar 2020\nപത്തനംതിട്ടയിൽ എട്ട് ഫലങ്ങൾ കൂടി നെഗറ്റീവ്\nഏറ്റവും കൂടുതൽപേർക്ക് വൈറസ് ബാധയേറ്റ പത്തനംതിട്ട ജില്ലയിൽ എട്ട് പേരുടെ പരിശോധനാ ഫലങ്ങൾ കൂടി പുറത്ത് വന്നു. എട്ടും നെഗറ്റീവ് ആണെന്നത് ആശ്വാസകരമായ വാർത്തയാണ്. കഴിഞ്ഞദിവസം വന്ന 10 ഫലങ്ങളും നെഗറ്റീവ് ആയിരുന്നു.\n08:32 (IST)14 Mar 2020\nകരിപ്പൂരില് കര്‍ശന നിയന്ത്രണം;പ്രവേശനം യാത്രക്കാര്‍ക്കും ഡ്രൈവര്‍മാര്‍ക്കും മാത്രം\nകോവിഡ് 19 മുന്‍കരുതല് നടപടികളുടെ ഭാഗമായി കോഴിക്കോട് വിമാനത്താവളത്തില് സന്ദര്‍ശകര്‍ക്ക് കര്‍ശന നിയന്ത്രണം ഏര്‍പ്പെടുത്തി. യാത്രക്കാര്‍ക്കും ഡ്രൈവര്‍മാര്‍ക്കും മാത്രമാണ് വിമാനത്താവളത്തിനകത്തേക്ക് പ്രവേശന അനുമതി. ആളുകളെ സ്വീകരിക്കാനും യാത്രയയയ്ക്കാനും കൂടുതള് ആളുകള് എത്തുന്നത് നിയന്ത്രിക്കാനാണ് നടപടിയെന്ന് മലപ്പുറം കളക്ടര് ജാഫര് മാലിക് പറഞ്ഞു.\n08:04 (IST)14 Mar 2020\nആലപ്പുഴയില് നിന്ന് കടന്നുകളഞ്ഞ വിദേശ ദമ്പതികളെ കണ്ടെത്തി\nകൊവിഡ് നിരീക്ഷണത്തിലിരിക്കെ ആലപ്പുഴ മെഡിക്കൽ കോളേജ് ആശുപത്രിയിൽ നിന്ന് കടന്നുകളഞ്ഞ വിദേശ ദമ്പതികളെ കണ്ടെത്തി. നെടുമ്പാശേരി വിമാനത്താവളത്തിൽ നിന്നാണ് ഇവരെ കണ്ടെത്തിയത്. യുകെയിൽ നിന്നും ദോഹ വഴി കേരളത്തിലെത്തിയ ദമ്പതികളോട് ആലപ്പുഴ മെഡിക്കൽ കോളേജിലെ ഐസുലേഷൻ വാർഡിൽ കഴിയാൻ ഡോക്ടർമാർ നിർദ്ദേശിച്ചിരുന്നു. എന്നാല് ഇതിന് തതയ്യാറാകാതെ ഇവര് കടന്നുകളയുകയായിരുന്നു. എക്സാണ്ടർ (28), എലിസ (25) എന്നിവരാണ് ആശുപത്രി അധികൃതരെയും പൊലീസിനെയും വെട്ടിച്ച് കടന്നത്. ഇവരിൽ രോഗലക്ഷണങ്ങൾ കണ്ടെത്തിയെങ്കിലും രോഗം സ്ഥിരീകരിച്ചിട്ടില്ല. കഴിഞ്ഞ ഒമ്പതിനാണ് ഇവർ നെടുമ്പാശ്ശേരിയിൽ വിമാനം ഇറങ്ങിയത്.\n08:03 (IST)14 Mar 2020\nകോവിഡ് 19: കണ്ണൂരിലെ രോഗിക്കൊപ്പം ദുബായിലുണ്ടായിരുന്നവരെ നാട്ടിലെത്തിച്ചു\nകണ്ണൂരിൽ കോവിഡ് രോഗം സ്ഥിരീകരിച്ചയാളോടൊപ്പം ദുബായിലെ ഫ്ലാറ്റിൽ ഉണ്ടായിരുന്ന ഏഴുപേരെ നാട്ടിലെത്തിച്ചു. അർധരാത്രിയോടെ കരിപ്പൂർ വിമാനത്താവളത്തിലെത്തിച്ച ഇവർ നിലവിൽ കണ്ണൂർ ജില്ലാ ആശുപത്രിയിൽ നിരീക്ഷണത്തിലായിരുന്നു. കോവിഡ് രോഗം സ്ഥിരീകരിച്ചയാൾക്കൊപ്പം താമസിച്ചിരുന്ന മറ്റ് അഞ്ചുപേർ നേരത്തെ കണ്ണൂരിലേക്ക് മടങ്ങിയെത്തിയരുന്നു.\nCovid-19 Live Updates: വ്യവസായ വകുപ്പിനു കീഴിലുള്ള കേരള ഡ്രഗ്സ് ആന്‍ഡ് ഫാര്‍മസ്യൂട്ടിക്കല്‍സ് (കെഎസ്ഡിപി)കൊറോണ പ്രതിരോധത്തിന്റെ ഭാഗമായി നിര്‍മിക്കുന്ന ഹാന്‍ഡ് സാനിറ്റൈസര് വിതരണത്തിന്. 500 മില്ലി ലിറ്റര് ബോട്ടിലിനു 125 രൂപയാണു വില. കൊറോണ വ്യാപിക്കുന്ന സാഹചര്യത്തില് ആവശ്യത്തിന് ഹാന്‍ഡ് സാനിറ്റൈസര് കിട്ടാനില്ലാത്ത സ്ഥിതിയുണ്ട്. ഇതേത്തുടര്‍ന്ന് സംസ്ഥാന സര്‍ക്കാരിന്റെ നിര്‍ദേശപ്രകാരമാണു കെഎസ്ഡിപി ആദ്യമായി സാനിറ്റൈസര് നിര്‍മിക്കുന്നത്. ലോകാരോഗ്യ സംഘടനയുടെ അംഗീകാരമുള്ള ഫോര്‍മുല പ്രകാരമാണു നിര്‍മാണം.\nതലസ്ഥാനത്ത് കോവിഡ് 19 സ്ഥിരീകരിച്ച രണ്ടു പേർ സഞ്ചരിച്ച റൂട്ട്മാപ്പ് പ്രസിദ്ധീകരിച്ചു. ഇന്നലെ രോഗം സ്ഥിരീകരിച്ച യുകെയിൽ നിന്നും ഇറ്റലിയില്‍നിന്നും വന്നവരുടെ റൂട്ട്മാപ്പാണ് പ്രസിദ്ധീകരിച്ചത്. വൈറസ് ബാധിച്ച ഇറ്റാലിയന് പൗരന്റെ വിവരങ്ങള് ഉടന് പുറത്തുവിടും.\nജില്ലയിൽ കൊറോണ വൈറസ് ബാധ സംശയിച്ച് ജില്ലയില് നിരീക്ഷണത്തിലുള്ള എട്ടു പേരുടെ പരിശോധനാ ഫലം നെഗറ്റീവ്. വെള്ളിയാഴ്ച രാത്രിയോടെയാണ് ഇവരുടെ പരിശോധനാ ഫലമെത്തിയത്. ഇതോടെ കഴിഞ്ഞ മൂന്നു ദിവസങ്ങളിലായി പുറത്തുവന്ന 30 പേരുടെയും പരിശോധനാഫലം നെഗറ്റീവായി.\nKarunya Lottery KR 439 Result: കാരുണ്യ KR 439 ലോട്ടറി, ഒന്നാം സമ്മാനം വടകരയിൽ വിറ്റ ടിക്കറ്റിന്